folder
stringclasses 15
values | title
stringlengths 5
250
| text
stringlengths 1
64.4k
| title_len
int64 5
250
| text_len
int64 1
64.4k
|
|---|---|---|---|---|
Ayollar | Oshxonadagi hidlardan qanday qutulish mumkin? | Hatto oshxonangizda havo tortuvchi qurilma bo‘lmasa ham, xushbo‘y va mazali ovqatlar tayyorlashdan voz kechmang. Kuchli hidlarni yo‘qotishga yordam beruvchi bir necha usullar mavjud.
Birinchidan, oshxonaga kiriladigan eshiklarni yoping. Bu hidlarning boshqa xonalarga tarqalib ketishiga yo‘l qo‘ymaydi. Derazalarni oching. Agar sizda ko‘chma ventilyator bo‘lsa, uni derazalar tomonga yo‘naltiring. Shunday qilsangiz, hid tezroq ketadi.
Tovada pishirishdan keyin qolgan yog‘ni qoldirmang. Tayyorlab bo‘lganingizdan keyin darrov yog‘li va kirlangan yuzalarni artib oling. Chiqindi solinadigan idish to‘lishini kutmasdan chiqindini chiqarib tashlang. Ovqat qoldiqlarini stol ustida qoldirmasdan sovitgichga qo‘ying.
Limon po‘choqlari va dolchin cho‘plari solingan suvli idishni past olovga qo‘ying. Yarim soat yoki bir soatdan keyin olovni o‘chiring.
Ertalab tayyorlangan bir piyola xushbo‘y hidli qahva yoqimsiz hidlarni sezdirmaydi.
Bunga odatdagi sirka yordam beradi. Idishga biroz sirka soling, olovga qo‘ying va qaynaguncha kuting. Albatta, boshida butun oshxona bo‘ylab sirka hidi taraladi, lekin keyin u bug‘lanib ketadi. Oshxonangizdagi yoqimsiz hidlardan esa asar ham qolmaydi.
Manba: “Megapoisk.com” | 45 | 1,207 |
Ayollar | Nega yuz terisining tungi parvarishi kunduzgisidan ko‘ra afzalroq? | Aksariyat ayollar kunduz kuni teriga haddan ortiq e’tibor beradi. Afsuski, tunda uni parvarishsiz qoldiradi. Aslida teri kunduzgidan ham ko‘ra ko‘proq tunda parvarishga muhtoj bo‘ladi. Shuningdek, buning bir qancha afzalliklari ham mavjud.
Inson dam oladi, teri faol bo‘ladi
Tun organizm uchun, xususan, teri uchun juda muhim bo‘lgan vaqtdir. Aynan inson uyquga ketgan paytda organizm faol ishlashni boshlaydi. Bunda tana o‘z-o‘zini davolash uchun garmon ishlab chiqaradi. Mushaklar bo‘shashadi, hujayralardagi arterial qon oqimi yaxshilanadi, venoz va limfa suyuqligi tashqariga chiqadi va hujayralar nafas oladi. Ushbu jarayonlar yangilanish va yoshartirishga xizmat qiladi.
Terining yanada samarali tiklanishi uchun unga yordam beradigan vositalardan foydalanish kerak. Parvarish kun qismlariga qarab o‘zgarib turadigan biologik jarayonlarga moslashishi kerak.
Gohida erta tongda terida shishlar kuzatiladi. Bu tanada drenaj jarayoni buzilganligini ko‘rsatadi. Shuning uchun tungi krem tarkibida tiklash va tiklashga qaratilgan epigenetik moddalar, shuningdek, epigenetik angioprotektiv moddalar bo‘lishi kerak. Ular modda almashinuvi hamda mikrosirkulatsiyasini yaxshilaydi, shuningdek, qon tomirlari devorlarini mustahkamlaydi. Bunday kremlar teriga nafaqat tunda dam olishga, balki shishlarni yo‘q qilishga ham yordam beradi.
Teri holatini me’yorlashtiradigan muhitni yaratish va hujayralarni qayta tiklashga yordam berish uchun ertalab terini silliq va ipakdek mayin qiluvchi B vitaminidan foydalanish kerak.
Kuzda terining qurishi
Sovuq mavsumda odamlar yashaydigan va ishlaydigan xonalar sun’iy tarzda isitiladi. Afsuski, xonani isitish havoni quritib yuboradi, shuningdek, teridagi namlik isitilgan xonaga bog‘liq ravishda bug‘lana boshlaydi. Shuning uchun ham kechasi yuzni namlantiruvchi kremlardan foydalanish tavsiya etiladi.
Oksidlanish—qayta tiklanish jarayoni
Inson har kuni doimiy ravishda kislorod qabul qiladi. U tanada qabul qilinganidan so‘ng oksidlanish-tiklanish jarayonining asosiy ishtirokchisiga aylanib qoladi va birlamchi erkin radikallarni hosil qiladi. Ular tanani bakteriyalar va viruslardan himoya qilishga yordam beradi. Biroq kurash jarayonida ikkilamchi va uchlamchi radikallar ham shakllanadi. Agar kun doimiy quyosh ostida o‘tkazilsa, tamaki tutunidan nafas olinsa, konservantlar, antibiotiklar va boshqa mahsulotlar iste’mol qilinsa, tanada erkin radikallar ko‘payadi. Ular hujayraga ta’sir o‘tkazib, mutatsiyalar va zararli o‘zgarishlarning paydo bo‘lishiga yo‘l ochadi. Kechasi tanani tiklash uchun olib borilgan parvarish ishlari erkin radikallardan xalos qiladi. Shuning uchun oksidlanish bilan kurashishda yordam berish uchun oksidlovchi stressni kamaytirishga qaratilgan, tarkibida epigenetik moddalar bo‘lgan tungi kremlardan foydalanish afzal.
Ayrim ayollar bunga qanchalik bee’tibor bo‘lmasin, tungi kremlardan foydalanish juda ham muhim. Sababi erta tongda silliq, tekis, yorqin va yosh teri natijasiga erishish mumkin. | 66 | 2,969 |
Ayollar | Kosmetika tarixidagi eng mashhur tonal kremlar qaysi? | Tonal krem makiyajda muhim rol o‘ynaydi. Uning sifatlisi va teri rangiga mosi yuzni tiniq va jozibali ko‘rsatsa, noto‘g‘ri tanlangani aksincha tiniq yuzni ham chaplangandek yoki niqob taqqandek ko‘rinishiga sababchi bo‘ladi.
Double Wear SPF10, Estee Lauder
Dunyoda har daqiqada 8 flakon sotiladigan Estee Lauder tonal kremi 1997-yilda ilk bor ishlab chiqarilgan. U vaqtda boshqa tonal kremlar yuzda niqob singari turgan va bitta asosdek ko‘rinmagan. Oradan deyarli 20 yil o‘tib esa marka har bir ayol o‘ziga mosini tanlab olishi uchun Double Wear’ning 35 turdagisini taqdim qildi.
Lasting Performance, Max Factor
1914-yilda polshalik vizajist Maks Faktor tomonidan tarixda ilk bor tonal krem ishlab chiqarilgan. Mahsulot soatlab grimda yurish terisiga zarar keltirgan aktyor va aktrisalar uchun o‘ylab topilgan edi. Birinchi kompakt pudra Pan-Cake Make Up ham aynan shu vizajist tomonidan taqdim qilingan. Charli Chaplin tonal kremni ishlatib unga ijobiy baho bergan va uni ketidan boshqa yulduzlar ham ergashgan, ammo oddiy xalq bunday vosita aktrisalar va yengil tabiatli qizlar uchun deb o‘ylab xarid qilishga oshiqmagan. Bugungi kunda Max Factor eng mashhur tonal kremlardan hisoblanadi. Brend bestselleri Lasting Perfomance issiq yoki namli havo bo‘lishidan qat’i nazar terida 8 soat turadi.
BB Creme Nude, Erborian
Fransuz-koreys kosmetik vositasi texnolog Xojung Li va marketolog Katalin Bereni tomonidan ishlab chiqarila boshlangan. Ilk bor fransuzlar tomonidan a’lo baho berilgan mazkur tonal krem bugungi kunda ham ayol va qizlar tomonidan sevib ishlatiladi. Unga yuzdagi husnbuzarlarni konsillersiz ham yopish xususiyatiga ega, kundalik ishlatish uchun eng yaxshi variant degan ta’riflar beriladi.
Leg and Body Makeup, Dermablend
Reklama roligida Rik Jenest ishtirok qilganidan keyin tonal kremga bo‘lgan qiziqish osha boshlagan. Rolikda 80 foiz tatuirovka tushirilgan Rik tanasiga tonal krem surtiladi va qoplangani ko‘rsatiladi. Rolik YouTube’da qisqa muddat ichida 11 million marta ko‘rilgan. Brend tomonidan taqdim qilingan tonal kremlar orasida terisida yaqqol muammo bor bo‘lganlar uchun chandiq va kuyishlarni ham yopadigan variantlar bor.
Face and Body, M.A.C
Face and Body tonal kremdan ko‘ra zardobni esga soladigan ilk kosmetik vosita sanaladi. Tarkibida 70 foiz suv bo‘lishiga qaramay, yuzni yaxshi qoplaydi. Uning bir ikki tomchisi butun yuzga yetadi. Face and Body istalgan havoda ham sifatini yo‘qotmaydi. Uning bir flakonini yil davomida ishlatsa bo‘ladi. | 53 | 2,487 |
Ayollar | Odmi koftalar bilan kiyiladigan bayramona yubkalar bahorda urfga kiradi (foto) | Ilgari yubkalar uchun tanlangan oddiy koftalarni birlashtirish barchani hayratga solishi mumkin edi. Yaxshiyamki, vaqt o‘tib eng kutilmagan kombinatsiyalar ham qabul qilinadi. Natijada oddiy koftalar bilan yubka va krossovka ham kiyish trendga aylandi.
Qavat-qavat uslubida tikilgan yubkalar esa rasmiy ko‘ringan oq koftalar bilan ajoyib ko‘rinishni hosil etadi. Har kimning o‘z obrazi alohida bir uslubni yaratganidek, yangi kombinatsiyalardan qo‘rqmaslik lozim.
Keng etakli yorqin rangdagi yubkalar tor futbolka hamda yengsiz koftalar bilan umumlashtirilganini moda haftaligida ham ko‘rish mumkin.
Nafaqat uzun, balki midi yubkalarni qalinroq sviterlar bilan birlashtirish mumkin. Sviterlar biroz zamonaviy uslubda, midi yubkalar bichimi esa rasmiylikni yodga solishi mumkin. | 78 | 780 |
Ayollar | O‘qishni istamaydigan bolalar bilan qanday yo‘l tutish lozim? | Tan olish kerak, maktab ko‘ngilochar muassasa emas. Bolalar bog‘chasidan farqli ravishda bu yerda bolani ovqatni oxirigacha yeb qo‘yganligi yoki uxlagani uchun maqtashmaydi ham. Bolalar maktabga bilim olish uchun boradi va bu jarayon ko‘chada o‘ynash yoki multfilm tomosha qilish kabi maroqli emas.
Agar farzandingiz o‘qishni istamasligini ma’lum qilsa, buning sabablarini aniqlab, muammo yechimini topishga harakat qilishingiz lozim. Axir bola uchun hech narsaning qizig‘i bo‘lmasligi mumkin emas. Uning maktabdan tashqari biror qiziqarli mashg‘ulotini aniqlang va uni maktab fanlari bilan bog‘lang.
Masalan, o‘g‘il bola kompyuter o‘yinlariga qiziqsa, uni dasturlashga qiziqtirish, modaga qiziqqan qizlarni esa o‘z “modalar jurnali”ni yaratishga qiziqtirish mumkin. Bu orqali qizlarda tasviriy san’atga, qolaversa, savodxonlikka bo‘lgan qiziqishni oshirish mumkin. Axir jurnallarda bexato yozish talab etiladi.
O‘qishni istamaslikning yana bir sababi ma’lumotlarni o‘zlashtirishdagi qiyinchilik bo‘lishi mumkin. Agar bola darslarda gap nima haqida borayotganligini tushunmasa, u zerikish, noqulaylikni his qiladi. Shu sababdan ma’lum bir fanni ham yoqtirmay qoladi!
Bu vaziyatni uning o‘qituvchisi bilan muhokama qilib ko‘ring. Qo‘shimcha mashg‘ulotlar uchun repetitor xizmatidan foydalanishingiz ham mumkin.
O‘quv jarayoniga qiziqishning yo‘qolishiga buning aksi — bilimlarning juda oson o‘zlashtirilishi ham sabab bo‘lishi mumkin. Masalan, birinchi sinfga o‘qishni bilib borgan bolalar tengdoshlarining harf o‘rganishidan zerikishi mumkin. U qiziqishini butunlay yo‘qotmasligi uchun turli foydali mashg‘ulotlar, klub va to‘garaklarga yo‘naltirish lozim.
Asosiy qoidaga amal qiling — hech qachon bolani kamsitmang! Agar bola o‘qishni istamasa bu uni dangasa, bilmasvoy kabi so‘zlar bilan kamsitishga asos bo‘la olmaydi.
Bolaning o‘ziga xos jihatlarini e’tiborga olib, uni qo‘llab-quvvatlabgina o‘qishga bo‘lgan qiziqishini qaytarish mumkin. | 61 | 1,943 |
Ayollar | Hurmatli ayollar, hujjatlar uchun qanday qilib chiroyli suratga tushish mumkinligini bilasizmi? | Pasport uchun suratga tushish — ko‘pchilik ayollar uchun dahshatning o‘zginasi. 3×4 santimetrli suratga tushishda qulay nuqtani egallay olmaysiz, PhotoShop ham ish bermaydi. Shunga qaramasdan, hujjatlar uchun muvaffaqiyatli suratga tushish shart-sharoitlarini yaratish unchalik qiyin ish emas.
Yuzning sog‘lom rangi — muvaffaqiyatli surat garovidir. Suratga tushishdan bir kun avval yuzni piling qilib, niqoblardan foydalanish va to‘yib uxlashni tavsiya etamiz. Suratxonaga borishdan oldin esa pardozosti vositasi yordamida har qanday qizarish, qora doiralar va boshqa nuqsonlarni bekitish kerak bo‘ladi.
Surat yuzning o‘ziga xosligini “yuvib ketmasligi” uchun yuz relyefini yaratish kerak. Tabiiy och jigarrangli ten yoki yog‘upa yordamida burun, peshona va iyak, shuningdek, yonoqlar sohasini yengil ajratamiz. Asosiysi — me’yorni bilish. Natija sizga ma’qul kelgandan so‘ng, yengil upa suring. U makiyajning saqlanib turishini ta’minlab, yog‘li yaltirashning oldini oladi.
Ko‘zlarga urg‘u beramiz. Pasport uchun tushilgan suratda barchasi oddiy va did bilan bo‘lishi lozim. Eng yaxshi variant — ko‘zning tashqi burchagiga tortilgan chiziq (klassik strelka) va kipriklarni uzaytiruvchi tush.
Lablarni ajratib ko‘rsatamiz. Bunda yorqin ranglar, lab bo‘yog‘i hamda qalamning keskin farq qilishidan voz kechishni tavsiya etamiz. Tabiiy, ko‘zga tashlanmaydigan rangdagi lab bo‘yog‘i ideal variant bo‘la oladi. Qalam rangi lab bo‘yog‘i rangiga uyg‘un bo‘lishi va lablarning tabiiy shaklini hosil qilishi lozim.
Suratga tushish vaqtida sochlar toza, yarqiroq va parvarish qilingan bo‘lishi lozim. Murakkab soch turmaklarini tanlashni tavsiya etmaymiz. Barchasini o‘z holicha qoldirgan ma’qul, zero tabiiylik hech qachon urfdan qolmaydi.
Shuningdek, suratga tushishdan avval oyna oldida mashq qilish kerak: tabassum ham bir san’at. Tajriba qilib ko‘ring. Yuzingizdagi qay bir ifoda o‘zingizga ma’qul kelishini aniqlab, uni yodda saqlang va suratga tushishda shu ifodadan foydalaning.
Diqqat, diqqat! “Daryo”ning Telegram’dagi rasmiy kanali — “Toshqin ‘Daryo’”ga obuna bo‘lib, yangiliklardan ovozli ko‘rinishda bahramand bo‘lishingiz mumkin. | 95 | 2,136 |
Ayollar | Makiyajni tozalashda eng ko‘p yo‘l qo‘yiladigan 8 xato | Yuzdagi pardoz, ayniqsa, ko‘zdagi bo‘yoqlarni tozalashda eng ko‘p yo‘l qo‘yiladigan 8 ta xato tufayli aksariyat ayollar kelajakda dermatolog ko‘rigiga borishiga to‘g‘ri kelishi mumkin. Cosmopolitan ana shu 8 xato ketma ketligini tuzib chiqdi. Ular bilan tanishib chiqish salomatlik hamda go‘zallik borasida foydali bo‘lishi shubhasiz.
Makiyajni paxta yostiqchalar yordamida tozalash
Uzoq yillardan buyon makiyajni tozalashda ushbu usuldan foydalaniladi. Ammo bu noto‘g‘ri. Ko‘z atrofidagi mayda ajinlar, qovoq terisining osilishi – aynan paxta yordamida ishqalanishdan kelib chiqadi. Buni to‘g‘ri bajarish uchun tozalash vositasini ikki marta ko‘proq namlash va ko‘zlar yopilgan holda 5-7 soniya tutib, yengil harakat bilan yuzdagi bo‘yoqlarni tozalash mumkin. Namlik ostida erigan tush va boshqa bo‘yoqlar shundan keyingina oson tozalanishi mumkin. Shu orqali ko‘z atrofidagi teriga zarar bermaslikka erishish mumkin.
Qovoq va ko‘zlarni tozalashda bitta vositadan foydalanish
Ko‘pincha ayollar yuz va ko‘z bo‘yoqlarini tozalashda umumiy bo‘lgan yuz pardozini tozalovchi vositadan foydalanadi. Afsuski, yuz uchun mo‘ljallangan vosita ko‘z atrofi terisi uchun mos kelmaydi va natijada bir qancha muammolar paydo bo‘ladi. Qaytaga ko‘z atrofi terisiga mo‘ljallangan tozalovchi vositadan yuz uchun ham foydalanish unchalik ham zarar keltirmaydi. Agar turli xil vositadan foydalanish qiyinchilik tug‘dirsa, ko‘proq ko‘z sohasi terisi uchun mo‘ljallangan vositadan foydalangan afzal.
Ko‘zni o‘ng va chapga harakat qilish orqali tozalash
Kipriklardagi tushni orqa va oldinga harakatlantirish orqali tozalash ko‘pchilikda kuzatiladigan holat. Shundan so‘ng, albatta, kiprik ham to‘kiladi. Tepadan pastga qarab, ya’ni kiprik ildizlaridan to uchigacha yo‘naltirilgan harakat orqali tozalash maqsadga muvofiq.
Makiyajni tozalashdan so‘ng yuzni yuvmaslik
Pardoz tozalovchi vositani qo‘llagandan so‘ng yuz terisida qandaydir yopishqoq qatlam paydo bo‘ladi. Ushbu jarayondan so‘ng yuzni penka yordamida yuvish tavsiya etiladi. Bundan tashqari, namlantiruvchi krem surish ham yaxshi natija beradi.
Paxtadan noto‘g‘ri foydalanish
Ko‘pincha tejamkorlik tufayli ikki tomonlama tozalash imkoni mavjud bo‘lgan paxta yostiqchasidan foydalaniladi. Bir tomoni ishlatishga yaroqsiz holga kelganida ham ikkinchi tarafidan foydalanishda davom etiladi. Bu ham navbatdagi xatolardan biri bo‘lib, teri tozalanishi o‘rniga bo‘yoqlar teri yuzasiga qayta suriladi. Shuning uchun bu kabi paxta yostiqlarni to‘rt qismga bukib, so‘ngra foydalanish samarali usul hisoblanadi.
Makiyaj tozalash jarayonini to‘liq yakunlamaslik
Ayrim qizlar ko‘z sohasi terisi juda nozik ekanligidan xabar topganidan so‘ng ularni oxirigacha mukammal tozalamaydi. Albatta, kipriklar orasida tush qoldiqlari qolib ketadi va bunga unchalik ham e’tibor berilmaydi. Qachonki paxta yuzasida bo‘yoqlar aks etmagandagina, tozalash oxirigacha yakunlangan deb hisoblash mumkin.
Qoshlarni tozalamaslik
Qoshga suriluvchi vositalar odatda yog‘li yoki mumga asoslangan bo‘lishi mumkin. Ularni tozalamaslik natijasida qosh tolalari siyraklashib, to‘kilishiga ham olib keladi. Shuning uchun ko‘z sohasi tozalanganda qoshlarni ham unutmaslik lozim.
Qovoqlarga piling yoki skrab surtish
Bu jarayon mayda ajinlarni bartaraf etadi, deb o‘ylash noto‘g‘ri fikr. Aksincha, bu orqali yana ko‘z terisi zarar ko‘radi. Terining shu qadar nozikligi tufayli har qanday tashqi kimyoviy yoki jismoniy ta’sir uning jarohatlanishiga olib keladi. Unutmaslik kerak, ko‘z sohasi terisini namlash va juda nozik harakatlar bilan tozalash tavsiya etiladi. | 54 | 3,561 |
Ayollar | 2017-yilda urfda bo‘ladigan soch turmaklari | Kirib kelgan yilda istalgan didga mos tushuvchi soch turmaklari urfda bo‘ladi. Ulardan ko‘pini o‘zingiz mustaqil yarata olasiz. Ushbu maqolada turli uzunlikdagi sochlar uchun 2017-yilda urfda bo‘ladigan soch turmaklari haqida ma’lumot beramiz. Ular orasidan albatta o‘zingizga mos keladigan variantni topasiz, deb umid qilamiz.
Sochlarni tepadan yig‘ib qo‘yish (“otning dumi”) yana urfga qaytdi. Baxtimizga, endi murakkab soch turmagi yaratish uchun bir necha soat sarflashimizga to‘g‘ri kelmaydi, ularni shunchaki yig‘ib qo‘yish kifoya. Asosiy e’tiborni silliq yuza va to‘g‘ri aksessuarlar tanlashga qaratamiz.
Sifatsiz, yorqin rangli soch to‘g‘nog‘ichlardan voz keching. Ularning bir rangdagi, sochingiz rangiga maksimal darajada yaqin bo‘lganlarini xarid qiling. Zarurat bo‘lganda “nevidimka”lardan ham foydalanishingiz mumkin. Yanada orasta ko‘rinish uchun soch to‘g‘nog‘ichni bir tutam soch bilan o‘rab qo‘yishingiz mumkin.
Bu soch turmagi yordamida uzun soch sohibalari kalta yoki o‘rtacha uzunlikdagi soch turmagini o‘zlarida sinab ko‘rishi mumkin.
“Soxta bob” turmagini yaratish uchun sochlaringizni qo‘yib yuborib, ularni pastrog‘idan yig‘ib qo‘ying (shunchaki soch to‘g‘nog‘ichni ensadan pastga tushirish mumkin). Shundan so‘ng bo‘yningizni yupqa sharf yoki tasma bilan o‘rang.
Shu tariqa soch turmagingiz quyi qismi qayirib qo‘yilgan kareni eslatadi. Bunday soch turmagi juda nazokatli ko‘rinadi!
2017-yilda turlicha ko‘rinishdagi soch o‘rimlari: odatdagi, fransuzcha, sharshara, baliq dumi urfda bo‘ladi. Ular mustaqil soch turmagi bo‘lish bilan birga ukladka, yig‘ilgan sochlar uchun bezak ham bo‘la oladi.
Urfda qolayotgan yana bir soch turmaklaridan biri “ho‘l effekt”dir. Ular ayniqsa biroz jingalak sochlarda chiroyli ko‘rinadi. Buning uchun nam sochlaringizga gel surib, ularni qurishini kuting. Buning uchun fen bilan yordam berishingiz ham mumkin. Plyaj uslubidagi soch turmagi tayyor!
Diqqat, diqqat! “Daryo”ning Telegram’dagi rasmiy kanali — “Toshqin ‘Daryo’” (@toshqindaryo)ga obuna bo‘lib, yangiliklardan ovozli ko‘rinishda bahramand bo‘lishingiz mumkin. | 43 | 2,080 |
Ayollar | Chet tillarini o‘rganishda nimalar yordam beradi? | Chet tilini o‘rganish maqsadida siz ishtiyoq bilan ishga kirishasiz: bu jarayonning tezda ishga tushishi umidida kurslarga yozilasiz yoki repetitorga murojaat qilasiz. Va u haqiqatan ham ishga tushadi, lekin ko‘pincha ancha tez to‘xtab qoladi. Nima uchun?
Chet tilini o‘rganish – bu jiddiy, odatdagi, davomli, eng boshidan kirishish kerak bo‘lgan ish hisoblanadi. Bu yerda hal qiluvchi rolni ichki motivatsiya o‘ynaydi: chet tili sizga imtihonni yaxshi topshirish, chet elda o‘qish, yuqori lavozimga ko‘tarilish, biznesdagi sheriklar bilan erkin muloqot qilish uchun kerak – sabablar turli xil bo‘lishi mumkin, lekin motivatsiyasiz sizning muvaffaqiyatga erishishingiz juda qiyin.
Ota-onalar bu mashg‘ulotlar uchun faqat pul to‘lash bilan chegaralanib qolmasdan, qiziqishning pasayishini o‘z vaqtida sezishlari uchun vaqti-vaqti bilan o‘qituvchi bilan suhbatlashib turishlari kerak.
Bolalarga imtihonni muvaffaqiyatli topshirgani uchun qandaydir mukofotlarni va’da qilish qiziqtiruvchi yaxshi omil bo‘lishi mumkin. Ayni holatdagi qiziqtiruvchi omil – bu pora berib sotib olish emas, balki motivatsiya va ijobiy yondashishni kuchaytirish usuli hisoblanadi.
Ahvolingizning yaxshi bo‘lishini saqlab qolishga harakat qiling, chunki bosh yoki tish og‘rig‘i bilan e’tiborni mashg‘ulotlarga qaratish qiyinroq bo‘ladi. Mashg‘ulotlar boshlanishidan oldin biroz dam oling, keyin ishga kirishing.
Ko‘pchilik odamlar, hatto chet tilida yomon gapirmaydiganlar ham ruhiy to‘siqni yengib o‘tib bu tilda gaplashishni boshlay olmaydilar – ular xato qilishdan va kulgili ko‘rinishdan qo‘rqadilar. Mutlaqo o‘rinsiz qo‘rquv!
Manba: “Layfxaker” | 49 | 1,624 |
Ayollar | Tabiiy yo‘llar bilan immunitetni oshirish mumkinmi? | Immunitet organizmning kasal yuqtirmasligi va kasalliklarga qarshi kurashish qobiliyatidir. Immunitetni ko‘tarish esa salomatlikni mustahkamlashning bir usuli hisoblanadi. Xo‘sh, immunitetni tabiiy yo‘llar bilan ko‘tarish mumkinmi?
Har kuni bir vaqtda uxlashga yoting
Soat nechida ekanligidan qat’i nazar har kuni bir xil vaqtda uxlashga o‘rganish lozim, bu tez uyquga ketib, to‘liq dam olish imkonini beradi.
Agar uxlashga ertaroq yoki kechroq yotsangiz, organizm ritmlar o‘zgarishiga moslasha olmaydi, natijada uyqu yuzaki bo‘ladi. Sutkada kamida 8 soatni uyquga bag‘ishlash lozim, zero organizm qayta tiklanishi uchun aynan shuncha vaqt zarur.
Kunni bir piyola choy bilan boshlang
Yapon olimlari tadqiqotlari shuni ko‘rsatdiki, ko‘k yoki qora choyda mavjud moddalar shamollash virusi bilan samarali kurashishga qodir ekan. Kuniga 2—3 piyola choy yetarli.
Shamollashning ilk belgilari paydo bo‘lishi bilan chora ko‘ring
Bunda xalq tabobatidan foydalanish mumkin. Maydalangan mayiz va yong‘oqqa asal hamda limon sharbati qo‘shib, aralashtiring. Ushbu aralashmani shamollashning ilk alomatlarini seza boshlashingiz bilan kuniga uch marta 1 osh qoshiqdan iste’mol qiling.
Bundan tashqari, na’matak qaynatmasiga asal qo‘shib, ichib turish ham shamollagan vaqtda katta samara beradi.
Yetarlicha suv iching
Organizmning katta qismi suvdan iborat bo‘lganligi tufayli, u har kuni ma’lum miqdordagi suvga ehtiyoj sezadi. Olimlar ushbu me’yorni 8 stakan deb belgilagan. Suvsizlanish natijasida organizmning asosiy funksiyalari, jumladan infeksiyalarga qarshi kurashish qobiliyati susayadi.
Tozalikka rioya qiling
Kun davomida iflos yuzalar va buyumlarga ko‘p qo‘l tekkizamiz, xuddi shu qo‘llar bilan burun va ko‘zlarimizni ishqalaymiz. Natijada mikroblar burun va ko‘z shilliq pardalari orqali organizmga kiradi. Bunga yo‘l qo‘ymaslik uchun esa qo‘llarni tez-tez yuvib turish zarur. | 51 | 1,875 |
Ayollar | 2021-yil bahorining tendensiyalari: yangi mavsumda qanday poyabzallar urfga kiradi? (foto) | Qishning so‘nggi oyi kirib kelishi bilan bahor mavsumiga tayyorgarlik ko‘riladi. Ayniqsa, ayollar qanday libos va poyabzallar urfga kirishi haqida ko‘proq o‘ylanadi va moda olami bilan bog‘liq yangiliklarni ko‘zdan qochirmaydi. Shuning uchun ham quyida yangi mavsumda urfda bo‘lishi kutilayotgan oyoq kiyimlar haqidagi ma’lumotlarni taqdim etamiz.
Old qismi to‘rtburchak oyoq kiyim
Ushbu ko‘rinishdagi oyoq kiyimlarni qishning quyoshli kunlari hamda bahorda kiyish mumkin. Sababi mazkur oyoq kiyim sovuq va yomg‘irli havoga ancha chidamli. Shuningdek, ular ko‘ylak va keng shimlar bilan ham juda yaxshi ko‘rinish hosil qiladi.
Uzun etiklar
Qanchalik baland bo‘lsa, shuncha yaxshi. Bu kelayotgan bahorga juda mos. Ko‘ylak va charm kurtkalar bilan ajoyib uyg‘unlikni hosil qiluvchi uzun etiklarni qishning quyoshli kunlaridan boshlab kiyish tavsiya etiladi.
Tepa qismi keng etiklar
Old qismi uchli oyoq kiyimlar hech qachon urfdan qolmaydi. Har qanday nazokatli ayolda hech bo‘lmasa bir dona bu kabi ko‘rinishdagi oyoq kiyim yoki tufli mavjud. O‘tgan asrning 80—90-yillariga xos bo‘lgan tepa qismi biroz kengroq va old qismi uchburchak shakldagi etiklarning urfda bo‘lishi juda yaxshi. Shuningdek, bahoriy liboslar bilan yangi kombinatsiyalarni yaratish imkoniyati paydo bo‘ladi.
Kazaklar
Noodatiy poshna va ajoyib old qismi bilan ko‘pchilikning didiga ma’qul kelgan ushbu etiklar ham urfda. Kovboylar uslubini yodga soluvchi bu kabi ko‘rinish qo‘shimcha bezaklar bilan ajoyib dizaynga ega urfga monand etikni hosil qildi.
Boylagichli botinkalar
Sport uslubini xush ko‘ruvchilar uchun ushbu turdagi botinkalar juda mos keladi, ammo shim yoki sport kiyimi bilan emas, aksincha keng va harir ko‘ylaklar bilan. Ushbu botinkalardan uzog‘i bilan yana 2-3 oy foydalanish mumkin. Aytgancha, qora rangli botinkalardan chekinib, ko‘k, jigarrang, qaymoq va xantal ranglarga murojaat qilish tavsiya etiladi.
Paypoq-etiklar
Bir necha yil avval krossovkalarning aynan ushbu uslubdagisi urfga kirgan edi. Oradan ko‘p o‘tmay nozik didli xonimlar uchun ham ularning etik ko‘rinishidagilari ishlab chiqarildi. Tepa qismi trikotaj bo‘lgan etiklar kostyum va sevimli libosga ajoyib qo‘shimcha bo‘ladi. Balki ushbu model bahorning asosiy tendensiyasiga ham aylanishi mumkin.
Botinkalar
Ushbu uslubdagi botinkalar nafaqat erkaklarning, balki ayollarning ham sevimli oyoq kiyimiga aylangan. Ularni rasmiy ishxonalar yoki kundalik uchun ham kiyish mumkin. Faqat rang borasida biroz yangilik yaratish zarur. Shuningdek, ushbu modellar rasmiy uslubni yanada boyitadi hamda bahor mavsumi uchun eng yaxshi tanlov hisoblanadi. | 90 | 2,605 |
Ayollar | Terlash va dezodorantdan qolgan dog‘ni ketkazishga yordam beradigan samarali usullar | Aksariyat ayol-qizlar duch keladigan muammolarni bartaraf qilishga yordam beradigan tavsiyalarni e’tiboringizga havola qilamiz.
Oq dog‘ni sarig‘idan farqi nima?
Kiyimdagi oq dog‘lar dezodorant surtilgan teriga tekkanidan keyin paydo bo‘ladi. Sarig‘i esa antiperspirantlar tarkibdagi alyuminiy tuzi va teri aralashmasi bo‘ladi.
Dezodorant dog‘i bilan kurashishda muhim bo‘lgan qoidalar:
Ishlov bergandan keyin ikki marta: qo‘lda keyin esa mashinada yuvish kerak. Rangi o‘zgarmasligi uchun kiyimlarni quyosh nurida yoki batareyada quritmaslik kerak.
Dezodorantdan qolgan yangi dog‘ni ketkazish uchun nima qilish kerak?
Suyuq sovun, gel, shampun yoki idish yuvadigan gel qo‘shilgan suvga ivitib qo‘ying. Bir necha soatdan keyin mashinaga solib yuving.
Tuz yordamida
Dog‘li joyni namlab unga tuz seping. Bir necha soatdan keyin yaxshilab yuvib tashlang.
Kapron
Kapron kolgotka darhaqiqat dezodorant dog‘lari qolishining oldini oladi. Buning uchun qo‘ltiq sohasini kapron bilan artish kifoya.
Tibbiyot spirti
Dog‘da spirt yoki aroqdan biroz quyib, yarim soatga qoldiring. Keyin esa kir yuvish mashinasiga solib yuving.
Idish yuvadigan vositalar
Gel surtilgan gubkani kiyimning dog‘li qismiga surtib, bir soatga qoldiring. Keyin esa oddiy usulda yuvib tashlang.
Sirka
Oq bo‘lmagan har qanday kiyimda bu usul ish beradi. Sirka sepilgan kiyimni 2-3 soatga qoldiring.
Nashatir spirt va tuz
Iliq suv solingan stakanga nashatir spirt va tuz qo‘shing. Aralashma surtilgan kiyimni 15 daqiqadan keyin kir yuvish mashinasiga soling.
Vodorod peroksidi va tuz
4 osh qoshiq vodorod peroksidiga 2 osh qoshiq ichimlik sodasi, shuningdek, 1 choy qoshiq idish yuvadigan gel qo‘shib aralashtiring. Kiyimga surtib 60-80 daqiqa qoldirgandan keyin kir yuvish mashinasiga solib oddiy rejimda yuvib tashlang.
Limon sharbati
Dog‘ bo‘lgan joyga cho‘tka yordamida limon sharbatini surting. Birozdan keyin oddiy usulda yuvib tashlang.
Ichimlik sodasi
To‘rtdan bir qismiga soda solingan stakanga 4 osh qoshiq suv qo‘shing. Kiyimdagi dog‘ga surtib qo‘ygandan keyin qurishini kuting. Shundan so‘ng kir yuvish mashinasiga solishingiz mumkin.
Aspirin
Ikki dona aspirinni yarim stakan suvga solib aralashtiring. Dog‘ ustiga surtib 3-4 soatga qoldiring. Keyin esa oddiy usulda yuvib tashlang.
Mitselyar suv
Mitselyar suv bilan namlangan paxta diskini kiyimdagi dog‘ ustida 5-10 daqiqa qoldiring. Keyin esa oddiy usulda yuvib tashlang.
Xo‘jalik sovuni
Qirg‘ichdan chiqarilgan kir sovunni iliq suvga aralashtiring. Dog‘ ustiga aralashma bilan ishlov bergandan keyin oddiy usulda yuvib tashlang.
Qora kiyimdagi dezodarantdan qolgan oq dog‘ni qanday bartaraf qilsa bo‘ladi?
Bu borada tuz, xo‘jalik sovuni yaxshi samara berishi mumkin
Dezodorantdan qolgan sariq dog‘ni ketkazish uchun nima qilish kerak?
Bu borada limon sharbati yoki suvga aralashtirilgan limon kislotasi yordam berishi mumkin.
Terlash yoki dezodorantdan dog‘ qolmasligi uchun nima qilish kerak?
Dezodorant-antiperspirantni, dush qabul qilgandan keyin toza va qurigan teriga surtish kerak. Ortiqcha surtib yubormang, nomiga ishlatishning o‘zi kifoya.
Quriganidan keyingina kiyining.
Haddan tashqari ko‘p teri ajralishidan aziyat chekadiganlarga maxsus salfetkalardan foydalanish tavsiya qilinadi. Buning uchun kiyimning qo‘ltiq qismiga salfetkani yopishtirish kifoya. Bu dog‘ va dezodarantlarning izi tushishining oldini oladi. | 84 | 3,359 |
Ayollar | O‘z-o‘ziga ishonch qanday paydo bo‘ladi? | Hayotda shunday odamlar bo‘ladiki, ular mag‘rur, boshini baland ko‘tarib, ertangi kunga ishonch bilan va hayotdan nima istashini aniq bilgan holda yashaydi. Agar siz bunday baxtli odamlar qatorida bo‘lmasangiz, hayotga bo‘lgan munosabatingizni o‘zgartirish va o‘zingizga ishonishni boshlashning ayni vaqti. Biz esa bunga yordamlashamiz.
Avvalo hayotga, muammolaringizga va qiyinchiliklarga oddiy qarashga o‘rganing, har doim o‘zingizga ayting va maqsad qilib qo‘ying:
“Yechib bo‘lmaydigan masalalar yo‘q! Mening qo‘limdan keladi! Bu oddiy-ku! Faqat biroz vaqt kerak va hammasi yaxshi bo‘ladi!” Juda oddiy bo‘lib ko‘rinsa-da, lekin maqsadni to‘g‘ri belgilash – bu 70% muvaffaqiyat demak.
Yana bir xato – o‘z kuchiga va mahoratiga ishonmaslik. Biz ko‘pincha o‘zimizni biznikiga o‘xshagan muammolarini yecha olmagan boshqa odamlarga solishtiramiz. Oxirida aytamiz: “Uning qo‘lidan kelmagan, demak, mening ham qo‘limdan kelmaydi”.
Lekin kimdir o‘z muammosini hal qila olmagan bo‘lsa, u holda sizda ham xuddi shunday bo‘lishi mumkinligi asossiz fikr. Chunki, har bir odam boshqalarga o‘xshamagan o‘ziga xos bilim va qobiliyatga ega.
Maktab yoki talabalik yillaringizni eslaysizmi? Balki siz musobaqalarda va olimpiadalarda qatnashgandirsiz? O‘tmishdagi tajribalaringizni hozirgi paytga ko‘chirishga harakat qiling.
Har doim o‘z oldingizga maqsad qo‘ying, rejalar tuzing, ularni bajarishga muddat belgilang, to‘xtab qolmang va shu tariqa o‘zingizga hurmat paydo bo‘ladi.
Manba: “Dnevnyk-uspeha.com” | 40 | 1,493 |
Ayollar | Aslida foyda bermaydigan, lekin tashlab yuborishga ham ko‘z qiymaydigan keraksiz buyumlar | Hammamiz ham ba’zan marketing hiylalariga uchamiz: hayotni osonlashtiradi degan umidda buyumlar sotib olamiz. Biroq ko‘pincha sotib olingan narsalardan tezda hafsalamiz pir bo‘ladi. Ulardan foyda ko‘rmaymiz, lekin tashlab yuborishga ham ko‘z qiymaydi.
Sharbat uchun grafin
Agar uyda meva va rezavorlardan sharbat tayyorlash odatiy hol bo‘lsa, albatta, grafin kerak. Biroq reklamadagi kabi qadoqlangan sharbatni grafinga quyish juda g‘alati, mantiqan olib qaraganda, yuviqsiz idish ko‘payadi xolos.
Havo namlagich
Mini-namlagich ham tezda hafsalangizni pir qiladi. Katta xonada, hatto ish stoli yonida tursa ham, bunday narsa samarali emas, havoda sezilarli farqni his qilmaysiz va tez orada tokchada chang bosib yotadi. Foydalanuvchilarning ta’kidlashicha, hajmi 4 litr va undan past bo‘lgan namlagichlar gigrometr bilan o‘lchanganda namlik foizini umuman oshirmaydi.
Hojatxonani tozalash vositalari
Eng yaxshisi, cho‘tka yordamida muntazam tozalash, chunki shundagina mikroblar yo‘q bo‘ladi. Spreylar ma’lum ma’noda ortiqcha va ko‘pik o‘z vaqtida to‘liq tozalash zarurligini sezishga imkon bermaydi. Bundan tashqari, agar vosita mahkam o‘rnatilmagan yoki u past sifatli plastmassadan yasalgan bo‘lsa, unitazga tiqilib qolishi mumkin.
Kapgir uchun taglik
Bunday tagliklarning o‘rnini oddiy likopcha ham bosishi mumkin. Bunga qo‘shimcha ravishda kichik oshxonada bunday taglik faqat joy egallaydi va xalaqit beradi.
Dekorativ yostiqlar
Ehtimol, divanda bunday buyumlar haqiqatan ham noqulaylik tug‘dirmay, chiroyli ko‘rinar. Biroq ular zamonaviy interyerli moda jurnallarida bo‘lgani kabi yotoqxonani bezash uchun sotib olinsa, bu tezda kutilmagan muammoga aylanishi mumkin. Kundalik hayotda ularni kechqurun va ertalab, to‘shakni yig‘ayotganda doimiy ravishda o‘zgartirish yoqimli ish emas.
Tekis qirg‘ich
Ko‘pchilik qirg‘ich tanlashda e’tibor beramaydigan narsa shuki, sirtning qanchalik ko‘p teshilgani uni ishlatish qulayligiga bevosita ta’sir qiladi. Agar teshiklar kam va bir-biridan juda uzoqda bo‘lsa, mahsulotni tezda ishqalab bo‘lmaydi. Oshxonaga keraksiz buyumlarni sotib olmaslik uchun bunday narsalarga e’tibor berish lozim.
Soch turmaklash qurilmalari
Sochingizni Gollivud aktrisalarinidek jingalak qilish, albatta, juda jozibali. Biroq professional uslubni yaratish jarayoni qanchalik uzoq va murakkab ekanligini bilishingiz kerak. Mumkin bo‘lgan qiyinchiliklar va bunga ko‘p vaqt sarflash zarurati tufayli bunday jingalaklarni faqat bayramlarda qilasiz, ko‘pincha fendan foydalanasiz, qolgan qurilmalar esa faqatgina javondan joy egallaydi xolos.
Barcha turdagi go‘zallik asboblari
Go‘zallik buyumlari chiroyli ko‘rinadi, shuning uchun ham yangi moda gadjetini sotib olish zavqini rad etish juda qiyin. Biroq sotib olishdan oldin istaklaringizni tanqidiy baholang. Agar elektr cho‘tkasi teringiz turiga mos kelmasa va sellyulit massajyori juda ko‘p vaqt hamda kuch talab qilsa, keraksiz xariddan voz keching. | 89 | 2,931 |
Ayollar | Divan qoplamasiga zarar yetkazmay tozalashning 5 ta sinalgan usuli | Vaqt o‘tishi bilan divan va kreslolar, ayniqsa, mehmonxonada joylashgani tez kirlanadigan bo‘lib qoladi. “Noviy ochag” nashri ularni qoplamasiga zarar yetkazmay qanday tozalash kerakligi haqida ma’lumot beradi.
Changyutgich
Divandagi dog‘ va kirlarni ketkazishdan oldin yostiqlarini ham yaxshilab changdan tozalash kerak. Bu changyutkichning eng uzun cho‘tkali dumaloq nasadkasi bilan amalga oshiriladi.
Agar changyutgichda yuvish rejimi ham bo‘lsa, yanada yaxshi. U kir va dog‘larni ketkazadi, faqat qoplamaga zarar bermaslik uchun uni minimal quvvatga o‘rnatish kerakligini unutmang.
Osh sodasi
Divan qoplamasini osh soda bilan yuving, uni astalik bilan yuzaga seping. Buni kichik elakda qilish qulayroqdir.
Agar matoda yoqimsiz hid bo‘lsa, sodaga bir necha tomchi o‘zingiz yoqtirgan efir moyini qo‘shishingiz mumkin. Sodani qoplamada bir-ikki soatga qoldiring va keyin qoplamani changyutkichda yaxshilab tozalang. Sodani ho‘llash va qoplamani latta bilan artish shart emas, bu yuzada dog‘lar paydo bo‘lishiga olib kelishi mumkin, natijada ho‘l sodani changyutgich bilan ketkazish qiyin bo‘ladi.
Choyshab
Yig‘ilgan chang va yoqimsiz hidlarni nam choyshab yordamida ketkazish mumkin. Choyshab bilan divanni yoping, so‘ngra gilam qoqgichni olib, barcha yuzalarga uring. Chang choyshabga tushadi va qoplama tozalanadi.
Soqol oladigan ko‘pik
Qoplamadagi alohida dog‘lar soqol olishda ishlatiladigan ko‘pik yordamida yaxshi ketadi, ular ifloslangan yuzaga surtilishi va bir muddat qoldirilishi kerak.
Nashatir spirti
Bu yog‘li dog‘larni ketkazishga yordam beradi. Yarim litr suvga 1 choy qoshiq ammiak va 2 choy qoshiq limon sharbati qo‘shing. Gubkani eritma bilan namlang va dog‘ni artib oling.
Vodorod peroksid
Divandagi sharob dog‘ini ketkazish uchun vodorod periks va suyuq sovunni 1: 2 nisbatda ishlating. Dog‘ni arting, qirralardan markazga qarab ishqalang va bir necha daqiqa kuting. Ortiqcha suyuqlik divanning ichiga kirib borishi mumkin, natijada yomon dog‘lar paydo bo‘ladi. | 66 | 1,983 |
Ayollar | Foydali tavsiya: kiyimlardagi noxush hidlarni bartaraf etish usullari | Kiyimlarga o‘rnashib qolgan dezodorant, atseton, krem va boshqa hidlarni yo‘q qilishda asqatadigan tavsiyalarni e’tiboringizga havola qilamiz.
Uzoq vaqt turadigan sintetik birikma
Fenolli birikmadan aslida bunday ifor taralmaydi. Odatda fenol yoki muqobili bo‘lib sifatsiz Xitoy buyumlari, sumkalari va o‘yinchoqlaridan shunday hid chiqadi. Aslida fenol — zararli hisoblanadi, shu sabab foydalanishga shubhangiz bo‘lsa, xarid qilmang. Yoqimsiz iforni yo‘q qilishni uddasidan chiqarmaydi, ammo sodali eritmaga ivitish orqali minimallashtirsa bo‘ladi. Mato to‘g‘ri keladigan bo‘lsa, nashatir spirtini 10 ml iliq suvga qo‘shib, 2 soatga kiyimga surtib qo‘ying.
Nashatir spirti eski kiyimlardagi mog‘or va namiqib qolgan hidlarni ketkazishga yordam beradi. Aralashmani kir yuvadigan mashinaga ham qo‘shsa bo‘ladi. Nashatir spirtiga xos hid bir zumda tarqashi sabab, choyshablardan keladigan ifordan xavotir olmasangiz ham bo‘ladi. Atsetonning hidi chidamli emas, molekulalar ionlarning ta’siri ostida bo‘lgani uchun kirlangan kiyimni bir necha soat havoga osib qo‘yish kifoya.
Atir va maishiy hidlar
Dezodorant yoki odekolon hidini sirka bartaraf qiladi. 0,5 stakan sirkani bir idish suvga solib aralashtiring va kiyimlarni ivitib qo‘ying. Sirka nafaqat hidni yo‘qotadi, balki qo‘ltiq sohasidagi dog‘larni ham ketkazadi.
Yumshatuvchi vositalar ham bu borada yaxshi samara beradi. Gap shundaki, tuz yoki minerallar bilan to‘yingan suv, “faol” emas, “og‘ir” hisoblanadi. Shu sabab ham kirni sifatli yuvish uchun uni yumshatish kerak. Tarkibida tabiiy komponent bisyor bo‘lgan konditsioner ham hidlarni yaxshi bartaraf qiladi. Sintetika begona hidni yumshatadi, tabiiy moddalar esa uni bartaraf qiladi. Shunday ekan oddiy konditsioner zagar uchun kremning uzoq turadigan hidini oson yo‘q qiladi. Shunchaki xo‘jalik sovunini ishlatib keyin esa konditsionerdan foydalaning. | 69 | 1,865 |
Ayollar | Bolaga ingliz tilini o‘rgatishda qo‘l keladigan 5 tavsiya | Farzandingiz til o‘rganishi uchun siz qanday yordam bera olasiz? Quyida ushbu savolga javob beramiz.
O‘yin orqali o‘rgating
Agar farzandingiz 3-7 yosh oralig‘ida bo‘lsa, unda ingliz tilidagi multfilmlar qo‘yib berish, ingliz tilidagi joy, meva, ranglar nomi yozilgan o‘yinlar o‘ynatish tavsiya qilinadi. Online materiallardan foydalansangiz, birgalikda tomosha qiling. Masalan, videoda qizil rangni “red” deb aytsa, savol berish orqali bola xotirasiga mustahkamlanishiga ko‘maklashing. Mashina qanday rangda ekani, bu rang ingliz tilida nima deyiladi singari savollar berib, birgalikda shug‘ullansangiz, tezroq natija kuzatiladi. Maktab yoshidagi bolalar uchun geymifikatsiya — o‘yin mexanikasi yaxshi variant. Mashg‘ulot davomida ko‘rgazmali qurollar, suratlar, qo‘llanmalar, kartalardan foydalaning. Shug‘ullanish davomida yaxshi natija qayd qilsa, rag‘batlantiring.
Istagi bilan bog‘lab motivatsiya bering
Bolajon 12 yosh bo‘lsa, demak, siz unga til o‘rganishi kerakligini jiddiyroq tushuntirishingiz mumkin, lekin murakkablashtirmang. Motivatsion usuldan foydalaning. Tilni yaxshi o‘rgansa, kelajakda o‘zi xohlaganidek mashina haydashini, sevimli futbol komandasi o‘yinini stadionning o‘zidan tomosha qilishini, sayohat qila olishi mumkinligini anglating. Bola psixologiyasidan kelib chiqib, yoqtirgan narsasi bilan hayotiy maqsadlarni bog‘lab, til o‘rgansa, o‘sha narsaga erisha olishi mumkinligini bildiring. Bolani vazifaga ko‘mib tashlab, majburlab o‘rgatishdan foyda yo‘q, asosiysi, qiziqtirib o‘zida xohish uyg‘onishiga sababchi bo‘ling, ammo nazorat qilib turishni yoddan chiqarmang.
O‘ziga bo‘lgan ishonchini so‘ndirmang
Sen hech narsani bilmaysan, o‘rgana olmaysan deb bolani sindirib qo‘ymang. Bunda himoya reaksiyasi ishga tushib, hafsalasi pir bo‘ladi, o‘qigisi kelmay qoladi. Biron xato qilsa, gap aynan nimada ekanini tushuntiring, kamchiliklari ustida ishlang va yana ko‘proq shug‘ullansa, bundan-da yaxshi natija qayd qilishini, unda bunga qobiliyat va salohiyat borligini bildiring.
Shoshqaloqlik qilmang
Til o‘rganish murakkab va uzoq jarayon ekanini yoddan chiqarmang. O‘yinqaroq, o‘z olamida yashaydigan murg‘ak bolakay uchun bu mehnat ekanini inobatga oling. Shug‘ullanish davomida oz bo‘lsa ham yaxshi ko‘rsatkich qayd qilsa, uni e’tirof etib, shu yo‘sinda davom etsa, hali o‘z ona tilisi singari gaplasha olishini ta’kidlang.
Reja asosida yondashing
Til o‘rganishni faqat o‘qituvchi yoki repetitorga tashlab qo‘ymang. Agar bola darsda o‘zini noqulay his qilsa, o‘qituvchidan bosim sezishini ta’kidlasa va eng asosiysi o‘sish kuzatilmasa, repetitorini o‘zgartiring. Agar mustaqil shug‘ullanadigan bo‘lsangiz, unda reja asosida ishlang, qachon ro‘zg‘or ishlaridan ortsangiz, esingizga tushib qolsa emas. Aynan bir kun va vaqtda, masalan, har seshanba va payshanba soat 6 da, yarim soat shug‘ullaning va ora-orada vazifalarni bajargan yoki yo‘qligini tekshirib turing. Materiallaringiz qiziq bo‘lishiga ham e’tiborli bo‘ling. Zerikarli mashqlar bilan band qilmasdan, inglizcha musiqa, video va kitoblardan foydalaning. Agar film ko‘rishni yaxshi ko‘rsa, yoshiga mos filmni ingliz tilidagi subtitri bilan qo‘yib bering. Ingliz tilidagi qo‘shiqni karaoke qiling va eng asosiysi o‘zingiz namuna bo‘ling. Mashg‘ulotdan boshqa vaqtda ham bilgan so‘zlarini takrorlang, suhbat quring va uydagi buyumlar nomini ingliz tilida aytishini iltimos qiling. | 57 | 3,369 |
Ayollar | Uy uchun atir: xonadondan hamisha xushbo‘y hid taralib turishi uchun nima qilish kerak? | Uyning doimiy hidi ichkarida bilinmasligi mumkin, lekin tashqaridan kirgan odam uchun bu aniq seziladi. Buning oldini olish uchun yoqimsiz hidning barcha mumkin bo‘lgan manbalarini yo‘q qilish kerak.
Qaynatilgan suv
Oddiy va samarali layfxak: sitrus meva, lavanda va yalpizni suvga solib, qaynatiladi. Natijada aralashmaning yoqimli ifori butun uy bo‘ylab tarqaladi.
Yangi ifor
Qaynayotgan suvga har qanday mahsulotlarni qo‘shish mumkin: dolchin, quritilgan olma yoki hidi yoqimli bo‘lgan boshqa mahsulotlar. Tanlov har kimning o‘ziga bog‘liq.
Santexnikaning tozaligi
Rakovina quvurining tiqilib qolishi ko‘pincha oshxonada yoqimsiz hidlarning koni hisoblanadi. U bilan kurashishning eng samarali usuli, albatta, quvurlarni o‘z vaqtida tozalashdir. Bunda limonli sovun vaqtincha yordam berishi mumkin: quvur ichiga bir bo‘lak sovun qo‘yib, suv oqiziladi.
Xushbo‘y hidli shamlar
Xushbo‘y shamlarni yoqishning hojati yo‘q, shunchaki ularni odatda yoqimsiz hid kelayotgan joyga – choyshab yoki shkaf ichiga qo‘yish mumkin.
Xonaki gullar
Ular uyni bezatibgina qolmay, balki undagi havoni ham tozalaydi. Geran, jasmin, evkalipt, gortenziya, orhideya iforlari eng yaxshi tanlov.
Avtomobil havosini tozalash vositasi
Undan foydalanish mashinada bo‘lgani kabi bir xil: vosita ventilyatsiya panjarasiga joylashtiriladi. Natijada uyga yoqimli hid tarqaladi.
Mazali pishiriqlar
Yangi pishirilgan qandolat mahsulotlarining xushbo‘y hidiga hech narsa teng kelmaydi, bu pechni yoqish uchun ham qo‘shimcha rag‘batdir. Dolchinli bulochka yoki bananli nonlar uy uchun eng yaxshi ifordir. | 87 | 1,572 |
Ayollar | Obrazni didsiz ko‘rsatadi, kamchiliklarga urg‘u beradi: Sumka tanlashda yo‘l qo‘yiladigan 9 xato | Sumka obrazni to‘ldirishi noto‘g‘ri tanlangani esa aksincha, didsiz ko‘rinishga sababchi bo‘lishi mumkin.
Dress-kod
Ofisga jiddiy uslubda kiyinish kerakligi qora, oddiy sumka tutish kerakligini bildirmaydi. Suhbat yoki ish bilan bog‘liq uchrashuvga klatch yoki kichkina sumkalar tanlash tavsiya qilinmaydi. Buni o‘rniga qattiq korpusli o‘rtacha kattalikdagi sumkaga e’tibor qaratganingiz yaxshi. Qolaversa, ortiqcha tosh, marjon va boshqa detallar bo‘lmagani ma’qul. Rang borasida ham haddan ortiq e’tibor jalb qilmaydigan, yaltiroq va sariq bo‘lmagan modellar yaxshi.
Qora sumka
Ko‘p liboslarga mos kelgani bilan qora sumka hamma obrazga ham tushavermaydi. Bir-biridan farq qilmaydigan o‘xshash modellarni xarid qilish eng katta xato sanaladi. Zerikarli ko‘ringan bunday sumka konservativ uslubga xos sanaladi. Komfort zonasidan chiqishdan qo‘rqmang, yangi modellarga e’tibor qarating. Qaymoqrang, jigarrang, to‘q qizil hamda xantal rang modellar ham bu borada yaxshi tanlov bo‘la oladi.
Noto‘g‘ri o‘lcham tanlash
Unutmang, qulay va yengil bo‘lgani bilan mitti sumkalar har qanday libosga mos bo‘lavermaydi. Shu sabab ham sumkani obrazdan kelib chiqqan holda to‘g‘ri keladiganini xarid qiling. Mini modellarni esa boshqa oddiy kunlarga olib qo‘ying.
Kundalik sumkani ziyofatga tutish
Kundalik obraz uchun tutiladigan sumkani oqshom ko‘ylagi bilan moslashdan ko‘ra didsiz tanlov bo‘lmaydi. Ko‘pincha qizlar bitta o‘q bilan ikkita quyonni urish maqsadida universal sumka modellarini xarid qiladi. Ammo siz o‘ylagan hamma narsa bilan tushaveradigandek ko‘ringan sumkalar aslida oqshom tadbir va ziyofatlari uchun umuman to‘g‘ri kelmasligi mumkin.
Baza sifatida trenddagi sumkani xarid qilish
Ayni vaqtda urfda bo‘lgan noodatiy sumka tez modadan qolishi va keyingi mavsumda dolzarb bo‘lmasligi sabab ham uni xarid qilishdan avval yaxshilab o‘ylab ko‘rganingiz yaxshi. Ichi ko‘rinadigan, matoli va qopni esga soladigan turli noodatiy shakldagi sumka modellari baza bo‘la olmasligini yoddan chiqarmang.
Kiyim rangiga moslab sumka tanlash
Har bir libosga mos kelishi uchun arsenalda bir emas, bir nechta sumka bo‘lishi kerak. Shu sabab ham kiyim rangiga moslab xarid qilmasdan ranglar bilan tajriba qilib ko‘ring. Afzalliklari e’tiborni tortib, kamchiliklari ko‘zga tashlanmasligi sabab ham turli rangdagi sumkalarni tanlash tavsiya qilinadi.
Past bo‘y egalarining katta sumka tutishi
Sumka qomatga proporsional bo‘lishi kerak. Masalan, katta hajmli sumkalar bo‘yi past ayollarga to‘g‘ri kelmaydi. Yaxshisi o‘rtacha kattalikdagi qo‘lga tutiladigan yoki yelkaga taqsa bo‘ladigan aksessuarlarga e’tibor qaratgan yaxshi.
To‘la qomat egalarining kichkina sumka tutishi
Kichik sumka tutganda qomat yanada yirik ko‘rinishi sabab ham to‘la ayollarga bunday sumka modellari to‘g‘ri kelmaydi. Buning o‘rniga o‘rtacha kattalikdagi sumkalarga e’tibor qaratgan yaxshi.
Bo‘ksasi keng qomat egalarining uzun kamarli sumka tutishi
Qomatining pastki qismi to‘la va keng bo‘lgan ayollarga uzunligi bo‘ksa baravar tushib turadigan zanjir hamda kamarli sumka tutish tavsiya qilinmaydi. Bunday sumka nafaqat qomatdagi kamchilikka e’tibor qaratadi, balki yanada to‘la ko‘rsatadi. | 96 | 3,161 |
Ayollar | YouTube, Facebook, Instagram va boshqa servislardan video yuklab olish yo‘llari | Internetda istalgan videoni topish mumkin — kliplar va filmlar deysizmi, ma’ruzalar va audiokitoblar deysizmi, mashqlar kompleksi deysizmi. Ularning ko‘pchiligi yuklab olish funksiyasi bo‘lmagan servislarga joylangan bo‘ladi. Har safar ularni onlayn tarzda ko‘rishga majbur bo‘lasiz, bu esa doim ham qulay emas.
Biz siz uchun videoni qariyb har qanday saytdan yuklab olish imkonini beruvchi bir nechta foydali vositalarni to‘pladik.
Bu servislarning barchasi bitta tamoyil bo‘yicha ishlaydi: sizni qiziqtirgan video joylashgan sahifa manzilini kiritasiz va Download tugmasini bosasiz. Ularning ba’zilari faqat bitta servis bilan ishlash uchun mo‘ljallangan, boshqalari esa bir nechta saytlardan videolarni yuklab olishga qodir.
Videoni yuklab olishda yordam beruvchi servislar:
Manba: “Layfxaker” | 79 | 797 |
Ayollar | Karantinda tanangiz haqida qayg‘uring. Oddiy, lekin muhim tavsiyalar | Karantin sabab istasangiz ham, istamasangiz ham, kam harakat qilib ko‘p o‘tiryapsiz, qomatingizda o‘zgarish bo‘layotgani va og‘irlashib ketayotganingizni his qilyapsizmi? Unda quyidagi tavsiyalarga amal qilib avvalgi holingizga qaytish yoki undan-da yaxshiroq bo‘lishga harakat qiling.
1. Yangi Amerika ochmagan holda barchaga ma’lum, shu bilan birga chindan ham qilinishi kerak bo‘lgan tavsiya: kuningizni tonggi jismoniy tarbiya bilan boshlang. 5 daqiqa vaqtingizni ajrating, va bir hafta o‘zingizni majburlang, keyingi haftadan qanday qilib rejimga tushib qolganingizni o‘zingiz ham bilmay qolasiz.
2. Lift o‘rniga zinapoyadan foydalaning, sharoitingiz bo‘lsa, velosiped yoki samokat uching. U ham bo‘lmasa, 5 daqiqalik tanaffus qilib, raqsbop qo‘shiq qo‘yib raqsga tushing.
3. Uydan turib ishlashga majbur bo‘lyapsizmi? Unda ora-orada turib, hovli yoki uyingiz bog‘ini aylanib kelishni kundalik odat qilib oling, toza havodan nafas ham olib turish kerak. Miyaga kislorod yetishmasligi, ya’ni gipoksiyadan odam o‘zini lohas his qiladi, ishga bo‘lgan layoqati kamayib, esnayverishi mumkin. Shunday ekan uyda qamalib o‘tirmasdan hech bo‘lmaganda xonangiz derazalarini ochib shamollating va o‘pkangizni to‘ldirib nafas oling.
4. Umurtqa pog‘onasiga ham oson emas, kun bo‘yi gavda og‘irligini ko‘tarish yetmagandek, kompyuter yoki televizor qarshisida bukchayib o‘tirganingizda qanday ahvolda bo‘lishini tasavvur qilyapsizmi? Faqat ish yoki hordiq chiqarishni o‘ylamay, tanangiz, xususan, umurtqangiz haqida ham qayg‘urib turing, qaddingizni rostlang, dam oling va vaqti-vaqti bilan turnikka osilib turing. Ish yoki dars stolingizga “zudlik bilan qaddingni tik tut-chi” deb yozib, ta’sirchanlikni oshirish uchun qovog‘ini uygan smayl chizib qo‘ying.
5. Massaj ham juda yaxshi foyda beradi, hech bo‘lmaganda yelka va bo‘yin qismini uqalab turish kerak.
6. Ish, oilaviy tashvishlar, muammolar asabiylashish va kayfiyat buzilishiga sabab bo‘ladi, bu esa har qanday kasallik, ko‘ngilsizliklarni keltirib chiqaradi. Shuning uchun eng asosiysi, kuningizni to‘g‘ri taqsimlash, vaqtida ish, vaqtida dam olish va o‘z ustingizda ishlashni unutmang. Darvoqe, uyquning me’yorda bo‘lishiga ham e’tibor qarating.
O‘zingizni aldashni bas qiling! Karantinda shug‘ullanish uchun 10 ta motivatsion tavsiya | 68 | 2,288 |
Ayollar | Kam yuvish va yog‘lardan noto‘g‘ri foydalanish. Sochlarni parvarishlashda eng ko‘p yo‘l qo‘yiladigan xatoliklar | Albatta, qalin va uzun sochlar ham doimiy parvarishni talab qiladi. Noto‘g‘ri yuvish, rang berish, muntazam ravishda fen bilan quritish, jingalaklash, tekislash va boshqa tashqi ta’sirlar soch tolalarini siyraklashib, to‘kilishining asosiy sabablaridir. Ammo oldindan umidsizlikka tushmaslik kerak, chunki malakali parvarish qilish ularning tabiiy porloqligini tezda tiklashi mumkin. Asosiysi Harper’s Bazaar Kazakhstan nashri ta’kidlab o‘tgan ushbu xatolarga yo‘l qo‘ymaslikka harakat qilishdir.
Sochlarni kam yuvish
Odamlar orasida sochlarni tez-tez yuvish ularning holatiga zarar yetkazadi, degan fikr bor. Biroq bosh terisi va sochlarga bosh terisi yuzasida joylashgan kir va yog‘ to‘planishi ko‘proq salbiy ta’sir qiladi. Bundan tashqari, zamonaviy shampunlar terining suv-lipid balansini meyorlashtirishga hissa qo‘shadi va hatto kundalik yuvishda ham zarar yetkazmaydi.
Soch parvarishi mahsulotlari uchun juda oz mablag‘ sarflash
Hech qanday vosita darhol mo‘jizani kafolatlay olmasa-da, trixologlar yaxshi tarkibga ega bo‘lgan sifatli mahsulotlarga pul sarflashni tavsiya qiladi. Haqiqat shundaki, arzon mahsulotlarda ko‘pincha sochga zarar yetkazadigan moddalar mavjud bo‘lishi mumkin.
Yog‘lardan noto‘g‘ri foydalanish
Albatta, yog‘ mahsulotlari sochlarda keng qo‘llaniladi. Bundan tashqari, ular sof shaklda ham juda ko‘p foyda keltirishi mumkin. Biroq ba’zi navlar, albatta, bosh terisi teshiklarini yopib qo‘yishi mumkin, bu esa soch tolalarini mo‘rt, siyrak, quruq qiladi, shuningdek, ularning to‘kilishiga olib keladi.
Bosh terisiga g‘amxo‘rlik qilmaslik
Soch tolalari bosh terisini yashiradi, ammo bu ham alohida e’tibor talab qiladi. Shuning uchun individual xususiyatlarni hisobga olgan holda tanlangan maxsus niqoblar bilan boshni muntazam ravishda piling va namlashni tavsiya qilinadi.
Har kuni amal qilish kerak bo‘lgan oddiy maslahatlar:
To‘g‘ri ovqatlanish
Soch o‘sishiga ta’sir qiluvchi moddalar organizmda asta-sekin to‘planadi. Ammo agar to‘g‘ri ovqatlanish yo‘lga qo‘yilsa, ajoyib natijalarga tezroq erishish mumkin.
B12 vitamini
B12 vitaminining tanqisligi sochlarning haddan tashqari qurishi, mo‘rtlashishi va siyraklashishiga olib keladi. Shuningdek, ularning o‘sishini ham sekinlashtiradi.
E vitamini
E vitamini soch o‘sishini faol ravishda rag‘batlantiradi, kislorod va kerakli moddalarni bosh terisiga yetkazib beradi.
C vitamini
C vitamini kapillyar devorlarining holatini saqlab turish va ularning elastikligini saqlashda muhim rol o‘ynaydi, bu esa soch follikulalarini oziqlantirishni ta’minlaydi.
Kollagen qo‘shimchalari
Kollagen qo‘shimchalari sochlarning holatiga ijobiy ta’sir ko‘rsatadi. O‘zining foydali tarkibi tufayli sochlarni silliq, yumshoq va yanada jilokor ko‘rinishini tiklaydi. | 111 | 2,731 |
Ayollar | Muvaffaqiyatli tadbirkorlardan barchasiga ulgurish sirlari | Og‘ir ish kuni yakunida bajarish kerak bo‘lgan ishlarning yarmiga ham ulgurmaslik bilan bog‘liq holat sizga tanishmi? Buning sababi, qanchalik g‘alati bo‘lmasin, vaqtning yetishmasligi emas, balki uni tashkillashtirishga to‘g‘ri yondashmaslikdir.
Ushbu muammoni bartaraf etish uchun turli usullar mavjud. Eng samarali usullarni e’tiboringizga havola etamiz.
Ishni boshlashdan avval siz uchun haqiqatda eng muhim bo‘lgan vazifalarni aniq belgilab oling. Agar siz qat’iy reja asosida harakat qilmasangiz, quvvatingizning 80 foizga yaqini bekorga sarflanadi.
Deylik, siz jurnalistsiz va kun oxiriga qadar tahririyatga uchta maqola topshirishingiz kerak. Agar siz aniq reja tuzib — maqolalarning nomlanishi, tuzilishi va tezislarini oldindan yozib olsangiz, ishlashingiz ancha osonroq bo‘ladi!
Oldingizga qo‘ygan maqsadlaringizga erishishingiz uchun a’lo darajadagi hayotiy faollikka ega bo‘lishingiz kerak. Bu masalada yetarlicha jismoniy faollik, to‘laqonli uyqu va to‘g‘ri ovqatlanish sizning ittifoqchilaringizga aylanadi.
Agar ish davomida biror bir noqulaylikni his qilsangiz uning sababini bartaraf etishingiz kerak. Tamaddi qilib oling, sayr qiling, qahva yoki bir stakan sovuq suv iching. Tanangizga ishlash qulay bo‘lganda, miya ham maksimal darajada mahsuldor ishlay boshlaydi.
Agar kun davomida sizdan ikki daqiqa ajratishni talab qiluvchi ishlar yuzaga kelsa, (masalan, elektron pochta orqali xat jo‘natish, SMS orqali javob qaytarish va boshqa) ularni shu zahoti bajaring! Ortga surilgan ikki daqiqalik ishlar keyin ko‘proq vaqt talab qilishi amalda isbotlangan.
Agar juda zerikarli, murakkab vazifani bajarishingiz kerak bo‘lsa (masalan, kuch sarflanadigan mashg‘ulotlar yoki buxgalteriya bo‘yicha maxsus kitobni o‘qish) uni amalga oshirishga hech qanday istak bo‘lmagan vaqtda shu ishni bajarishga kirishmang.
Yaxshisi “5 daqiqa” qoidasini joriy qiling: bu siz yoqtirmagan ish bilan har kuni besh daqiqa shug‘ullanishni anglatadi (faqat muntazam bajarish sharti bilan). Biroz vaqt o‘tib, siz belgilangan besh daqiqalik chegaradan chiqib ketganingizni payqamay qolasiz.
Agar maqsadingiz biror sohada professionallika erishish bo‘lsa, tanlagan ishingiz bilan har kuni shug‘ullaning! (Bayram va dam olish kunlari bundan mustasno emas!)
Internet manbalari asosida tayyorlandi
Diqqat, diqqat! “Daryo”ning Telegram’dagi rasmiy kanali — “Toshqin ‘Daryo’”ga obuna bo‘lib, yangiliklardan ovozli ko‘rinishda bahramand bo‘lishingiz mumkin. | 58 | 2,441 |
Ayollar | Uydagi havoni xavfsiz va toza bo‘lishiga yordam beradigan 5 usul | Havoning zararlanishi haqida gap ketganda xayolga shahar, ko‘chalardagi tutunlar va changlar keladi. Ammo AQshning atrof-muhitni himoya qilish agentligi ma’lumotiga ko‘ra, xonadon ichidagi havo ko‘chadagidan 2-5 karra iflos bo‘ladi. Uyda erkin va xavfsiz nafas olishga yordam beradigan tavsiyalarni e’tiboringizga havola etamiz.
Changyutkichdan tez-tez foydalaning
Sholcha va gilamlarni changyutkich bilan tozalash havodagi allergenlarni tozalashni eng yaxshi usuli hisoblanadi. Aynan shu sabab ham hech bo‘lmaganda haftada bir marta, uyingizda hayvon boqadigan bo‘lsangiz, ikki marta changyutkich yordamida tozalash tavsiya qilinadi. Shu bilan birga vaqti-vaqti bilan filtrlarni tozalash va almashtirib turish kerak. Bundan tashqari, yilda bir marta bo‘lsa ham gilamlarni bug‘ yoki tozalash vositasi yordamida tozalashni unutmang.
Choyshablarni almashtirish
Choyshab va to‘shaklar tufayli yotoqxona allergiyasi borlar uchun uydagi eng xavfli joy bo‘lishi mumkin. Shu sabab ham choyshablarni, yostiq jildlarni tez-tez yuvib turishni, to‘shaklarni changyutkich bilan tozalashni kanda qilmaslik tavsiya qilinadi. To‘shak g‘ilofini muntazam ravishda yuvish, to‘shaklarni esa bir oyda bir-ikki marta tozalash kifoya.
Havoni tozalash
Yopiq joyda chang va mog‘or paydo bo‘lishi ehtimoli ko‘p bo‘ladi. Ayniqsa, yuvinish xonasi, hojatxona va oshxona eng xavfli hudud sanaladi. Shu sabab ham aynan shu xonalarda havo aylanishini tekshirish, havo nam emasligiga ishonch komil bo‘lishi kerak. Tez-tez darchalarni ochib turishni unutmang.
Namlikni nazorat qilish
Xonadoningizdagi havoning namlik darajasi 50 foizdan yuqori bo‘ladigan bo‘lsa, mog‘or ikki karra, 80 foizda esa uch karra ko‘payishi mumkin bo‘ladi. Shularni inobatga olgan holda, havoni quritadigan maxsus qurilmalardan foydalaning. Iloji bo‘lmasa, havoni tez-tez almashtirib turing.
Toksinlardan qutilish
Afsuski, aksariyat hollarda xonadondagi havoning ifloslanishiga o‘zimiz sababchimiz bo‘lamiz. Xushbo‘y ifor taratadigan sham va vositalardan ko‘p foydalanilganda havodagi allergenlar konsentratsiyasi ortadi. Shu sabab ham xonalarni tez-tez shamollatish, istalgan bo‘yoq, lak va uyni ta’mirlash uchun ishlatiladigan boshqa vositalar tarkibi bilan tanishib chiqish kerak. | 64 | 2,227 |
Ayollar | Parijdagi oliy darajali moda haftaligi (foto) | Parijda oliy darajali moda haftaligi bo‘lib o‘tmoqda, deya Sputnik xabar berdi.
Ko‘rgazmada dizaynerlar Iris van Herpen, Georges Hobeika, Ronald Van Der Kemp, Bertrand Guyon, Tamara Ralf, Schiaparelli o‘z liboslar to‘plami bilan qatnashdi. | 45 | 240 |
Ayollar | Tozalangan kartoshka qorayib qolmasligi uchun nima qilish kerak? | Agar keragidan ko‘proq kartoshka archgan bo‘lsangiz, ular qurib yoki qorayib qolmasligi uchun quyidagi tavsiyalarga amal qiling.
Kartoshka nima uchun qorayadi?
Afsuski, archilgan kartoshkaning sifati tez buziladi. Po‘chog‘idan tozalanganidan keyin bir necha soat ichida ildiz mevalar qora dog‘ bilan qoplanadi. Bu organik moddalarning oksidlanishi bilan bog‘liq. Kartoshka tarkibida fermentlar mavjud. Ular kislorod bilan o‘zaro ta’sirlashganda, kimyoviy oksidlanish reaksiyasi boshlanadi va sabzavot qorayadi.
Ayniqsa, yetishtirishda ko‘p miqdorda azotli o‘g‘it qo‘llanilganda, tozalangan kartoshka juda tez qorayadi. Bu jarayon nitratlarning ko‘pligini bilvosita tasdiqlaydi.
Tozalangan kartoshkani saqlashning 3 xil usuli bor:
Kartoshkani oldindan archish tavsiya etilmaydi, taom tayyorlashdan oldin darhol tozalagan ma’qul. Butun holatda ancha yaxshi saqlanadi. Aks holda, sabzavotlar tezda asl ta’mini va foydali xususiyatlarini yo‘qotadi. | 64 | 946 |
Ayollar | Kushon qanday mahsulot va undan qanday foydalanish kerak? | Koreyada har olti soniyada bitta kushon mahsuloti sotiladi va koreys ayollarining uchdan biridan ko‘prog‘i ushbu mahsulotni tom ma’noda yaxshi ko‘radi. Marie Claire kushon qanday mahsulot va nima uchun uni kosmetik sumkada bo‘lishi kerakligini ma’lum qildi.
Bu so‘zning o‘zi fransuz tilidan “yostiq” deb tarjima qilingan. Mahsulotning ichida har doim rumyanali konsiler va sponj mavjud. Aplikator bilan sponj bosilganda, undan kerak bo‘lgan mahsulot chiqariladi — ko‘p ham, kam ham emas. Shuning uchun qo‘llar butunlay tozaligicha qoladi, chunki barmoqlar mahsulotga tegmaydi, u o‘z tozaligini saqlab qoladi va bakteriya hamda mikroorganizmlardan to‘liq himoyalanadi.
Kushonni nima uchun yaxshi ko‘rishadi?
Bu qulaylikni qadrlaydigan va doimiy harakatda yashaydiganlar uchun haqiqiy topilma. Kushon — shunchalik ixchamki, ular hatto klatchga ham osongina joylash mumkin. Shuningdek, qo‘ldan tushib ketganda ham sinib yoki to‘kilib ketmaydi. Bundan tashqari, undan har qanday joyda foydalanish mumkin.
Bu makiyajda yurishga odatlanganlar uchun juda qulay mahsulot. Istalgan ko‘rinishga kelmaguncha, uni qayta-qayta qo‘llash mumkin. Shunday qilib, vaziyatni nazorat qilish butunlay o‘z qo‘lingizda. Aytgancha, bu vositaga keyinchalik cho‘tka yoki byuti-blenderi bilan ishlov berish mumkin, agar bunda uchinchi tomon aralashuvi kerak bo‘lsa.
Agar kun davomida terini yaxshi namlantirish kerak bo‘lsa, kushon buning uchun ayni muddao. Kukundan farqli o‘laroq, u terini umuman quritmaydi va, qoida tariqasida, kompozitsiyada ko‘plab namlovchi modda va suyuqlik topish mumkin. Bundan tashqari, ushbu mahsulotlarning aksariyati quyoshdan himoya qilishni kuchaytirish uchun SPFli tarkibga ega.
Kushon mahsuloti har doim tabiiy ko‘rinadi va yuzda “niqob” effektini yaratmaydi. Hatto bunday vositani birinchi marta qo‘llaganlarda ham yuz terisida muammoli joylar qolmaydi.
Kushon faqatgina tonal vosita emas. Bugungi kunda u ko‘z, lab va hatto yonoqlar uchun mahsulotlarni o‘z ichiga oladi. Ular yumshoq tyubiklarda bo‘lib, qo‘l tegishidan himoya qiladigan va mahsulot miqdorini to‘g‘ri dozalash uchun yanada qattiqroq gubkani o‘z ichiga oladi. Mahsulotning maxsus gubka yordamida yuz terisiga surtish yanada oson. | 57 | 2,205 |
Ayollar | Ekranni qirilgan izlardan tozalaymiz | Biz ko‘plab nozik ekranli gadjetlardan foydalanamiz, ular orasida planshetlar, smartfonlar, monitorlar, televizorlar va boshqa shunga o‘xshashlar bor. Qurilma yuzasiga ko‘rsatiladigan hatto oddiy mexanik ta’sir ham qirilgan izlar paydo bo‘lishiga sabab bo‘lishi mumkin. Ulardan qutulish uchun odamlar ko‘plab samarali usullar o‘ylab topgan. Bu usullarning eng mashhurlari to‘g‘risida aytib bermoqchimiz.
O‘z vannaxonangizga kirishdan boshlang. Tish pastasini va paxta bo‘lagini oling. Pastani aylanma harakatlar bilan lat yegan soha bo‘ylab suring. Keyin esa biroz namlangan latta bilan qoldiqlarini artib tashlang.
Bironta idishda soda va suvni ikkiga bir nisbatda quyuqroq pasta holatiga kelguncha aralashtiring. Keyin esa pastani yumshoq lattaga oling. Endi bu latta bilan lat yegan yuzani aylanma harakatlar orqali ehtiyotkorlik bilan arting. Aralashmaning qoldiqlarini biroz namlangan latta bilan tozalab tashlashingiz mumkin.
Bolalar badaniga sepiladigan doridan ham biz yuqorida sodadan tayyorlaganimizdek pasta qilish mumkin.
Muammoni bartaraf qilishning bu usuli – vaqtincha bo‘lsa ham ayniqsa qirilgan joylar juda kichkina bo‘lgan hollarda samarali hisoblanadi. Bir tomchi yog‘ bilan ekran yuzasini artish kerak. Bu uning avvalgi yaltiroqligini qaytaradi.
Manba: “Passion.ru” | 36 | 1,286 |
Ayollar | Go‘zallik va sog‘liq uchun eng foydali dasturlar | Telefoningizdan maksimal darajada foydalanishni istasangiz go‘zallik va sog‘liq uchun foydali dasturlardan foydalanishni tavsiya etamiz. Ular hayotingizni yengillashtirib, vaqtingizni ham tejaydi.
Qadamo‘lchagich
Hayot tarzingizda harakat kamroq bo‘lsa, aynan ushbu dasturni yuklab olishni tavsiya etamiz. U sizning bosib o‘tgan qadamlaringizni hisoblab, ko‘proq piyoda yurishga ruhlantiradi.
Water balance
Dastur siz iste’mol qiladigan suv miqdorini kuzatib boradi. Ma’lumki, organizmda suv yetishmasligi sog‘liq bilan bog‘liq ko‘plab muammolarni keltirib chiqaradi. Buning oldini olish uchun o‘z vaqtida kerakli miqdorda suv ichib turish kerak. Water balance bunda sizga ko‘mak beradi.
Ayollar kalendari
Oilani rejalashtirish, shuningdek, o‘zingizni qanday his qilayotganligingiz yoki dorilarni qabul qilish vaqtini qayd qilib borish uchun eng qulay dastur.
Perfect 365
Tashqi ko‘rinish bilan tajriba qilishni xush ko‘ruvchi, biroq keskin o‘zgarishlardan cho‘chiydiganlar toifasiga kirsangiz bu dastur aynan siz uchundir. U makiyajning bir necha minglab variantini o‘zingizda sinab ko‘rish imkonini beradi.
Hair Change
Salonga yo‘l olishdan oldin soch turmagini tanlashga yordam beradi. Buning uchun dasturga suratingizni yuklab, soch turi va yuz shaklingizga mos uslubni tanlashingiz mumkin. | 48 | 1,295 |
Ayollar | Parvarish qilishga mo‘ljallangan kosmetik vositalardan qanday ketma-ketlikda foydalanish kerak? | Har kungi kundalik parvarish yuzni yuvish va tozalashdan boshlanadi.
Tozalash
Uyqudan avval terini tozalaganingizga qaramay, tongda yana maxsus vositalardan foydalanish kerak. Gap shundaki, kechasi yog‘ bezlari faol ishlagani hisobiga changlar yopishib qolishi mumkin. Shu sabab ham eng birinchi ishni tozalashdan boshlash lozim.
Tonik
Shundan keyin terini balansda ushlab, tiklashga yordam beradigan tonikdan foydalaning. U terini namlantirib, holatini yaxshilaydi.
Qovoqlar uchun krem
Keyin esa qovoqlarga krem surtish kerak. Ko‘z atrofidagi teri nozik va parvarishga muhtoj ekani va ajin tushishining oldini olish uchun ushbu bosqichni esdan chiqarmaslik lozim.
Zardob
Keyin bo‘lsa teri ahvoli, rangini yaxshilab, sog‘lom ko‘rinishiga sabab bo‘ladigan, shuningdek, namlantirish xususiyatiga ega bo‘lgan zardobdan foydalanish kerak. Singishi uchun 1-2 daqiqa kutishni ham unutmang.
Krem
Kundalik surtishga mo‘ljallangan kremlar terini atrofdagi turli changlardan himoya qilish xususiyatiga ega hisoblanadi. Zararli ultrabinafsha nurlaridan saqlanish uchun SPF kremlardan foydalansangiz yana yaxshi. Terining tonggi parvarishi shu yerda o‘z yakuniga yetadi. Bundan keyin makiyaj qiladigan bo‘lsangiz, 15-20 daqiqa kutish tavsiya qilinadi.
Kechki parvarish
Kechki parvarishni makiyajni tozalashdan boshlash kerak. Maxsus tozalovchi vositadan foydalangandan keyin yuzni yaxshilab yuvish lozim. Buning uchun mitselyar suv, maxsus yog‘dan foydalansangiz bo‘ladi, ko‘piklar yoki gel bilan ham tozalash mumkin. Oxiri tonik bilan yuzingizni arting.
Krem surtish muhimmi?
Yoshingiz 45 dan katta bo‘lmasa va teringiz yog‘li, quruq yoki aralash bo‘lsa tonikdan keyin kechki krem surtish shart emas. Gap shundaki, kechasi surtilgan kremlardan keyin ertalab yuzda shish kuzatilishi mumkin. Buning oldini olish uchun esa uyqudan 2 soat avval surtish va havo aylanadigan joyda uxlash kerak bo‘ladi.
Kundalik parvarish
Asosiy parvarish qilishga mo‘ljallangan vositalardan haftada 1-2 marta foydalangan ma’qul Masalan, shanba kuni piling va niqob qilishni unutmang. Teriga shikast yetkazishi mumkin bo‘lgan skrablar o‘rniga tarkibida oziqlantiruvchi moddalar bor bo‘lgan pilingdan foydalaning. | 95 | 2,179 |
Ayollar | Sochlarni quyosh nuridan qanday himoya qilish kerak? | Quyoshning chiqishi, botishi, uning nurlari ostida toblanish barchaga yoqqani kabi ultrabinafsha nurarining salbiy ta’sirini ham unutmaslik lozim. Dermatolog va kosmetologlarning ta’kidlashicha, quyoshdan himoya qiladigan kremlar mavsumiylik va teri turlari bo‘yicha eng ko‘zga ko‘ringan joyda bo‘lishi kerak. Ma’lum bo‘lishicha, quyosh nuri nafaqat teriga, balki sochlarga ham, ayniqsa, yozda, zarar berishi mumkin. Shuning uchun undan qanday himoyalanishni bilib olish zarur.
Zararli nurlar
Mutaxassislarning fikriga ko‘ra, ultrabinafsha nurlanish erta qarishning asosiy sabablaridan biridir. Odamning terisiga va sochlariga quyoshning haddan tashqari ta’sir qilishi immunitet funksiyalarining susayishiga olib keladi: terida dog‘lar, yuzda ajinlar paydo bo‘ladi, sochlar eskirgan kabi ko‘rinadi va hattoki siyraklashadi.
Quyosh energiyasi o‘rtacha miqdorda inson salomatligi uchun zarurdir: D vitaminining bir qismi, yengil qorayish zarar keltirmaydi, faqat foyda keltiradi, ammo nur me’yoridan ozgina oshib ketishi bir zumda sifatning yomonlashishiga olib keladi. Sochlar birinchi bo‘lib ayanchli holga keladi.
Agar sochlar quyoshdan himoya qilinmasa, bu quyidagilarga olib keladi:
Shuni unutmaslik kerakki, bo‘yalgan sochlarga quyosh tezroq ta’sir qiladi: avval bo‘yoq rangsizlanadi, keyin kimyoviy parchalanadi va kuyadi, bu esa sochlarga jiddiy zarar yetkazadi, deb ogohlantiradi mutaxassislar. Soch muammolarining oldini olish ularni tuzatishga qaraganda ancha osonroq. Shuning uchun yozda yaxshi tanlangan vosit va o‘z vaqtida sochni parvarish qilish ta’tildan keyin vazifani yanada osonlashtiradi: | 52 | 1,610 |
Ayollar | Har qanday obrazni osongina buzishi mumkin bo‘lgan kiyinishdagi mayda detallar | Insonning birinchi taassurotlari 6—8 soniyada shakllanadi va keyin uni o‘zgartirish juda qiyin, deyiladi. Shuning uchun ahamiyatsiz bo‘lib tuyuladigan detallarga ham e’tibor berish juda muhim, aks holda bu obrazni buzishi mumkin.
AdMe nashri ko‘chaga chiqayotganda muammoga duch kelmaslik uchun nimalarga e’tibor berish kerakligi haqidagi layfxaklar bilan o‘rtoqlashadi.
Shorti bilan kolgotka kiyish
Kolgotkalarning tepa qismida qalinroq materialdan tayyorlangan “pantalon”i bo‘ladi. U qorin bo‘shlig‘i, bel va bo‘ksa chizig‘ini ushlab turish yoki ko‘ylak yopishib qolmasligi uchun kerak (ko‘pincha bir vaqtning o‘zida ikkalasi uchun ham). Ammo ko‘pchilik yubka, kalta ko‘ylak yoki shorti bilan kiyganda xato qiladi, kiyim ostidan “pantalon”ning cheti ko‘rinib qoladi. Bu esa juda xunuk va tartibsizlik belgisi hisoblanadi.
Poshnasi noto‘g‘ri tanlangan poyabzal
Kam odam e’tibor beradigan, ammo juda kerakli ma’lumot. Poshnali poyabzal — juda injiq narsa va hamma narsaga mos kelavermaydi. Zamsh oyoq kiyimdagi och rangli poshna juda oddiy va arzon ko‘rinadi, to‘q rangdagi poyabzal uchun mos emas. Ammo qora yoki to‘q jigarrang rangli poshna tuflilar, hatto botilyonlar bilan ham yaxshi ko‘rinadi.
Og‘ir sirg‘alar
Bunday aksessuarning asosiy xavfi ziraklarning og‘irligiga bog‘liq. Ular katta ko‘rinishi mumkin, ammo yengil bo‘lishi kerak. Aks holda sirg‘alar quloqni pastga tortadi va quloq teshigini sezilarli darajada ko‘rsatadi.
O‘lchami mos bo‘lmagan uzuklar va bilaguzuklar
Ba’zan noto‘g‘ri o‘lchamdagi zargarlik buyumlarini tanlaymiz yoki tanamizda sodir bo‘ladigan ba’zi tabiiy o‘zgarishlarga e’tibor bermaymiz. Ammo qo‘l va barmoqni siqib turadigan uzuk yoki bilaguzuk taqsangiz, bu boshqalar ko‘z o‘ngida ortiqcha vaznga ega ekanligingizni ta’kidlaydi.
Chizilgan poshnalar
Hatto shaharda ham har doim ham ideal yo‘llardan yurmaymiz. Jamoat transportida esa poyabzalning tashqi ko‘rinishini buzishi mumkin bo‘lgan holatlarga to‘la. Poyabzalning ustiga e’tibor bersak-da, ko‘pincha poshnasini unutamiz. Ammo poshnadagi tirnalish boshqalarning e’tiborini tez tortadi.
Burmalar
Haqiqatan ham zamonaviy ko‘rinishga ega bo‘lgan burmalar va yirtilgan kiyimlarning ma’lum bir turi mavjud. Lekin bu shkafdagi har qanday g‘ijimlangan futbolkani kiyib, chiroyli ko‘rinishga ega bo‘lishingiz mumkin degani emas. Oddiy dazmollanmagan kiyimlar va maxsus tikilgan burmalar o‘rtasidagi farq hatto professional bo‘lmaganlarga ham seziladi. Charm kiyimlardagi burmalar esa juda tartibsiz ko‘rinadi.
Singan tirnoq
Tirnoqlar imijning shunchalik kichik va ahamiyatsiz qismi deb o‘ylashingiz mumkin, albatta. Biroq unday emas: ko‘pchilik qo‘llarga e’tibor beradi. Misol uchun, singan tirnoq sizni tartibsiz ko‘rsatishi va toza yurmaydigan odam qiyofasini yaratishi mumkin. Bunga yo‘l qo‘ymaslik uchun har doim o‘zingiz bilan pilka olib yurish tavsiya etiladi.
Qo‘ldagi paket yoki ipli sumka
Kerakli narsalaringizni o‘zingiz bilan sumkada olib yurasizmi? Bunday qila ko‘rmang. Har qanday sumka, paket yoki ryukzak ko‘rinishning muhim qismi bo‘lib, uni osongina buzishi mumkin. Nima bilan borishingizni oldindan o‘ylab olish, nima kiyishingizni o‘ylashchalik muhim bo‘lishi lozim. Uchrashuvlarga borganingizda paket, ayniqsa shaklsizlari yoki sumka olmaslkka harakat qiling. Ular do‘konga borish uchun qulay, lekin obrazingizni buzmasligi kerak.
O‘tkazilmagan kamar halqasi
Aftidan, bu mutlaqo ahamiyatsiz narsa bo‘lib tuyulishi mumkin. Ammo bunday mayda narsalar ham insonning umumiy fikriga ta’sir qiladi. E’tiborsizlik, shoshqaloqlik, shunchaki tashlab ketilgan halqa ideal obrazingiz shu kabi kichik detal bilan buzilishiga olib keladi.
Quyosh nuri sabab yubka ostidan oyoqlarning ko‘rinishi
Odatda bu eng nomaqbul vaqtda sodir bo‘ladi. Va ko‘pincha kutilmaganda. Ba’zi matolar qalinligi haqida aldamchi taassurot qoldiradi, lekin aslida ular quyoshda kiyimning yuqori qavati ostida nima borligini hammaga ko‘rsatishi mumkin. Bunday e’tiborsizlik sharmandalikka olib kelishi yoki siz haqingizda noto‘g‘ri taassurot qoldirishi mumkin. | 78 | 4,033 |
Ayollar | Uyni tartibga keltiramiz: yoz fasligacha tozalanishi kerak bo‘lgan 10 ta uy jihozi | Yangilikning yaxshiligi shundaki, uydagi ayrim jihozlarni yiliga bir marotaba tozalash mumkin.
Derazalar
Derazalarni tozalash uchun hozirda bir qancha vositalar mavjud. Yoki 1:8 nisbatda sirka suv bilan aralashtiriladi, unga 10 tomchi efir moyi ham qo‘shiladi. Hidi bo‘lishi mumkin, lekin juda tez yo‘qoladi. Derazalar tozalanganda dog‘ qolmasligi uchun bulutli kunni tanlash lozim. Aks holda quyosh artilgan derazalarni quritib, dog‘ qolishiga olib keladi.
Bekajonlar uchun: 15 daqiqada deraza tozalash sirlari
Pol
Har hafta polni yuvish ham mumkin. Yog‘och va bo‘yoq suv va namlikni yoqtirmaydi. Shuning uchun imkon boricha oyiga bir marta maxsus vosita yordamida pollarni tozalagan ma’qul. Shuningdek, xonaki o‘simliklarni pol ustida qo‘ymaslik kerak, ulardan to‘kilgan suv polning chirishga olib keladi. Pol qirilmasligi uchun mebellarning oyoq qismiga ham maxsus vositalar kiydirish lozim.
Muzlatkich
Muzlatkichning ichi bo‘shatilib, barcha narsadan xalos etiladi. Ichkari qism tozalanayotganda kimyoviy moddalar aralashgan tozalash vositasidan foydalansh mumkin emas. Oddiygina ichimlik sodasiga suv aralashtirib yuvish tavsiya etiladi. So‘ngra quritishni unutmaslik lozim.
Choyshablar
Yostiq va ko‘rpachalar choyshabini yorlig‘iga mos ravishda tozalash kerak. Yostiqlarniki ikki haftada bir marotaba, ko‘rpachalarniki esa yiliga ikki uch marotaba yuvilishi kerak. Agar choyshablar rangi sarg‘aygan bo‘lsa ularni kukunli tozalash vositasi yoki iste’mol sodasiga ivitib qo‘yish kerak.
Kir yuvish mashinasi
Kir yuvish mashinasida noxush qoplamalar va mog‘or paydo bo‘lishining oldini olish zarur. Mashinani tozalash uchun kirsiz yuvishni ishga tushirish lozim. 30-60 daqiqadan so‘ng to‘xtatish kerak. Mashina barabani muntazam ravishda artib turiladi. Shuningdek, mashinadan foydalanilgandan so‘ng yarim soatga uning eshigi ochiq holda qoldirilishi kerak.
Kir yuvish mashinasi yaxshiroq ishlashi uchun uni qanday tozalash kerak?
Pech
Pech avval pishirilgan yeguliklar qoldiqlaridan tozalanadi. So‘ng 1:2 nisbatda soda va iste’mol sodasi bilan aralshtiriladi. Suyuqlik yordamida pech ichi tozalab chiqiladi. Pechni tozalash yanada oson bo‘lishi uchun avval uning ichini qizdirib olish zarur.
Hammasi oson: Pech tozalashning 5 xil usuli
Gilamlar
Gilam tozalash ishlarini yilda bir marotaba amalga oshirish mumkin. Ularni tozalovchi maxsus vositalar talaygina. Ulardan foydalanishdan avval gilam changyutgich bilan tozalanadi, so‘ngra suyuqlik bilan artib chiqiladi.
Garderob
Garderobni tartibga keltirishda keraksiz kiyimlarda xalos bo‘lish kifoya. Har bir buyum o‘z o‘rnida bo‘lsa, ko‘p vaqtni izlash uchun sarflanmaydi.
Garderobni tartibga keltiramiz: zudlik bilan voz kechish kerak bo‘lgan 7 ta narsa (foto)
Cho‘tka va supurgi
Cho‘tka va supurgilarni maxsus iliq suvga ivitib, tozalash zarur, Chunki ularning ichki qismida bir qancha mikroblar yig‘ilib qoladi.
Devorlar
Devorlar yuzasi bo‘yalgan bo‘lsa ularni nam mato bilan tozalash mumkin. Yoki changyutgich yordamida ular changdan xalos etiladi. Devor yuzasiga chizilgan qalam yoki ruchka izini melamin shimgich bilan artish tavsiya etiladi.
Tokchalar
Tokchalarga qo‘yilgan barcha vositalar olinadi va changyutkich bilan tozalanadi. So‘ngra nam mato bilan artib chiqiladi va quritish uchun bir necha daqiqaga qoldiriladi. | 82 | 3,284 |
Ayollar | Nima uchun ertalabki jismoniy mashg‘ulot kechkisidan foydaliroq? | Ertalab soat 9 dan kech soat 6 gacha ishlaydiganlar o‘zining shaxsiy hayoti uchun deyarli vaqt ajrata olmaydi. Lekin ertalabki mashqlar hayotingiz uchun juda muhim ahamiyatga egadir. Nima uchun? Bu savolga javobni maqolamizdan topasiz.
Ertalabki mashqlarning foydasi shundaki, odamning energiya saviyasi va motivatsiyasining avj olishi ertalab soat 8 gacha yuz berar ekan. Bu vaqtdan tanangiz uchun unumli foydalansangiz, tez orada eng qiyin vazifalarni ham osonlik bilan bajara boshlaganingizni tushunib yetasiz.
Ertalabdan jiddiy vazifani olgan organizm hamma almashish jarayonlarini tezlashtirib yuboradi.
Mashqlarni ertalab ertaroq bajarsangiz, kechgacha o‘zingizni yengil his qilasiz.
Erta turishga odatlanish sizni hayotning boshqa sohalarida ham intizomga o‘rgatadi. Faqat bunga odatlanish uchun bir-ikki hafta chidashingizga to‘g‘ri keladi.
Ertalabki mashqlar tunda yaxshi uxlashga ham yordam beradi.
Manba: Internet tarmog‘i materiallari | 64 | 947 |
Ayollar | Naushnik ichini tozalamasa nima bo‘ladi va buni qanday qilish kerak? | Ko‘pchiligimiz deyarli har kuni naushnikdan foydalanamiz. Quloq tepasiga o‘rnatiladigan monitor modellaridan farqli o‘laroq, quloq ichiga qo‘yiladigan minigarnituralar tezroq ifloslanadi.
Quloq kiri (oltingugurt) tabiiy ravishda quloq kanallarida to‘planadi. Bu bakteriyalar, zamburug‘larni zararsizlantirish uchun quloq ichidagi bezlar tomonidan ishlab chiqariladigan yopishqoq moddadir. Oltingugurt, shuningdek, tasodifan ichkariga kiradigan chang va mayda hasharotlar uchun to‘siq yaratadi. Oltingugurt o‘z-o‘zidan sterildir, ammo o‘z funksiyasini bajargandan so‘ng, u tom ma’noda yuqumli bakteriyalarga to‘ladi. Quloq ichidagi minigarnituralardan foydalanganda, kir quloq yuzasidan ularga o‘tadi. Qurilmani doim tozalab turmasangiz, bakteriyalarning rivojlanishi uchun qulay muhit yaratiladi. Sport bilan shug‘ullanayotganda musiqa tinglasangiz, vaziyat yanada murakkablashadi. Tanadan ter chiqadi, quloq kanallari esa yopiq bo‘lib, sport muhitida “suzuvchining qulog‘i” deb ataladigan kasallik xavfi paydo bo‘ladi. Bu tashqi akustik kanalning devorlarida terining yallig‘lanishi bo‘lib, keyinchalik membrana va quloq pardasining shikastlanishiga olib kelishi mumkin.
Bundan tashqari, dinamika yuzasidagi kir va chang ovoz sifatini buzadi — uning intensivligini pasaytiradi va nuqsonlarning paydo bo‘lishiga olib keladi.
Eshitish vositalarini qancha vaqtda tozalash kerak?
Eshitish vositalarini qanchalik tez-tez tozalash kerakligi haqida aniq qoidalar yo‘q. Bularning barchasi ularni qancha vaqtdan beri, qanday vaziyatda va qanday sharoitda ishlatganingizga bog‘liq. Dinamikani tekshiring. Agar ularda ko‘rinadigan kir yoki oltingugurt zarralari bo‘lmasa, ularni nam mato bilan artib oling va yana foydalaning. Mashg‘ulot paytida foydalanadigan qurilmalar bundan mustasno. Har bir mashg‘ulotdan keyin, ayniqsa, zalda yaxshigina terlagan bo‘lsangiz, ularni yaxshilab tozalash kerak.
Ichki kanalli naushnikarni qanday tozalash kerak? | 68 | 1,938 |
Ayollar | Nima sababdan smartfondan uyg‘otgich sifatida foydalanish tavsiya etilmaydi? | Smartfonlar deyarli bir nechta vazifani o‘z ichiga oluvchi tabiiy kengaytmaga aylandi. Ulardan turli xil maqsadlarda foydalaniladi. Masalan, ish, ma’lumot izlash, yangi yashash joyi, ko‘ngil ochish va o‘qish kabilar. Agar u tasodifan buzilsa yoki yo‘qolib qolsa, xuddi hayot davom etmaydigandek ko‘rinadi. Shuningdek, har bir odam smartfon vazifalaridan biri – uyg‘otgichdan foydalanishga odatlangan. Bu, albatta, bir qarashda zararsizdek tuyulishi tabiiy holat. Quyida nima uchun smartfon uyg‘otgichlaridan foydalanishni to‘xtatib, uni haqiqiysiga almashtirish kerakligi haqida bir qancha tavsiyalar mavjud.
Uyquni buzishi mumkin
Oramizda smartfon uyg‘otgichini sozlashdan avval ijtimoiy tarmoqlardagi yangiliklarni qoldirmasdan o‘qib chiqadiganlar talaygina. Shubhasiz, bu uyqu vaqtini sezilarli darajada qisqartiradi. Ammo muammo faqat bunda emas. Smartfondan taralayotgan ko‘k nur uyqu sifatiga ta’sir qiladi va bu jarayonni buzilishiga olib keladi.
Tonggi tayyorgarlikdan chalg‘itishi mumkin
Uyqudan uyg‘onish bilan qo‘l o‘z-o‘zidan smartfon tomon boradi, bu refleksga aylanib qolgan. Endi esa yangi xabarlar bilan tanishish jarayoni uzoq vaqt olib qo‘yganini sezmay qolish ham mumkin. Natijada ertalabki badantarbiya, nonushta va boshqa amalga oshirilishi kerak bo‘lgan ishlar qolib ketadi va shoshilgancha ish tomon ravona bo‘lishga to‘g‘ri keladi.
Ba’zan eshitish qiyin bo‘lishi mumkin
Smartfonlar soatning jiringlagan ovozi kabi baland bo‘lmaganligi uchun eshitmaslik tabiiy holat. Bundan tashqari, kun davomida smartfondan chiqadigan tovushlarga quloq ko‘nikadi va uyqu paytida u o‘z ta’sirini o‘tkazolmaydi, ya’ni uyg‘ota olmaydi. Shuning uchun smartfon uyg‘otgichi samarasiz hisoblanadi.
Smartfon quvvati tugashi mumkin
Ehtimol smartfon quvvati kam bo‘lsa, unga o‘rnatilgan uyg‘otgich signali ishlamasligi mumkin. Shuning uchun smartfondan, ayniqsa, quvvat olayotgan vaqtda foydalanmay, oddiy soatli uyg‘otgichni qo‘llash yaxshiroq. Afsuski, belgilangan vaqtda uyg‘onmaslik, rejalashtirilgan muhim ishlarni amalga oshmasligiga olib kelishi mumkin. | 76 | 2,063 |
Ayollar | Djinsi kiyimlar sifatini yo‘qotmaslik uchun qanday yuvish kerak: 5 ta muhim qoida | Buyuk Britaniyaning Good Housekeeping instituti mutaxassislari djinsi matoli kiyimlarni yuvishning to‘g‘ri usuli bilan bo‘lishdi.
Har doim djinsilarni ichki tomoniga o‘giring
Bu ko‘k matoda yuvilgan oq chiziqlar va xiralashgan burmalar paydo bo‘lishining oldini oladi. Agar siz shimni kiysangiz, ertami-kechmi, albatta, paydo bo‘ladi. Bordi-yu, shkafda saqlansa hech narsa yuz bermaydi. Ammo mato yuzasidagi muammolar ancha keyin sodir bo‘ladi.
Djinsilarni konditsioner qo‘shmasdan yuving
Ajablanish mumkin. Lekin konditsioner djinsi matosini tezroq eskirishiga sabab bo‘ladi.
Eng sekin rejim bilan yuving
Nozik matolar uchun harorat va aylanish tezligi minimal darajada bo‘lishi lozim. Lekin djinsi nozik mato emas, deb o‘ylash mumkin. To‘g‘ri, odatda djinsi ish kiyimi sifatida ko‘proq kiyiladi. Ammo hamma ham oltin qazish uchun djinsi shim kiymaydi, balki ularga zamonaviy kiyim sifatida qaraydi. Shuning uchun djinsi ham nozik matolar qatoridan joy olgan.
Aytgancha, Levi Strausning oltin qazuvchilar uchun tikkan dastlabki djinsilari juda qo‘polligidan ularni ko‘rib, djinsiligiga ishonish qiyin bo‘lgan.
Kir yuvish mashinasiga juda ko‘p narsalarni qo‘ymang
Kir yuvish mashinasi barabani boshqa kiyimlar bilan qanchalik ko‘p to‘ldirilsa, djinsida shuncha ko‘p burmalar bo‘ladi.
Avtomatik quritish rejimidan foydalanmang
Djinsi kiyimlarni yengil burab siqishdan so‘ng tabiiy ravishda quritish lozim. Bu matoning mustahkamligini saqlaydi va dazmol qilishda ko‘p vaqt olmaydi.
Vahimaga tushmang
Rang o‘zgarishi djinsilar uchun odatiy holdir. Indigo bo‘yoqlari bilan bo‘yalgan shimlarning rangi doimo suvga chiqadi. Bu normal, to‘g‘ri va tabiiydir. Shuning uchun ham u bilan boshqa kiyimlarni, hattoki djinsi rangidagi kiyimlarni yuvib bo‘lmaydi. Aks holda, boshqa kiyimlarning rangi o‘zgarishi shubhasiz. | 81 | 1,808 |
Ayollar | Dazmolni qanday tozalash kerak? 4 oddiy maslahat | Dazmolning tagidagi qasmoq – nafaqat buyumlarni, balki sizning kayfiyatingizni ham buzadigan yoqimsiz narsa. Dazmolni tez-tez tozalamaslik uchun uni to‘g‘ri ishlatishga harakat qiling: harorat tartibiga rioya qiling va buyumlarni yorliqlarida ko‘rsatilgan haroratda dazmol qiling. Masalan, ipak uchun 110°C, paxta uchun — 200°C, junni esa yaxshisi 140°C da va ho‘l latta ustidan dazmollagan ma’qul.
Dazmol taxta ustiga sochiq yoki latta to‘shang. Uning ustiga 1 osh qoshiq yirik tuz seping. Dazmolni yuqori haroratda qizdiring, unchalik qattiq bosmasdan tuz sepilgan sochiqni dazmollang. Bunda dazmol tagidagi qasmoq tuzga yopishib qoladi, dazmol yuzasi esa asta-sekin tozalanadi.
Teng miqdorda olingan tuz va sirkani aralashtiring va o‘rtacha olovda tuz eriguncha qizdiring, lekin qaynatib yubormang. Aralashmani biroz soviting, unga lattani botiring va ehtiyotlik bilan dazmol tagini arting. Keyin sirkaga botirilgan boshqa latta bilan eritma qoldiqlarini artib tashlang. Dazmolni yoqing va butunlay toza bo‘lishi uchun keraksiz sochiq yoki lattani dazmollang.
Unchalik ko‘p bo‘lmagan miqdorda tish pastasini dazmolning kirlangan joylariga suring. Biroz kuting, keyin esa pastani latta bilan artib oling. Dazmolni qizdiring va keraksiz matoni dazmollang.
Sodani suv bilan bo‘tqa holiga kelguncha aralashtiring. Bu aralashmani latta bilan dazmolning tagiga suring. Keyin toza latta bilan dazmol tagidagi soda qoldiqlarini olib tashlang.
Manba: “Xitrosti jizni” | 48 | 1,462 |
Ayollar | Ko‘z shakliga qarab “strelka” chizishni o‘rganamiz | Turli qiyofalarga qanday “strelka”lar mos tushishi va ularni qanday qilib to‘g‘ri chizish haqida hikoya qilamiz.
Layner yoki qalam yordamida ingichka chiziq chizgan ma’qul. Bunday chiziqni ichki burchakka kirmasdan, ko‘z o‘rtasidan boshlang.
Bunda aksincha yo‘l tuting: ko‘zning ichki burchagini e’tiborsiz qoldirmang va chiziqni ko‘zning butun uzunligi bo‘yicha chizing. Strelkani birinchi variantdagidan sal qalinroq qilish mumkin.
Bunda chiziqni qayerdan — ko‘z ichki burchagidan yoki o‘rtasidan — boshlashning ahamiyati yo‘q, asosiysi, strelkaning uchi ko‘zning tashqi burchagidan chiqib turishi va uchiga qarab qalinlashib borishi kerak.
Bunday holatda strelkani butun ko‘z usti bo‘ylab chizing va tashqi burchagidan chiqaring. Bunday chiziq ko‘z shaklini toraytirib ko‘rsatadi.
Ko‘zni dumaloqroq qilib ko‘rsatish uchun strelkani butun ko‘z usti bo‘ylab chizing, ammo tashqi burchakdan chiqmang, ko‘z o‘rtasida esa uni qalinlashtiring.
Bunda ko‘zning ichki burchagidan ingichka strelka chizishni boshlang va tashqi burchakka qarata qalinlashtirib boring hamda qovoq burmasidan sal tepaga chiqaring.
Manba: Vogue | 50 | 1,117 |
Ayollar | Oshxona pichoqlarining “umrini uzaytirish” yo‘llari | Oshpazlar pichog‘i beso‘naqay ko‘rinsa ham aslida ehtiyot qilib ishlatishni talab qiladigan juda nozik narsa hisoblanadi. Bu o‘tkir yordamchilarimizning umrlarini anchaga uzaytiruvchi usullar bor.
Faqat yog‘ochdan qilingan yoki plastik taxtalardan foydalaning. Shisha, po‘lat, sopol va toshdan qilingan ishlov beruvchi taxtalar oshxonada chiroyli ko‘rinadi, lekin ular pichoqlarning tig‘ini ayovsiz ravishda buzadi.
Pichoqlarni rakovina ichida qoldirmang va ular ustiga biror narsa yopishib qolgan bo‘lsa ham ivitib qo‘ymang. Birinchidan bu xavfli: boshqa idishlarni yuvishda qo‘llaringizni kesib olishingiz mumkin. Ikkinchidan, suv ichida uzoq vaqt turishi oqibatida pichoqlarning tig‘lari zanglab qolishi mumkin. Shuning uchun pichoqlarni ishlatib bo‘lganingizdan keyin tezda yuvib qo‘ying.
Pichoqlarni oqib turgan iliq suv ostida qo‘lingiz bilan yuving. Faqat yumshoq gubkadan va zarur bo‘lganda bir tomchi yuvish vositasidan foydalaning. Agar pichoqlarning tig‘lari tirnalishini xohlamasangiz hech qachon qattiq tozalovchi vositalarni va iste’mol sodasini ishlatmang. Pichoqlarni yuvganingizdan so‘ng quruq holatga kelguncha arting.
Oziq-ovqatlarni pichoqni yuqoriga ko‘tarib va keskin ravishda taxta ustiga tushirish yo‘li bilan maydalasangiz, pichoqlarning tig‘lari tez o‘tmaslashib qoladi. Kesishning pichoqni taxtadan ayirmasdan ishlatiladigan usullaridan foydalaning. Taxta ustidagi maydalangan mahsulotlarni olishda pichoqning tumtoq tomonini ishlating.
Pichoqlarni qoshiq va sanchqilar bilan bitta joyda saqlamang. Bu tig‘larning sinishiga va tirnalishiga olib keladi, shuningdek pichoqlarning boshqa oshxona anjomlariga tegib turishi tez o‘tmaslashib qolishiga sabab bo‘ladi.
Manba: “1soveti.ru” | 51 | 1,710 |
Ayollar | Uyni ta’mirlashda yo‘l qo‘yiladigan eng katta xatolar | Ko‘pincha uyni ta’mirlash ishlari kutilgan natijani bermaydi. Bu maqolamiz sizda bunday hol yuz bermasligi uchun ta’mirlash paytida qanday xatolarga yo‘l qo‘ymaslik to‘g‘risida yozilgan.
1-xato – dizayn-loyihadan voz kechish
Remont boshlanishidan oldin har xil uslubdagi ko‘plab variantlarga va narxi, sifati turlicha bo‘lgan materiallarga duch kelasiz. Hatto siz nimani va qanday qilishni aniq bilsangiz ham dizayn-loyihadan voz kechib xato qilasiz. Chunki bu loyiha sizga materiallarning aniq sonini va sarf-xarajatlarni hisoblashga yordam beradi.
2-xato – materiallardan iqtisod qilish
Materiallardan iqtisod qilish remont qilish jarayonida va keyinchalik yangi kvartirada yashayotganingizda ham ko‘pgina muammolarni keltirib chiqarishi mumkin.
3-xato – boshlang‘ich pardozlashga e’tiborsizlik
Boshlang‘ich pardoz remont ishlarining ko‘p vaqt va kuch talab qiladigan qismi bo‘lgani uchun ko‘pchilik bu ishga unchalik e’tibor bermaydi. Lekin har qanday notekisliklar yoki yaxshi tozalanmagan yuzalar materiallarning tez buzilishiga va eskirishiga olib kelishi mumkin.
4-xato – o‘z vaqtingizni sarf qilish
O‘zingizning asosiy ishingizga ajratilishi kerak bo‘lgan vaqtni remont ishlariga sarflasangiz moddiy tomondan yutqazgan bo‘lasiz.
5-xato – professional bo‘lmaganlarga ishonish
Agar o‘z ishining ustasi bo‘lgan mutaxassislarni tanlasangiz ishingiz osonlashadi. Lekin bu ishda shoshilmaslik lozim. | 53 | 1,402 |
Ayollar | Bloger qimmat stilist yordamisiz ham mashhurlardek kiyinish mumkinligini isbotladi (foto) | Avvallari do‘kon aylanib liboslar har kimning ham qomatiga to‘g‘ri kelavermaydi, faqat modellardek ko‘rinishga ega bo‘lganlar uchun mos keladi, degan xulosaga kelish mumkin bo‘lgan. Ammo vaqt o‘tishi bilan ushbu fikrlar asta-sekin o‘zgara boshlagan. Podiumlarda turli qomatga ega qizlarning chiqishi, blogerlarning noodatiy tarzda kiyinish uchun sarvqomat bo‘lish shartmasligini isbotlashi bu borada yordam berdi. Keti Sturinoning Instagram sahifasiga qarab barcha turli o‘lchamdagi libosni kiyishi va shu bilan birga yulduzdek ko‘rinishga ega bo‘lishi mumkinligiga yana bir bor amin bo‘lish mumkin.
Keyt Middlton
Riz Uizerspun
Malika Diana
Keyt Middlton
Amal Kluni
Keti Xolms
Keyt Middlton
Xaydi Klum
Lili Kollinz
Zoi Kravis
Ayla Fisher
Alessandra Ambrosio
Kendall Jenner
Mila Kunis
Keyt Middlton
Kerol Radzivill | 89 | 828 |
Ayollar | Husnni buzadigan toshma – husnbuzar toshishining oldini olishga yordam beradigan odatlar | Husnbuzar toshishi nafaqat ayollar va o‘smirlar, balki erkaklar uchun ham og‘riqli muammo. Gormonal o‘zgarishlar, stresslar, noto‘g‘ri ovqatlanish, chekish va boshqa omillar teri ahvolini yomonlashishiga olib keladi. Ammo oddiy tartib va odatlarga rioya qilish orqali teri salomatligi va go‘zalligini saqlash, husnbuzar toshishini kamaytirish mumkin.
Telefonni antiseptik vosita bilan tozalab turing
Kun davomida qo‘lni yuvib turish odatga kirganidek gadjetlarni ham vaqti-vaqti bilan zararsizlantirib turish kerak. Telefon turli joyda biz bilan birga bo‘ladi va unga bakteriya va mikroblar son-sanoqsiz darajada ko‘p yopishadi. Yuzga yaqin olib kelib, uzoq vaqt davomida telefonda so‘zlashganda esa mikroblar teri va hujayralarga o‘tadi. Bakteriya yuz terisi poralari ichiga kirib ko‘paya boshlaydi va bu yallig‘lanish – husnbuzar toshishiga sabab bo‘ladi.
Makiyaj cho‘tkalarini yuvib turing
Makiyaj qilish uchun mo‘ljallangan cho‘tkalar yuvib turilmasa, bo‘yoqlardan qolgan qoldiqlar sabab bakteriyalarga to‘lib ketadi. Bunday cho‘tkani ishlatganda esa teri zararlanadi. Kechga borib yuzda mayda toshmalar paydo bo‘lsa, cho‘tkalaringizning qanchalik toza yoki yo‘qligini ko‘zdan kechirib ko‘rish tavsiya qilinadi. Makiyaj cho‘tkasini haftada bir marta, tonal krem surtadigan vositani esa har gal ishlatgandan keyin yuvib turish kerak.
Oddiy sochiq o‘rniga qog‘oz sochiq yoki salfetkadan foydalaning
Bakteriyalar namlikni yaxshi ko‘radi, yuzni har gal artgandan keyin sochiq ho‘l bo‘ladi va unga mikroblar yopishadi. Har bir oila a’zoniki alohida bo‘lgan taqdirda ham qayta foydalanganda bakteriyalar takror teriga yopishishiga imkon yaratiladi. Shu sababdan ham kosmetologlar oddiy sochiq o‘rniga qog‘oz sochiqlardan foydalanishni maslahat beradi.
Yostiq jildlarni tez-tez yangilab turing
Sochingizni yuvgandan keyin har uch kunda yostiq jildlarni almashtirib turish kerak. Bu orqali har tunda yuz va teriga kiradigan bakteriyalarni yostiqda to‘planish ehtimolini kamaytirasiz.
Shirinliklarni kamroq iste’mol qiling
O‘tkazilgan bir qancha tadqiqot natijalariga ko‘ra, ayrim insonlarda husnbuzarlar kamayishi uchun shirin va sutli mahsulotlardan tiyilish kifoya ekanligi aniqlangan. Ratsionda shakar miqdorining ko‘p bo‘lishi qarish jarayonini tezlashtiradi, hujayralarni zararlantiradi shuningdek teri uchun muhim bo‘lgan kollagen va elastinni kamaytiradi. Terining tarang va elastikligini saqlab qolish uchun shakar va tarkibida shakar miqdori mo‘l bo‘lgan mahsulotlarni iste’mol qilishni kamaytirish kerak. | 88 | 2,511 |
Ayollar | Nobel mukofoti laureati Richard Talerdan 3 ta moliyaviy dars | 1980-yillar boshida u bir qarashda ancha keskin ko‘ringan g‘oyalari bayon qilingan tadqiqotlarini matbuotda e’lon qildi. Universitetdagi hamkasblarining ko‘pchiligi ularni qabul qilmadi.
Lekin keyinchalik Talerning g‘oyalari iqtisodiyot va psixologiya elementlarini o‘z ichiga oluvchi zamonaviy muomala iqtisodiyotiga katta hissa qo‘shdi. Muomala iqtisodiyotining maqsadi — nima uchun odamlar u yoki bu qarorga kelishini aniqlash.
Auksion g‘oliblarining xatolari ikki holatda namoyon bo‘ladi: odam biron narsa uchun uning haqiqiy narxidan ko‘proq to‘laganda yoki sotib olgan narsasi kutganidek bo‘lib chiqmaganda. Taler bu hodisa auksion qatnashchilarining xatti-harakati oqilona emasligini isbotlashini ta’kidlaydi.
Richard Taler tomonidan ommalashtirilgan yana bir tushuncha “egalik ta’siri” deb ataladi. Bu g‘oyaning ma’nosi shundan iboratki, odam o‘z buyumlariga qattiq bog‘langan va ularning qiymatini oshirib baholaydi.
Richard Talerga Nobel mukofoti unvonini berishga qaror qilinishining asosiy sabablaridan biri, — bu uning o‘z-o‘zini nazorat qilish mavzusidagi ishi.
Pensiya uchun pul yig‘ishimiz zarur ekanligini har birimiz yaxshi bilamiz, lekin juda kamchilik odamlar haqiqatan ham buni bajaradilar. Chunki odamlarning kundalik ehtiyojlarni va uzoq muddatli tayyorgarlikni birga qo‘shib olib borishlari qiyin.
Bu oddiy kashfiyot pulni ko‘proq tejab qolishga imkon beruvchi usul: mablag‘larni bank hisobiga o‘tkazishni avtomatlashtirishni o‘ylab topishga yordam berdi.
Manba: “Layfxaker” | 60 | 1,499 |
Ayollar | Bahorgi garderob: hech qachon urfdan qolmaydigan libos va aksessuarlar (foto) | Dizayner va moda mutaxassisi Naz Mayer bahor faslida garderobingizni yangilashda birinchi navbatda nimalarga e’tibor qilish kerakligi haqida ma’lumot beradi.
Krossovkalar
So‘nggi bir necha yil ichida eng noodatiy shakl va o‘lchamdagi krossovkalar modaning eng yuqori cho‘qqisiga chiqqan bo‘lsa-da, minimalist variantlarni tanlagan ma’qul. Cheklangan klassik ranglar va siluetlar har doim o‘z ahamiyatini yo‘qotmagan, agar ular yaxshi kiyilsa, uzoq vaqt xizmat qiladi. Katta platforma, poyabzaldagi marvaridlar, mo‘l-ko‘l dekor — bularning barchasi o‘tkinchi tendensiyalardir.
Oq ko‘ylak va futbolkalar
Oq ko‘ylak va futbolka har qanday mavsumda ham garderobingizning asosiy kiyimi bo‘lib qolaveradi.
Flanel ko‘ylaklar
Qora-oq katakli ko‘ylak yozuvli futbolka bilan haqiqatan ham ajoyib ko‘rinadi. Bu, shuningdek, logotipli top yoki jinsi shimlar yoki midi yubka bilan birlashtirilgan rok-guruh futbolkasi bo‘lishi mumkin. Flanel ko‘ylakni to‘q rangdagi yubka bilan birlashtirib, bu kombinatsiyani qulay kolgotka yoki chulki bilan to‘ldirish orqali nafis siluet yaratish mumkin. Bunday to‘plam qo‘pol etik yoki botilyon bilan ham zamonaviy ko‘rinadi.
Charm kurtka
Universal va har doim urfda bo‘lgan ustki kiyim — ikkala jinsdagi barcha yosh guruh vakillari uchun juda zamonaviy ko‘rinadi. Sifatli charm kurtka — bahor va kuzda xizmat qilishi mumkin bo‘lgan garderobingizdagi ajoyib imkoniyatdir.
Trench
Sifatli klassik trench — har dom klassikligini yo‘qotmagan. Bahor mavsumida klassik ranglarning (qaymoqrang, to‘q ko‘k, qora) va noodatiy (malla, qizg‘ish jigarrang) katta o‘lchamli modellari urfda bo‘ladi. Maqsadingiz asosiy kiyim sifatida foydalanish bo‘lsa, urfdan qolmaydigan klassik ranglarni tanlashni tavsiya qilamiz.
Harbiy botinkalar
Combatboots (ya’ni taniqli Dr.Martens uslubidagi harbiy botinkalar) har doim dolzarb bo‘lib qoladi. Har qanday garderobga mos keladi va har qanday kiyimni to‘ldiradi — sport shimlari, svitshotlardan tortib to yengil ko‘ylaklargacha.
Djinsilar
Albatta, klassik bichim va rangdagi jinsi shimlar hech qachon urfdan qolmaydi, garderobingizning asosiy kiyimi bo‘ladi.
Sharf
Sharf bahor uchun muhim aksessuardir. Bahorda turli xilidan — uzun trikotaj, yengil ro‘mol va hatto sun’iy mo‘ynali sharfdan ham foydalanish mumkin.
Klassik palto
Palto haqli ravishda bahorgi shkafning eng klassik va zarur elementi deb hisoblanishi mumkin, ammo bir necha fasl kiyish mumkin bo‘ladigan yuqori sifatli va klassik model xarid qilishni maslahat beramiz. Jun va kashmir — ideal mato bo‘lib, qaymoqrang, qora, ko‘k rangdagilari doim zamonaviy va universal yechim hisoblanadi. | 77 | 2,611 |
Ayollar | Quvvatni tejovchi chiroqlar zararlimi? | Bugungi kunda quvvat tejovchi chiroqlar juda ommabop bo‘lib ketdi. Ularning afzalligi – oddiy chiroqlarga qaraganda ancha kamroq quvvat sarflashi hisoblanadi. Lekin ko‘pchilikni “Bunday chiroqlar zararli emasmi?” — degan savol qiziqtiradi.
Ultrabinafsha nurlanish
Quvvat tejovchi chiroqlarda ultrabinafsha nurlanishning ishtiroki – isbotlangan haqiqat. Shuning uchun ko‘pchilik ular odamning terisiga va ayniqsa ko‘rish qobiliyatiga salbiy ta’sir ko‘rsatadi deb hisoblaydi.
Lekin, quyosh nurlarining bevosita ta’siridan farqli ularoq, ko‘zlarimiz va ultrabinafsha nurlari orasida himoyalovchi to‘siq – quvvat tejovchi chiroqlar shishasi mavjud.
Lip-lip qilib turishi
Ko‘pchilik shifokorlar quvvat tejovchi chiroqlarning lip-lip qilib turishini juda jiddiy omil deb hisoblashini yana bir salbiy holat deyish mumkin.
Yorug‘likning bunday ta’siri ko‘zlarning toliqishi, surunkali bosh og‘riqlarini keltirib chiqarishi va hatto asab tizimi faoliyatiga salbiy ta’sir ko‘rsatishi ham mumkin.
Simob
Quvvat tejovchi chiroqlar ichidagi simoblardan xavotir oladiganlarni tushunish mumkin. Albatta, bunday chiroqlarda bu o‘ta zaharli modda juda kam miqdorni tashkil qiladi, lekin simobning jigar, buyraklar, asab tizimi, bosh miya va boshqa a’zolar faoliyatiga salbiy ta’sir ko‘rsatishini yaxshi bilamiz.
Quvvat tejovchi chiroqlar sinishi va biroz vaqt ichida simob bug‘lari butun xona bo‘ylab tarqalishi mumkin. Shuning uchun iste’molchilar quvvat tejovchi chiroqlarni oddiy chiqindilar bilan birga tashlamaslik va ular maxsus yo‘qotishni talab qilishi haqida doimiy ravishda ogohlantirib kelinadi.
Allergiyaga moyil kishilarga ta’siri
Juda kamdan-kam hollarda quvvat tejovchi chiroqlar teri allergiyasiga chalingan odamlar uchun biroz noqulayliklar tug‘dirishi mumkin.
Shubhasiz, bunday holat faqat terisi juda nozik odamlarda kuzatiladi. Bunday toifadagi kishilarga xonani yoritishda maxsus himoyalovchi plafonlardan foydalanish tavsiya qilinadi.
Manba: “Layfxaker” | 38 | 1,958 |
Ayollar | Maftunkor ko‘rinishga ega bo‘lish uchun garderobingizda qanday kiyimlar bo‘lishi kerak? | Har bir ayolga tanish vaziyat — shkaf kiyim-kechakka to‘la, biroq kiyishga hech narsa yo‘q. Buning sababi, biz ko‘pincha u yoki bu kiyimni nima bilan kiyishni tasavvur ham qilmasdan xarid qilamiz. Bu bilan pullarimizni havoga sovurgandek bo‘lamiz.
Bu kabi muammolarning oldini olish uchun bir-biriga uyg‘un va har qanday vaziyatga mos keladigan ma’lum bir kiyimlar bo‘lishi kerak. Xo‘sh, bular nimalar ekan?
1. Oq va qora futbolkalar
Sifatli matodan tikilgan, suratlarsiz va bichimi keng futbolkalar djinsidan tortib klassik yubkalar bilan ham mos keladi.
2. To‘q ko‘k rangdagi djinsi shim
Mazkur kiyim moda qanaqa bo‘lishidan qat’i nazar har doim kiyish mumkin bo‘lgan va har qanday obrazga mos keladigan tanlovdir.
Nega to‘q ko‘k, och rangdagi djinsilar emas? Havorang djinsilar kishini semiz ko‘rsatadi, shuning uchun ularni xushbichim qomatga ega qizlargina kiya oladi.
3. Qora, kulrang yoki qaymoq rangli klassik tuflilar
Bunday tuflilar bashang ko‘rinishga yordam beradi. Agar siz qaymoq rangdagi tuflini tanlasangiz, ular bo‘yingizni 5—10 santimetrga uzunroq ko‘rsatadi.
4. Ko‘ylak (rubashka)
Tor bo‘lmagan oq yoki havorang rubashka ofis uchun ham, har kuni kiyish uchun ham to‘g‘ri keladi.
5. Yubka (qalam shaklidagi)
Qora yubka deyarli istalgan kiyim bilan mos keladi hamda tashqi ko‘rinishingizga ixchamlik baxsh etadi, belingizga urg‘u beradi.
6. Baletkalar
Qora yoki to‘q ko‘k, teridan ishlangan baletkalar har qanday obrazni to‘ldiradi. Ularda yurish ham qulay. Ish, o‘qish, biror tadbir — ularni istalgan joyga kiyib borish mumkin.
7. Qora ko‘ylak
Qomatingiz kamchiliklarini yashirib, ustunliklariga urg‘u bera oladigan bunday ko‘ylak ko‘p hollarda ajoyib yechim bo‘la oladi.
8. Ko‘k, kulrang yoki qaymoq rangdagi jaket yoki kardigan — azaliy klassika!
9. Kashmiri matodan palto
Agar garderobingizdagi ba’zi kiyimlardan tejash mumkin bo‘lsa ham, paltodan iqtisod qilishni tavsiya etmaymiz. Bir marta sifatli kashmiri palto xarid qilsangiz, uni uzoq yillar kiyishingiz mumkin. Issiqqina, yumshoq va zamonaviy bunday paltoda o‘zingizni nafaqat qulay his etasiz, balki maftunkor ko‘rinishga ega bo‘lasiz! | 87 | 2,121 |
Ayollar | Allaqachon urfdan qolgan 5 kofta modeli (foto) | Hamisha klassika hisoblangan koftalarni noto‘g‘ri tanlash hatto eng zamonaviy obrazga ham putur yetkazishi mumkin.
Jinsi kofta
Jinsi matosidan tikilgan koftalar allaqachon o‘tmishda qolib, ularning o‘rniga 90-yillar uslubidagi oversize pijaklar urfga kirdi. Bunday ustki kiyimni oq futbolka bilan kiyish, uni krossovkalar bilan moslash mumkin.
Yeng qismi kalta koftalar
Yeng qismi kalta, kamiga bel qismiga urg‘u berib bichilgan koftalardan voz kechishning allaqachon vaqti keldi. Buning o‘rniga keng yoki erkin turadigan kalta variantlarga diqqat qarating.
Burmali koftalar
Ayni vaqtda old qismi burmali emas, yoqalari keng bo‘lgan kofta modellari trendda. Burma va pirpiraklar yoqa yoki yeng qismida bo‘lsa mayliku-ya, ammo ko‘krak qismida bo‘lishi didsizlikdan dalolat beradi.
Yopishib turadigan kofta
Tor va yopishib turadigan koftalarni nafaqat o‘zini, balki pijak bilan ham kiyish tavsiya qilinmaydi. Buning o‘rniga oq va keng kofta modellarini tanlash maslahat beriladi.
Katak-katak printli koftalar
Oversize uslubidagi katak printli kofta va pijaklar ayni vaqtda dolzarb ekani haqiqat, biroq bel qismiga urg‘u berib bichilgan modellar emas. Qolaversa, printni ham pala-partish tushirilmaganiga e’tibor qarating. | 46 | 1,224 |
Ayollar | Libosga mos etik tanlashda eng ko‘p yo‘l qo‘yiladigan xatolar (foto) | Qanday liboslar bilan etik kiyish mumkin emas yoki etik odatda qanday ko‘rinishdagi ko‘ylaklar bilan ajoyib kombinatsiyani hosil qiladi? Qish va erta bahor uchun mo‘ljallangan kiyimlar va etiklar o‘rtasida yo‘l qo‘yiladigan kamchiliklardan xabardor bo‘lish esa zarar qilmaydi.
Tizzadan biroz tushib turuvchi uzun yubkalar bilan baland poshnali tepasi yuqori bo‘lgan etik kiyish ko‘pchilik yo‘l qo‘yadigan qo‘pol xatolar sirasiga kiradi. Bunday uslub vaziyatni juda xunuk ko‘rsatadi. Shuningdek, tananing nisbatlari ham vizual ravishda qisqaradi. Uzun yubkalar bilan nisbatan pastroq yoki kaltaroq etik kiyish tavsiya etiladi.
Yorqin rangli etik hamda tana rangidagi kolgotka juda yaxshi yechim bo‘lishi mumkin. Ammo hamisha ham emas. Shuning uchun tajribadan qo‘rquvchi yoki o‘zini noqulay his etadigan xonimlar bu ko‘rinishdagi etik bilan qora va qalin matoli kolgotkani tanlashi maqsadga muvofiq.
Juda kalta yubkalar bilan uzun va yopishib turuvchi etik oyoqlarni yanada uzun ko‘rsatishi tabiiy. Ammo bu ko‘rinish hozirda didsizlikning belgisi hisoblanadi. O‘ta kalta yubkalar bilan biroz kengroq va kalta qismdan iborat etik kiyish quyidagi holatdan ham chiroyli ko‘rinish hosil qiladi.
Klassik uslubdagi shimlar bilan uzun etik kiyish yaxshi kombinatsiyasini ta’kidlamaydi. Turli ko‘rinishdagi klassik shimlar bilan old qismi to‘rtburchak yoki uchli bo‘lgan qishki poyabzallar kiyish mumkin.
Etikning tepa qismi shimning ustida bo‘lishi asosan, yuqori qism uchun tanlangan kostyumga bog‘liq. Albatta, bu borada dizaynerlar o‘zlari uchun mos hamda urfga monand bo‘lgan kostyum kiyishlari mumkin. Ammo shunchaki ularning maslahatiga quloq tutgan holda kiyinish uslubini yaratayotganlar bunday ko‘rinishdan ehtiyot bo‘lgani yaxshi.
Baland poshna va uchli ko‘rinishdagi etiklar hech qachon urfdan qolmasligi yaxshi. Lekin ularni moda olamiga kirib kelayotgan yangi liboslar bilan uyg‘unlashtirish biroz qiyinchlik tug‘dirishi mumkin. Shuning uchun bu kabi etiklarni sport uslubidagi kiyimlar bilan kiyish tavsiya etilmaydi. Ular ham xuddi yuqoridagidek kostyumlar hisobiga tanlov qilingan shimlar bilan ko‘proq mos tushadi. Trikotaj matoli shimlarni esa ko‘proq baland platformali poyabzallar bilan kiyish mumkin. | 68 | 2,218 |
Ayollar | Bottega Veneta brendi yangi poyabzallar kolleksiyasini taqdim qildi | Bottega Veneta brendining kreativ direktori Deniel Li, 2021-yil kuzgi kolleksiya doirasida Wardrobe 02 poyabzallarini taqdim qildi.
Ularning orasida kumushrang, yaltiroq pistonlar bilan qoplangan rezinali etik o‘ziga xosligi bilan ajralib turgan. Shuningdek, to‘plamdan tillarang sochma kristallar bilan bezatilgan uzun botfortlar ham o‘rin olgan.
Buning o‘zi bilan cheklanmagan dizayner telefon simidan ilhomlangan holda yangi bosonojkalar ham ishlab chiqargan. Mazkur poyabzallarning sotuvga chiqarilish sanasi ma’lum emas. | 67 | 527 |
Ayollar | Shakardan voz kechishning 3 usuli | Ko‘pchilik odamlarning shakardan voz kechish kerak degan birgina fikrning o‘zidan ham kayfiyatlari yo‘qoladi, buning ustiga ularning organizmi shirinlik dozasini xuddi chekuvchilarning organizmi nikotin talab qilganidek talab qiladi.
Shakarning ko‘p miqdori organizmda diabetni keltirib chiqarish bilan birga ozish jarayoniga, hazm qilish tizimiga va kun davomida umumiy ahvolga ham ta’sir ko‘rsatadi.
Bularning oldini olish uchun, biz sizga shakardan voz kechishning oddiy usullarini sinab ko‘rishni taklif qilamiz.
Shirinlikka bo‘lgan ishtiyoq shunchalik kuchli bo‘lsa, unda miyaga bu tobelikdan voz kechishni emas, balki yangi sog‘lom odat — vitaminlarni ko‘proq yeyishni taklif qilish yo‘li bilan uni aldashga harakat qiling.
Vitaminlarni tanlashda C vitaminiga alohida e’tibor qiling, chunki u shakarning tabiiy o‘rnini bosuvchi hisoblanadi. Siz sersuv apelsin yesangiz yoki choyga xushbo‘y limon qo‘shganingizdan keyin organizmingizdagi shakar miqdori tabiiy ravishda ko‘tariladi.
Gap shundaki, kofein organizmdagi shakar miqdorini kamaytiradi. Ya’ni siz choy yoki qahvadan keyin albatta shirinlik yeyishni xohlab qolasiz.
Shirinliklardan voz kechishning boshlang‘ich bosqichlarida konfetlarni kamroq yeyish bilan birgalikda, choy va qahva iste’mol qilishni ham bir kunda bir piyolagacha qisqartirishga harakat qiling.
Yangi shirali mevalar — bu oqibati salbiy natija bilan tugamaydigan lazzat. Mevalarning shakar o‘rnini tabiiy ravishda bosish xususiyatlaridan boshqa yana bir yaxshi tomoni — ular ajoyib tarzda qorinni to‘ydiradi.
Agar tushlik vaqtida bir dona shaftoli yesangiz, kechqurungacha shirinlik tugul boshqa hech qanday ovqatlarni ham yeyishni xohlamay qolasiz. Agar siz shirinlikka juda o‘ch bo‘lsangiz, bu o‘z-o‘zini aldashning eng yaxshi usulidir.
Manba: Trendymen | 33 | 1,786 |
Ayollar | Prada itlar uchun 500 dollarlik yomg‘irpo‘sh taqdim etdi | Prada brendi 2020-yilda ishga tushirilgan uy hayvonlari uchun kiyim va aksessuarlar liniyasini neylondan ishlangan yomg‘irpo‘sh bilan boyitdi, deb xabar beradi Esquire.
Qora rangli yomg‘irpo‘shning yechiladigan kapyushoni va orqa tarafida Prada logotipi mavjud. Plashning eni 24, bo‘yi 42 santimetrni tashkil etgani sabab u kichikroq itlarga mo‘ljallangan.
Hozirda mazkur yomg‘irpo‘shni Prada’ning Gonkongdagi sayti orqali 520 AQSh dollariga xarid qilish mumkin.
Eslatib o‘tamiz, 2017-yilda Italiyaning Moncler kompaniyasi kichkina itlar uchun hashamdor momiq kiyimlarning yangi kolleksiyasini taqdim etgan, 2018-yilda amerikalik Amina Axtar o‘zining Twitter’dagi sahifasida Bini laqabli itiga mo‘ljallangan maxsus kiyimni namoyish etgandi.
Mavzuga dori: Instagram’da kiyinish uslubi bilan mashhur bo‘lgan chixuaxua odamlar uchun mo‘ljallangan liboslar kolleksiyasini taqdim qildi | 56 | 882 |
Ayollar | Bollivudcha urf: Taniqli hind aktrisalari qanday kiyinadi? | Bollivud aktrisalarini kinolarda bashang kiyingan holda ko‘rib o‘rganib qolganmiz. Ular suratga olish maydonchalari tashqarisida, odatiy hayotda qanday kiyinadi? Cosmopolitan nashri shu haqda material tayyorladi.
Ayshvariya Ray
Bollivudning eng yorqin aktrisalaridan biri Ayshvariya Ray bir necha taniqli brendlarning yuzi ham hisoblanadi. Shuning uchun uning har bir obrazi moda tanqidchilari nazoratida bo‘ladi.
Ayshvariya har doim tartib bilan kiyinadi, xoh u tantanabop kiyim bo‘lsin, xoh kundalik libos bo‘lsin, did bilan tanlaydi.
Priyanka Chopra
Priyanka ayollik go‘zalliklariga urg‘u beruvchu kiyimlarni ma’qul ko‘radi. U muxlislarini tez-tez yangi obrazlar bilan ham xushnud etib turadi.
Anushka Sharma
Anushka o‘z uslubini tez-tez yangilab turadigan aktrisa. U yangi obrazlarni o‘zida sinab ko‘rishdan cho‘chimaydi. Anushka hindcha liboslarni kiyishni ham ma’qul ko‘radi.
Dipika Padukone
Bollivud aktrisalari orasida ham klassik uslubni ma’qul ko‘ruvchilar topiladi. Dipika bunga yorqin misol. Aktrisa tantanali tadbirlarga ham kamtarona kiyinadi, kundalik hayotda ham oddiygina kiyimlarni tanlaydi.
Sonam Kapur
Hindistonning mashhur kinochilar sulolasi vakillari Sonam va Karina Kapurning kiyinish uslubi bir-biriga o‘xshab ketadi. Ular kiyinish uslubida klassik va zamonaviy uslubni mujassamlashtiradi.
Karina Kapur
Keng yelkali kiyimlar, payetkalar, yorqin ranglar — ushbu qaynoq trendlar Sonam va Karinani ham chetlab o‘tmagan. Shuning uchun butun dunyodagi minglab moda ixlosmandlari Sonam va Karinaning kiyinish uslubini ularning Instagram’i orqali kuzatadi.
Bollivud yulduzlari Instagram’dagi postlaridan qancha ishlab topadi? | 58 | 1,652 |
Ayollar | Ko‘p pul sarflamasdan didli ko‘rinish usullari: Mutaxassisdan kiyinish bo‘yicha tavsiyalar | Go‘zal tashqi ko‘rinishga ega bo‘lish, atrofdagilarda yaxshi taassurot qoldirish uchun millionlarni sarflash shart emas, aql va bilim bilan bunga erishish mumkin, deydi mashhur tiktoker va stilist Keri Less. Tiktoker sahifasiga joylashtirgan videolarining birida pul sarflamasdan turib go‘zal tashqi ko‘rinishni xohlaydigan, har biri oylik maoshining yarmiga teng bo‘lgan qimmat narsalarni sotib olishga tayyor bo‘lmagan ayollarga maslahatlar berdi.
Dazmoldan foydalaning
Lessning ro‘yxatidagi birinchi tavsiya — kiyimlaringiz har doim dazmollangan bo‘lishi lozim. Toza va dazmollangan oq kofta yaxshi tashqi ko‘rinishga ega bo‘lish imkonini beradi.
Less — bug‘lash dazmoliga ketgan sarmoyani samarali deb hisoblaydigan yagona inson emas. Kino yulduzlari bilan ishlaydigan britaniyalik stilist Ellis Renson ham bu fikrga qo‘shiladi. Rensonning so‘zlariga ko‘ra, g‘ijim narsalar, qanchalik qimmat bo‘lishidan qat’i nazar, har doim kiyimni “arzonlashtiradi”.
Sochlarga e’tibor qaratish
Kir sochlar hatto eng qimmat liboslarni kiygan insonning ham tashqi ko‘rinishni ham buzishi mumkin. Bey har bir ayolga bosh yuvish uchun yetarli vaqti bo‘lmasa, quruq shampundan foydalanishni tavsiya qiladi.
Manikyur qildirish
Har doim yangi manikyurga ega bo‘lish muhim. Pulim yo‘q deb bahona qilmang, buni o‘zingiz ham qilishingiz mumkin. Biroq, ba’zi dizaynlardan qochish kerak: har qanday ko‘rinishni didsiz va “arzon” qiladigan neyl-art turlari mavjud.
Kiyimdan katishkalarni olib tashlang
Kiyimning eskirgan ko‘rinmasligi juda muhim hisoblanadi. Shuning uchun, undan katishkalarni o‘z vaqtida olib tashlash kerak — bunga esa ustara yoki maxsus arzon qurilma sotib olish kifoya. Shuningdek, kiyimlarni tez-tez yuvmaslik maslahat beriladi: siz ularni bug‘lash dazmoli bilan yoki muzlatgichda yangi ko‘rinishga keltirishingiz mumkin. Kanadalik kiyimlarni tozalash bo‘yicha mutaxassis Mila Shantel to‘qilgan kiyimlarni yuvish o‘rniga muzlatgichga qo‘yadi — uning original va oddiy hayotiy layfxakidan foydalanib ko‘rishingiz mumkin.
Mavzuga doir | 90 | 2,033 |
Ayollar | Quyoshdan himoyalovchi ko‘zoynaklarni qanday tanlash kerakligi yulduzlar misolida | Quyoshdan himoya qiluvchi ko‘zoynaklar gardishining ham eng keng tarqalgan turlari mavjud: “aviatorlar”, “lennonlar”, “vayfarerlar”, “ninachi”, “mushuk ko‘zi”, “panto”, “klabmaster”, “tulkichalar”.
Yuqoridagi ko‘zoynaklarning qisqacha xususiyatlarni ko‘rib chiqamiz:
Bundan tashqari, bugungi kunda to‘g‘ri to‘rtburchaklar va oval shaklidagi gardishli ko‘zoynaklar ham juda mashhur.
Har bir insonning yuzi mutlaqo o‘ziga xosdir, yuzlar oval, dumaloq, kvadrat, to‘rtburchak va uchburchak shaklda bo‘lishi mumkin. Ko‘zoynak tanlashda muhim bir qoidani unutmang: yuz shakli qanchalik kichik bo‘lsa, ko‘zoynak gardishi dizayni nozikroq bo‘lishi kerak. Keling, buni yulduzlar misolida batafsil ko‘rib chiqamiz.
Riz Uizerspunning yurak shaklidagi yuzi “vayfarerlar”, “panto” yoki “aviatorlar” kabi gardishli ko‘zoynaklar bilan mukammal uyg‘unligi aniq. Quyoshdan himoyalovchi ko‘zoynaklarni tanlayotganda bunday yuzli qizlar o‘tkir burchakli yoki katta gardishlardan qochishi kerak, chunki bu boshning yuqori qismini vizual ravishda keng qilib ko‘rsatadi.
Oval shaklidagi yuz egalarining omadi kelgan, chunki ularga deyarli har qanday turdagi ko‘zoynaklar mos keladi. Buni Irina Sheyk misolida aniq ko‘rish mumkin. Yulduz barcha ko‘zoynaklardan foydalanadi: ultrazamonaviy “tulkichalar”dan tortib klassik “vayfarerlar”gacha. Hatto murakkab to‘rtburchak gardishlar ham unga yarashadi.
Selena Gomes singari dumaloq yuz egalariga burchakli, to‘rtburchak va trapetsiyali ko‘zoynaklar juda mos keladi. “Aviatorlar” va “vayfererlar” kabi klassik modellar bilan birga, nozik ayollarga xos “mushuk ko‘zi” ham yoddan chiqmasligi kerak.
Sohibjamol Oliviya Uayld esa yuzning murakkab, ya’ni kvadrat ekanligini hisobga olishni yaxshi biladi. Shuning uchun u “aviatorlar” yoki “lennonlar” kabi tomchi va yumaloq gardishlarni tanlaydi. Muhimi, quyoshdan saqlaydigan ko‘zoynaklar hajmi yuzning kengligidan katta bo‘lmasligi kerak.
Xloya Moresning teskari uchburchak yuzi bor. Bunday ko‘rinishga ega bo‘lgan qizlar tor iyakni keng peshona bilan uyg‘unlashtiradigan gardishlarga e’tibor berishlari kerak. Buning uchun burchakli va “panto” kabi klassik modellar juda mos tushadi. Ammo katta to‘rtburchak va ingichka gardishlardan foydalanmagan ma’qul. | 81 | 2,232 |
Ayollar | Xijolatli savol: Oyoqlar haddan ortiq terlaganda nima qilish kerak? | Oyoqlarning ortiqcha terlashi hayot sifatining yomonlashishiga sabab bo‘ladi. Doimiy namlik shamollashga sabab bo‘lishi, oyoqlar hidlanishi va terida zamburug‘ paydo bo‘lishi mumkin. Bu kabi muammolar kelib chiqishi uchun esa quyidagilarga amal qilish tavsiya qilinadi.
Paypoq kiyishni unutmang
Issiq kunlarda tabiiy paxta, sovuq kunlarda esa jun matosidan tikilgan sifatli paypoqlarni iloji boricha tez-tez kiyib yurishga harakat qiling. Mato ortiqcha ajralgan terni o‘ziga olib, yoqimsiz hid paydo bo‘lishini oldini oladi.
Maxsus pataklardan foydalaning
Ba’zi ishlab chiqaruvchilar oyoqlari gipergidroz ya’ni haddan terlashdan aziyat chekadigan kishilar, professional sportchilar hamda kunning aksariyat qismini yopiq oyoq kiyimda o‘tkazishga majbur bo‘ladigan kishilar uchun maxsus pataklardan foydalanishni taklif qiladi.
“Tez” hazm bo‘ladigan uglevodlarni kamroq iste’mol qiling
Tarkibida tozalangan uglevodlar bisyor bo‘lgan mahsulotlar, masalan, oq non, oliy navli makaronlarni iste’mol qilish ter ajralishini jadallashtirish xususiyatiga ega. Qolaversa, tez singadigan uglevodlar bakteriya va zamburug‘larning ko‘payishi uchun qulay sharoit yaratadi. Aynan shu sabab ham ratsionga e’tiborli bo‘lish va oqsil, foydali yog‘lar hamda murakkab uglevodlarga boy mahsulotlardan tayyorlangan bo‘tqalar, meva hamda sabzavotlarni kanda qilmaslik kerak.
Poyabzalni tez-tez almashtirib turing
Har kuni bir poyabzal kiyilganda, uni qurishi uchun uchun imkon berilmaydi. Shu sabab ham har mavsum uchun bir necha juft oyoq kiyim xarid qilib, uni har kuni almashtirib kiyishga harakat qiling. Kiyilgan poyabzalni yetarlicha yorug‘ va ochiq joyda yaxshilab quriting.
Oyoqlar uchun muolaja
Ikki litr iliq suvga bir stakan olmali sirka, yarim stakan tuz va 10 tomchi efir yog‘i soling. Aralashmaga oyoqlaringizni 30 daqiqa soling. Yaxshi samara berishi uchun ushbu muolajani har kuni takrorlang.
Kremdan foydalaning
Uyquga yotishdan avval oyoqlaringizga tarkibida efir yog‘i va antibakterial xususiyatiga ega bo‘lgan krem yoki maz surting. Ular zamburug‘li infeksiyalarni oldini oladi.
Bolalar “prisipka”sini xarid qiling
Kun davomida oyoqlar terlashidan xalos bo‘lish uchun “prisipka”dan foydalanish tavsiya qilinadi. Kukun ortiqcha namlikni bartaraf qilib qulaylikni ta’minlaydi. Uni paypoq yoki yupqa kolgotka ichidan surtish maqsadga muvofiqdir.
Oyoqlar “nafas oladigan” matodan tikilgan poyabzallarni tanlang
Oyoqlari muntazam ravishda terlaydigan kishilarga sintetik matodan tikilgan poyabzallarni tanlash tavsiya qilinmaydi. Tabiiy ventilyatsiya bo‘lmaganda bundan oyoq kiyimlarda namlik to‘planadi va bu zamburug‘ hamda bakterial infeksiyalarning ko‘payishi xavfini orttiradi. Aynan shu sabab ham sifatli, oyoqlar “nafas oladigan” tabiiy charm yoki boshqa matolardan tikilgan poyabzallarni sotib olish tavsiya qilinadi. | 67 | 2,818 |
Ayollar | Latviyalik dizayner karantin vaqtida ko‘rpacha va yostiqlardan liboslar kolleksiyasini yaratdi (foto) | Latviyalik dizayner Santa Kupcha pandemiya paytida o‘zini izolyatsiya qilish va do‘stlari bilan video chat orqali muloqot qilish uchun mo‘ljallangan qobiqsimon kiyimlar to‘plamini yaratdi, deb yozadi Esquire.
Ko‘rpacha va yostiqlarni eslatuvchi qavilma libos va shlyapalarning ichi yumshoq bo‘lib, atlas matosidan tikilgan. Bunday libosda inson yotishi, o‘tirishi yoki o‘zini xuddi karavotdagidek his qilishi mumkin.
Liboslar nafaqat qulay, balki ko‘rkam ko‘rinishga ega. “Izolyatsiya jarayonida har kuni odatiydek tuyuladi, ammo bunga boshqa tomondan yondashish mumkin. Buning uchun shunchaki har kim o‘zini uyning malikasi yoki qirolichasidek his qilishi kerak”, − deydi dizayner.
Santa Kupchaning aytishicha, do‘stlari bilan doimiy suhbat yoki Zoom’da ishlashi unda go‘yoki yig‘ilishda o‘tirgandek tasavvurni uyg‘otgan, vaholanki, uyida bo‘lsa ham. Shuning uchun ham u liboslari yordamida ushbu his-tuyg‘ularni yengishni xohlagan.
U kolleksiya uchun barcha matoni karantinni o‘tkazgan uyidan topdi. Ayrimlari avvalgi ishidan ortgan qoldiqlar bo‘lsa, ularni to‘ldirish uchun ko‘rpachalardan ham foydalangan. U matodagi naqshlarni oddiy printerda bosib chiqargan.
“Juda uzoq vaqt harakatsiz qolishim qiyin. Shuning uchun ham tashqariga chiqish va muloqot qilishga tayyorlik hisini uyg‘otadigan kiyimlar yaratmoqchi bo‘ldim”, − deya qo‘shimcha qiladi dizayner. | 101 | 1,364 |
Ayollar | Faqat italiyaliklarga ma’lum bo‘lgan mukammal pitssa siri | Birinchi pitssa Qadimgi Misrda tayyorlangan. 6000 yil avval paydo bo‘lgan xamirturush xamir ichiga solingan. V asrda urush va jang maydonlarida xamir pishloq va xurmo qo‘shib tayyorlangan. Idish sifatida qalqonlardan foydalanilgan va shuning hisobiga xamir dumaloq, ingichka chiqqan. Biroz vaqt o‘tganidan keyin pitssa retsepti qabul qilingan.
Greklarning retsepti juda ham oddiy bo‘lgan. Xamirga pishloq, sabzavot, ko‘kat, zaytun yog‘ qo‘yib pishirilgan. Dastlab pitssa aholi quyi qatlami iste’mol qiladigan taom bo‘lgan. Bor mahsulotlardan og‘ir jismoniy mehnat bilan shug‘ullanadigan ishchilar uchun energiya beradigan to‘yimli yegulik tayyorlangan. Keyinchalik mazkur yegulik o‘ziga to‘q qatlam vakillari e’tiborini ham tortgan. Sekin-asta uni Qadimiy Yunonistonga tashrif buyurgan savdogarlar ham tatib ko‘ra boshlagan. Shunday qilib retsept Rimga kelib qolgan va butun dunyoga tanila boshlagan. Professional pitssa tayyorlaydiganlarga ma’lum bo‘lgan mukammal Rim pitssasining 7 siri haqida ma’lumot berib o‘tamiz.
Pishloq sifatida faqatgina motsarelladan foydalaning
Pishloqning yumshoq turi hisoblangan motsarella pitssaning ustini qoplab, og‘izda erishiga sababchi bo‘ladi. Qattiq pishloq ta’mi yaxshi chiqishi mumkin, ammo xamir ustida yaxshi erimaydi.
Pechda qanday pishirish kerak?
Ko‘pchilik elektr pechlariga o‘rgangani bilan haqiqiy pitssani non pishirishga mo‘ljallangan professional pechda pishirish kerak. Shunda mukammal ko‘rinish va ta’mga ega bo‘ladi.
Un
Pitssa xamiri kumir-kumir va mukammal chiqishi uchun italyan unidan foydalanish maqsadga muvofiq. Ayrim restoran va kafelarda xamir tayyorlash uchun turli: suli, guruch va bug‘doy uni aralashtiriladi.
Xamirni oshirish
Xamirning retsepti juda ham oson: xamirturush, un va suv kerak. Ammo eng yaxshi asos tayyorlashning boshqa bir siri bor — qorilgan xamirni 24-28 soatga oshirib qo‘yish kerak.
Tomat pastasidan foydalanish
Haqiqiy italyancha pitssani tayyorlash uchun ketchup emas, pastadan foydalanish kerak. Ketchup konservant va quyiltiradigan moddalar qo‘shib tayyorlangan sous, pasta esa qaynatilgan tabiiy pomidordan tayyorlanadi.
Nachinkani xamir bilan birga pishirish kerak
Pitssani tayyorlash texnologiyasi haqida turli fikrlar mavjud. Kimlardir birinchi xamirni pishirib olib keyin nachinka qo‘yish kerakligini ta’kidlaydi. Ammo mutaxassislar pitssani bittada pishirish kerakligini ma’lum qiladi. Pishloq bir tekisda eriydi, nachinka esa pishganida ko‘proq mazali bo‘ladi. Tayyor bo‘lganida qo‘shish kerak bo‘lgan yagona mahsulot ko‘kat hisoblanadi.
Pitssani yuqori haroratda pishirish kerak
Pitssa 280 daraja qizigan pechda tayyorlanishi kerak. Bunday haroratda istalgan taom kuyib ketishi mumkindek tuyulishi mumkin, ammo professional pishiruvchilar uni olovda qancha tutish kerakligini yaxshi biladi. | 57 | 2,788 |
Ayollar | Shakar iste’mol qilishni qanday kamaytirish mumkin? | Oltin kuz ham yakuniga yetib, qorlari va qahratoni bilan kumum qish ham kirib keldi. Bu faslning ayozli kunlarida issiqqina o‘ranib, mazali shokolad, pechenye yoki shirin choy bilan sevimli seriallar va filmlarimizni tomosha qilishni istaymiz. Diqqat qiling — shu lahzada biz shakarni haddan ortiq ko‘p iste’mol qilish, oqibatda qandli diabetdan kariyesgacha bo‘lgan turli xastaliklarga chalinish xavfiga duch kelamiz.
Qancha shakar iste’mol qilayotganligingizni albatta nazorat qilib boring. Bu sog‘lik va o‘zingizni yaxshi his qilishingiz uchun juda ham muhim. Quyida ko‘p narsalardan voz kechmagan holda, shakar iste’molini kamaytirish yo‘llari haqida hikoya qilamiz.
Shakarning katta miqdori organizmga nafaqat taomlar, balki ichimliklar bilan ham tushadi. Shirin ichimliklarni limonli suvga, odatdagi choyni esa xushbo‘y mevali yoki o‘tli, biroq shakarsiziga almashtiring.
Shakardan butunlay voz kechishning imkoni yo‘q, biroq tarkibida shakar ko‘p bo‘lgan mahsulotlarni boshqa, foydaliroq va to‘yimlirog‘iga almashtirish mumkin. Sutli shokoladning o‘rniga tarkibida kakao ko‘proq bo‘lgan achchiq shokoladni tatib ko‘ring, choy yoki qahvaga esa asal qo‘shing. Tayyor quruq nonushtalar o‘rniga suli yormasi bilan nonushta qiling, oq guruchning o‘rniga jigarrang guruchga ahamiyat qarating.
Yengil tamaddi uchun shirin bo‘lishiga qaramasdan, mevalar ajoyib variant bo‘la oladi. Sitrus mevalar, o‘rik, nok, kivi, olma va sovuq vaqtlarda topish qiyin bo‘lgan reza mevalar juda foydali hisoblanadi. Banan va uzum esa juda shirin bo‘lganligi uchun foydali jihatlari ham kamroq. Agar shirinliklar bilan o‘zingizni xursand qilmoqchi bo‘lsangiz, yong‘oq, meva va quruq mevalardan g‘aroyib desertlar tayyorlang.
Ba’zan butun tortni yeb qo‘yish istagi organizmda vitamin va mikroelementlarning yetishmovchiligi bilan bog‘liq. Tadqiqotlar doim shirinlik yeyish istagi magniy yetishmasligi bilan bog‘liqligini ko‘rsatadi. Balki sizga navbatdagi shokolad emas, yong‘oq yoki vitaminlardan topish mumkin bo‘lgan magniy kerakdir. Agar doim pishiriq yegingiz kelib, ularga sira to‘ymasangiz, aslida sizga shirin kruassan emas, mazali baliq va go‘shtda ko‘p uchraydigan azot zarur.
Qolaversa shirinlik yeyish istagi serotonin (baxt garmoni) yetishmasligi bilan ham bog‘liq. Mazkur garmon muzqaymoq yoki shokolad batoni yeyishingiz bilan keskin ko‘tariladi. Biroq uning samarasi uzoq davom etmaydi. Uni iste’mol qilgandan ko‘ra, sportning faol turlari yoki shunchaki toza havoda sayr qilish foydaliroqdir.
Diqqat, diqqat! “Daryo”ning Telegram’dagi rasmiy kanali — “Toshqin ‘Daryo’”ga obuna bo‘lib, yangiliklardan ovozli ko‘rinishda bahramand bo‘lishingiz mumkin. | 51 | 2,648 |
Ayollar | Go‘zallik qurbonlik emas, e’tibor talab qiladi. Teri go‘zalligini saqlashga yordam beruvchi odatlar | Kundalik odatlar nafaqat salomatlik, balki tashqi ko‘rinishga ham ta’sir qiladi. Quyida siz e’tibor bermaydigan, ammo go‘zal bo‘lishda ahamiyati bo‘lgan odatlar xususida gaplashamiz.
Uyqu
Uyqu me’yordan kam bo‘lmasligi, qorin juda to‘qligida uxlash sog‘liqqa zarar ekanini yodda tuting. Shuningdek, qanday usulda uxlash kerakligi ham muhim rol o‘ynaydi. Inson qorni bilan yoki yonboshlab yotganida teri nafas olmasligi, qon yaxshi aylanmasligi va teri ezilishi mumkin. Buning oqibatida esa ajinlarning paydo bo‘lish ehtimoli katta. Buning iloji yo‘q, odam tepaga qarab yotgani bilan kechasi bilmagan holda o‘giriladi-ku deb o‘ylovchilarga, ikki tomonlariga yostiq qo‘yib yotishni tavsiya qilamiz.
Teri parvarishi
Teringizni muntazam namlantirib turishga ahamiyat bering. Qurigan terida chiziqlar hosil bo‘lishi, osilish va ajinlar paydo bo‘lishiga moyillik bo‘ladi. Bu esa o‘z navbatida erta qarish yoki qari ko‘rinishga olib keladi. Shuning uchun tarkibida kimyoviy moddalar kam bo‘lgan gel va terini tozalovchi vosita va teri uchun mo‘ljallangan gidrofitli yog‘lardan foydalaning. Yo‘q deganda tabiiy mahsulotlardan uy sharoitida niqob va krem tayyorlang, sutli mahsulotlardan bo‘tqa qilib yuzingizga surting. Ishoning qimmat kremlardan-da, a’lo natija beradi.
Makiyajni o‘chirishni unutmang
Boshlangan jarayon tugallanishi kerak ekanligini yoddan chiqarmang. Yosh va go‘zal ko‘rinishning oltin va asosiy qoidalaridan biri — yotishdan avval makiyajni yuvish hisoblanadi. Makiyaj qilish vaqtida bo‘ysunmagan erinchoqlikka keyin ham bo‘yin egmang. Issiqqina o‘ringa yotib olgandan keyin yuzni bo‘yoqlardan tozalanmagani esiga tushadiganlardan bo‘lsangiz, krovatingiz yoniga yuz tozalovchi vosita va paxta disklarini qo‘yib qo‘ying va nima bo‘lgan taqdirda ham makiyajni o‘chirmay uxlamang.
Yuzingizni bakteriyalardan saqlang
Qo‘llar ozodaligiga faqatgina epidemiya vaqtida emas, balki har kuni amal qilish kerak. Qo‘lingiz bilan yuzingizga tegar ekansiz, bakteriyalarni teriga “migratsiya” qilishiga sharoit yaratib berasiz. Buning oqibatida yuzingizga husnbuzar chiqishi, yallig‘lanish va qizarishlar kuzatilishi mumkin. Qolaversa, telefondan foydalanganda ham uni hadeb yuzga olib bormaslik, uni vaqti-vaqti bilan dezinfeksiya qilish tavsiya qilinadi. | 99 | 2,254 |
Ayollar | Shakardan voz kechish organizmga qanday ta’sir qiladi? | Shakarning zararlari to‘g‘risida ko‘p gapirishadi. Shakardan va tarkibida shakar bo‘lgan ovqatlardan voz kechish natijasida organizmda nimalar yuz berishini bilishni xohlaysizmi?
Aynan shakar yurak-tomir kasalliklari kelib chiqishiga sabab bo‘ladi.
Husnbuzarlar toshishining sabablaridan biri surunkali yallig‘lanishdir. Shakar esa yallig‘lanish jarayonini keltirib chiqaruvchi sabablardan biri hisoblanadi.
Shakarni va tarkibida shakar bo‘lgan ovqatlarni ko‘p iste’mol qilish jigar atrofida yog‘ qatlamlari paydo bo‘lishiga sabab bo‘ladi. Va bu insulinga moyillikning rivojlanishi uchun qulay muhit yaratadi. | 54 | 610 |
Ayollar | 2022-yilning eng zamonaviy dizayndagi manikyur g‘oyalari: qanday rang va uzunlik trendda bo‘ladi? (foto) | 2022—2023 yillardagi manikyur tendensiyalari yangi texnologiya, material, naqsh va effektlar bilan bevosita bog‘liq. Shuningdek, tarixda birinchi marta Pantone instituti global innovatsiyalar va transformatsiyalarni aks ettiruvchi Pantone Very Peri rangini yaratdi. Va aynan ushbu rang kiyimda ham, manikyurda ham urf bo‘ladi.
Pantone manikyuri
Ushbu manikyur kelajakni yangi rangda ko‘rsatadi. Ma’lumki, rang o‘zini namoyon qilishning muhim shaklidir. Bu butun dunyoga, g‘oyalarga, his-tuyg‘ularga va aloqalarga ta’sir qiladi. Aynan shu ko‘k qizil-binafsha rang oldimizdagi ulkan imkoniyatlarni ta’kidlaydi.
Shuningdek, ushbu mavsumda teri rangidagi yaltiroq uslublar ham yana ommalashadi. Bu kabi dizayndagi manikyurlar nafisligi, kundalikbopligi hamda ko‘zga tashlanmasligi bilan alohida ajralib turadi. Tirnoqlarni ushbu dizaynda bo‘yash uzoq vaqt talab etmaydi, ammo natija har qanday ayolni quvnatishga qodir.
Nihoyat kumush rang bezaklar o‘z o‘rnini tillarangga bo‘shatib berdi. Tirnoq yuzasiga bo‘yoq orqali berilgan bezak birinchi navbatda o‘zgachalik baxsh etsa, ikkinchidan tilla taqinchoqlar bilan ajoyib kombinatsiya hosil qiladi.
2022-yilda ko‘proq ko‘k va havorang urfda bo‘ladi. Shuning uchun manikyurda ham kontrast hosil qilishda qarama-qarshi ranglardan unumli foydalanish mumkin. Tasvir kutilganidan ham ajoyib chiqishi shubhasiz.
Aslida oddiy tuyulgan manikyur dizaynida ham bir qancha mashaqqatlar mavjud. Lekin oddiylik hech qachon urfdan qolmaydi. Yangi mavsum uchun mos keladigan bayramona manikyur g‘oyalaridan unumli foydalanish lozim.
Qisqa va to‘trburchak shaldagi tirnoqlar uchun ajoyib tanlov. Ko‘zga tashlanmasa-da, har qanday e’tiborli insonning diqqatini tortad. Eng muhimi, ushbu dizayndagi manikyurlar hech qachon urfdan qolmaydi.
Uzun tirnoqlardan boshqalarga qaraganda imkoniyat, albatta, kengroq. Unda turli dizayndagi manikyurlarni sinab ko‘rish mumkin. Shuningdek, tirnoqning shakli ham bu borada alohida ahamiyatga ega. Marhamat ushbu dizayndagi manikyurlardan kundalik hayot yoki ofisdagi ish yuzasidan kelib chiqib, ma’qulini tanlash mumkin. | 104 | 2,094 |
Ayollar | Tongni to‘g‘ri qarshi olish sirlari | Qanday qilib uyquning to‘g‘ri rejimi orqali sog‘lom, tetik va muvaffaqiyatli bo‘lish mumkin?
Erta turish nima uchun kerak?
Erta uyg‘onish yordamida biz ertalabki ishlarimiz bilan shoshilmasdan shug‘ullanamiz, o‘zimizni boshlanayotgan kunga tayyorlaymiz.
Bundan tashqari, aynan ertalab – jismoniy mashqlar uchun eng muvofiq payt. Ertalabki mashqlar bizga kunduzgi stressni yenguvchi kuch va quvvat beradi.
Ko‘pchilik erta turuvchilar o‘zida misli ko‘rilmagan ruhiy va jismoniy o‘sishni his qiladi. Bunday rejim ijod qilishga ham yordam berishi kuzatiladi: rassomlar va yozuvchilarning aytishicha, ularning ilhomi erta tongda kelar ekan.
Erta turish stressni kamaytirishga yordam beradi. Bundan tashqari ertalabki vaqtlarni xotirjam o‘ylab olish, fikr yuritish, meditatsiya yoki o‘qish uchun ham sarflash mumkin.
Erta turish unchalik qiyin emas. Lekin bunday malaka tartibni talab qiladi.
Asosiysi – uxlashga erta yotish. Agar siz kech uxlagan bo‘lsangiz erta tongda turaman deb umid qilmang. Odam o‘rtacha olganda 7-8 soatda uyquga to‘yadi. Lekin ba’zilarning aytishicha ularga 6 soat uyqu ham yetarli bo‘ladi. Sizga uyquga to‘yishingiz uchun qancha vaqt talab qilinishini organizmning o‘zi aytadi, unga quloq soling.
Shu qoida esingizda bo‘lsin: agar siz bir soat oldin uyg‘onishni xohlasangiz, bir soat oldin uxlashga yoting. Bundan tashqari uyqungiz ham sifatli bo‘lishi kerak. Buning uchun yaxshi odatlarni o‘rganing:
— uxlash oldidan ovqatlanmang;
— televizor, smartfon va boshqa gadjetlarni hech bo‘lmasa uxlashdan yarim soat avval o‘chirib qo‘ying. Tunda xonangiz qorong‘u va tinch bo‘lishi kerak;
— uxlash oldidan xonani shamollating yoki derazani ochib uxlang.
Manba: Rambler Weekend | 35 | 1,692 |
Ayollar | Yuz terisida muammolar paydo bo‘lishining 5 sababi | Qanday odatlar terida muammo kuzatilishiga olib keladi? Quyida ushbu savolga javob beramiz.
Yuzga qo‘l bilan tegish
Qo‘l mikroblarning koni hisoblangani sabab ham yuzga tegish tavsiya qilinmaydi. Chunki buning oqibati yuzda yallig‘lanish, toshma va husnbuzarlar paydo bo‘lishi mumkin.
Quyosh nuridan saqlovchi vositalardan foydalanmaslik
Ko‘pchilik bulutli havoda quyoshdan saqlovchi krem surtishning keragi yo‘q deb o‘ylaydi. Aslida esa bulut orqali o‘tgan quyosh nuri ham teriga ta’sir o‘tkazadi. Bundan tashqari, jazirama kunlarda quyoshda toblanishda ham e’tiborli bo‘lish, oshirib yubormaslik kerak. Chunki terining erta qarishi, ajin tushishi kuzatilishi mumkin. Shuni inobatga olgan holda quyoshdan saqlovchi shlyapa yoki kepka kiyish, SPF kremdan foydalanishni kanda qilmaslik tavsiya qilinadi.
Pilling qilmaslik
Yuzning o‘lik teri hujayralari tozalanib turmasligi nosog‘lom ko‘rinishga sababchi bo‘ladi. Yuz poralarining ochilishi, tozalanishi esa yuzni tiniq va sog‘lom ko‘rsatadi.
Taomnomaga e’tiborsizlik
Har qanday iste’mol qilingan mahsulot salomatlik, xususan, tashqi ko‘rinishga ta’sir etmay qolmaydi. Teringiz sog‘lom va chiroyli ko‘rinishini istasangiz oq un va shakarli mahsulotlarni ratsioningizdan qisqartiring, spirtli ichimliklardan voz keching va ko‘proq suyuqlik iching.
Zararli odatlar
Ichish, chekish va boshqa har qanday zararli odat tashqi ko‘rinishda aks etib, yoshga nisbatan katta va nosog‘lom ko‘rinishga sababchi bo‘ladi. Eng avvalo salomatlik, shuningdek, tashqi ko‘rinishingiz uchun ham bunday odatlarni tashlab, to‘g‘ri turmush tarziga rioya qiling, sport bilan shug‘ullaning. | 50 | 1,614 |
Ayollar | Olimlar qahva ayollarga chiroyli qomatni saqlab qolishga yordam berishini aniqladi | Anglia Ruskin University olimlar har kuni qahva ichish salomatlik uchun foydali ekanligini aniqladi, deb yozadi Daily Mail.
Qayd etilishicha, bir kunda ikki-uch finjon qahva ichadigan ayollar ushbu ichimlikni kam ichadigan yoki umuman ichmaydigan ayollarga nisbatan kamroq ortiqcha vaznga ega bo‘ladi.
Mutaxassislarning fikricha qahva semirishga qarshi kurashuvchi elementlarga ega.
Tajribalar qahva ayolning yoshidan qat’i nazar xuddi shunday ta’sir ko‘rsatishini asoslagan. Qahvaning kofeinli yoki kofeinsiz bo‘lishi ham ahamiyatsiz.
Ekspertlarning ta’kidlashicha, qahva ichadigan ayollarda terisi ostidagi yog‘ miqdori o‘rtacha hisobda 2,8 foizga kam.
Erkaklarda qahvaning bunday ta’siri ko‘zga tashlanmaydi. | 82 | 712 |
Ayollar | O‘ziga ishonmaslik qanday paydo bo‘ladi va uni qanday yengish mumkin? | O‘ziga ishonmaslik qanday paydo bo‘ladi? Buning sabablari o‘tmishda boshdan kechirilgan muvaffaqiyatsizlik yoki bolalik xotiralari bo‘lishi mumkin.
O‘tmishdagi xatolar
Ular o‘zimizga bo‘lgan munosabatimizni butunlay o‘zgartiradi, ayniqsa agar biron bir jiddiy voqea sodir bo‘lgan bo‘lsa. Masalan, munosabatlarning jiddiy buzilishi yoki ishdan bo‘shash. Lekin o‘tmishni o‘zgartirib bo‘lmaydi. Eski xatolarga taqalib qolmang, aksincha ulardan xulosa chiqaring.
Tarbiya
Agar ota-onangiz har doim sizdan norozi bo‘lgan va o‘qituvchilar esa faqat baholaringizni muhokama qilgan bo‘lsa, siz bolalikdan o‘zingizga ishonmaslik odatiga o‘rgangan bo‘lishingiz mumkin. Lekin endi siz katta odam bo‘ldingiz va bu faqat sizning hayotingiz. Endi siz ota-onalar va o‘qituvchilarning ma’qullashiga intilishingiz kerak emas.
O‘zini boshqalar bilan taqqoslash
O‘zimizni bizdan ko‘ra muvaffaqiyatliroq bo‘lgan hamkasblarimiz bilan taqqoslaymiz. Natijada umidsizlikka tushamiz va o‘zimizdan jahlimiz chiqadi. Muammoning yechimi juda oddiy — o‘zingizni qadrlashga o‘rganing.
Boshqa tomondan olib qaralganda, ba’zan o‘zini boshqalar bilan taqqoslash foydali. Qanday fazilatlar sizga yetishmasligini bilib oling va ularni rivojlantiring.
Notanish vaziyat
Bu vaziyatda siz qanday javob qaytarishni va undan nimani kutishni bilmaysiz. Tabiiyki, o‘ziga ishonchsizlik paydo bo‘ladi. Bundan siz biron bir yangi narsani o‘rganish imkoniyati sifatida foydalaning. O‘zingizga, xato qilish — bu normal holat ekanligini eslatib turing. Xatolar tufayli biz o‘rganamiz.
O‘tmishdagi muvaffaqiyat
Uning ta’sirida sizda boshqa hech qachon undan ko‘ra yaxshiroq narsa qila olmaslikdan qo‘rqish hissi paydo bo‘ladi. Bu muvaffaqiyatni qanday takrorlash haqida o‘ylamang. Qanday qilib o‘zingizdan o‘tib ketishni o‘ylang. O‘zingizning kuchli tomonlaringizni rivojlantiring.
Manba: “Zdorovie.com” | 69 | 1,854 |
Ayollar | Suvaraklarni o‘ziga jalb qiladigan 5 mahsulot | Suvaraklar yilda ikki marta: qish va yozda ko‘payadi. Uyingizda ushbu hasharotlar ko‘paymasligi uchun esa ayrim mahsulotlarni stol ustida ochiq qoldirmaganingiz yaxshi.
Pishloq
Mutaxassislarning ma’lum qilishicha, suvaraklarni ushbu mahsulotning barcha turi qiziqtiradi. Aynan shu sabab ham yoz kunlari stol ustida pishloqli non qoldirish tavsiya qilinmaydi.
Meva va sabzavotlar
Jaziramada meva va sabzavotlarni muzlatkichdan tashqarida saqlamagan yaxshi. Birinchidan, aynib qoladi, ikkinchidan esa suvaraklarni o‘ziga jalb qilmay qolmaydi.
Ichimliklar
Ichimliklar, ayniqsa, kvas va pivoning hidi suvaraklarni o‘ziga chorlaydi. Ushbu hasharotlarni yo‘qotish qiyin ekani sabab paydo bo‘lishiga sharoit yaratmaslik, yaxshisi muzlatkichda saqlash kerak.
Shirinliklar
Shirinliklar nafaqat siz-u biz, balki suvaraklarning ham jon-u dili. Shu sababdan ham uy, ayniqsa, oshxonani tez-tez tozalab turish, ushoqlar to‘kilib yotmasligiga e’tibor qaratish kerak. Do‘kondan suvaraklarni bartaraf qiladigan dori vositasi qidirib yurgandan ko‘ra supurgini doimgidan ko‘proq ishlatish kerak.
Go‘sht
Suvaraklar, shuningdek, yog‘li, qovurilgan va dudlangan go‘sht hidi ham jalb qiladi. Bu bir bo‘lak go‘sht, tovuq yoki oddiy kolbasa bo‘lishi mumkin.
Bundan tashqari, ushbu hasharotlar metall va plastiklardan tashqari, qog‘oz, sovun, kosmetik vosita ham qiziqtirishi mumkin. Ba’zida ular uydagi o‘simliklar bilan ham oziqlanadi. Suvaraklar nam joyda va yuz kunlari ko‘p qavatli uylarda ko‘payadi. Ularni bartaraf qilish uchun kirib kelishi mumkin bo‘lgan ventilyatsiya yo‘llarini to‘r bilan to‘sish kerak. | 45 | 1,589 |
Ayollar | Yangi yilga tirnoqlarni bayramona bo‘yash uchun bir-biridan qiziq g‘oyalar (foto) | Yangi yilni ko‘tarinki kayfiyatda kutib olish uchun nafaqat obraz, balki manikyur ham o‘ziga xos bo‘lishiga e’tibor qaratish kerak. Cosmopolitan nashri bezak borasida nima qilishni bilmayotgan ayol-qizlarning ilhomlanishi uchun bir-biridan qiziq g‘oyalarni taqdim qiladi.
Lak ustidan turli naqsh va bezaklar chizing
Yangi yil fantaziyani ishlatish va tirnoqlarni o‘ziga xos dizayn bilan bo‘yash uchun ayni muddao. Qishga xos ramzlar: qor, yulduz, archa, bug‘u, konfet va sovg‘alar bayram kayfiyatini baxsh etishi aniq.
Bunday suratlarni birgina barmoqqa tushirish kifoya, shunda balansni saqlab qolish mumkin bo‘ladi. Agar undan ham qiziqroq chiqishini xohlasangiz, bir nechta barmoqni turlicha bezasangiz ham bo‘ladi.
Rang-barang bo‘lsin
Tirnoq va teri rangidagi laklar yilning istalgan kunida dolzarb bo‘ladi.
Yangi yilgi manikyur yorqin, masalan, qizil, yashil rangda bo‘lgani yaxshi. Uning ustini esa istak va xohishga qarab, turlicha bezasangiz bo‘ladi.
O‘ziga xos dizayn
Ko‘proq bezak va o‘ziga xoslikni istasangiz, ko‘zli, yaltiroq, pistonli variantlarga e’tibor qarating. Fantaziyangizni istagancha ishlatib, rang borasida tanlov qilishdan cho‘chimasangiz ham bo‘ladi.
Geometrik shakllar bilan bezang
French qilingan tirnoq ham bayram uchun ayni muddao, buning uchun yorqin bo‘yoqlar, chiziq va geometrik shakllar qo‘shish kerak, xolos. Bayramona libos va obrazdan ilhomlanib, istagancha tanlov qilsangiz bo‘ladi. | 81 | 1,433 |
Ayollar | Muzlatkichda saqlash tavsiya etilmaydigan 15 ta mahsulot | Muzlatkich oziq-ovqat mahsulotlarini saqlashda yordam beradigan qurilma sifatida ixtiro qilingan bo‘lsa-da, ayrim mahsulotlarni unda saqlamasa shuncha yaxshi. Shundagina ularni uzoqroq muddat davomida iste’mol qilish mumkin.
Avokado
Oddiy sharoitda yanada yaxshi yetilib pishadi.
Ko‘katlar
Ko‘katlarning bir uchini shunchaki suvli idishga solish yaxshi natija beradi.
Bulg‘or qalampiri
Muzlatkichda qattiqligini yo‘qotadi.
Bodring
Muzlatkichda bodring mahsulotlarining namligi ortib ketadi. Agar ularni muzlatkichga qo‘yish kerak bo‘lsa, quruq idish ichida saqlash mumkin.
Tuzlamalar
Tuzlangan pomidor va bodringlar esa odatda konservalanadi va ularni oddiy javonlarda ham saqlash mumkin.
Piyoz va sarimsoq
Mazkur mahsulotlar namlikni o‘ziga tortib oladi va sifati yomonlashadi. Ularni iloji boricha quruq va qorong‘i joyda saqlash kerak. Lekin maxsus idish yoki kartoshka bilan birga emas.
Kartoshka
Kartoshka mahsuloti ham muzlatkichda saqlanmaydi. Uni quyosh tushmaydigan pana joyda hamda qog‘oz qoplarda qoldirish mumkin.
Bananlar
Bananlar yaxshi pishishi uchun shunchaki xona harorati yetarli.
Rezavor mevalar
Ta’mni yo‘qotmaslik uchun quruq hamda qorong‘i joyda saqlash yaxshiroq.
Sitrus mevalar
Alohida saqlash va sifati yomonlarini darhol ajratish zarur.
Souslar
Achchiq sous, soya yoki ketchuplarni bor oy mobaynida xona haroratida asrash mumkin. Agar bir oy mobaynida ular tugamagan bo‘lsa, muzlatkichga qo‘yiladi.
Araxis moyi
Sovutkichdan tashqarida ham uch oygacha saqlash mumkin.
Asal
Asal muzlatkichdan tashqarida istalgancha tursa ham, sifatiga zarar yetmaydi.
Shokolad va qahva
O‘z mazasini saqlab qolish uchun qorong‘i va iliq joyda saqlash kerak.
Baqlajon
Baqlajon uchun bir necha kunlik xona harorati yaxshi. | 56 | 1,733 |
Ayollar | Har kuni kiyishga: Qishki obrazlar uchun bejirim qalin ko‘ylaklar | Havo harorati sovishi bilan qiz va ayollar yubka va ko‘ylakdan voz kechib, shim va sviter kiyishni ma’qul biladi. Bunday kiyinish uslubi qishda ham qulay ham issiqligiga shubha yo‘q, lekin bu havo isib ketgunicha ko‘ylak kiymaslik kerakligini bildirmaydi.
Qalin liboslarni tanlash orqali siz nafaqat mavsumga mos, balki ayollik jozibasini aks ettiradigan obrazda kiyinishga muvaffaq bo‘lasiz. Oldi yopiq bichimli, uzun yengli va qattiq — trikotaj yoki jun matosidan tikilgan liboslar ayni muddao. Qalin kolgotka va uzun etikning obrazga qo‘shilishi sovuq qotmasligingiz garovi. Jil Sander tomonidan taqdim qilingandek, 90-yillarga xos maksi uzunligidagi ultrazamonaviy yoki Zara va H&M brendlari singari variantlardan bu borada ilhomlanish mumkin. Minimal uslubda kiyinishni yoqtiradiganlar DSquared2’dagidek vodolazkali ko‘ylak, sport uslubi ixlosmandlari uchun esa Gucci brendi taqdim qilganidek ko‘k libos, mavsumga xos trendda bo‘lish uchun esa H&M va MSGM kolleksiyalaridagidek yirik rangli katak-katak modellarga e’tibor qaratish tavsiya qilinadi. | 65 | 1,054 |
Ayollar | Plissirovkali yubka bilan betakror obrazlar yaratishda malika Dianadan ibrat olamiz | Kiyinish borasidagi o‘ziga xos didi va uslubi bilan, bugunga qadar e’tirof etiladigan malika Diana garderobida plissirovkali, midi uzunligidagi yubka muhim rol o‘ynagan. Afsonaviy moda ikonasi uchun ushbu yubka shu darajada universal bo‘lganki, uni rasmiy uchrashuvda ham, farzandlari bilan sayrda ham kiyishni kanda qilmagan, kiyganda ham moslab kiygan.
Vogue nashrining yozishicha, oq malikaning eng sevimli rangi bo‘lgan. Oq plissirovkali yubkani bluzkalar, jemfer va yoqali koftalar bilan moslagan. Yorqinlikni istagan vaqti esa mazkur yubkaning qizil rangini tanlagan va qora etik yoki bomber bilan obrazini yanada mukammallashtirgan.
Mazkur bahor-yoz mavsumida plissirovkali yubkalar 80-yillarda bo‘lgani singari qayta urfga kirdi. Britaniya malikasining arxivdagi fotolariga nazar tashlansa, uning kiyinish uslubini bugungi kunda ham qo‘llash mumkinligi va dolzarbligi oshsa-oshganki, kamaymaganini bilish mumkin. Shundan kelib chiqib e’tiboringizga sizni ilhomlantirishi mumkin bo‘lgan 5 obrazni taqdim qilamiz.
Parijda malika Diana halok bo‘lgan joy 22 yil o‘tgach, uning sharafiga qayta nomlanadi | 83 | 1,110 |
Ayollar | Foydali diyeta — qat’iy parhezlarsiz ham ozish mumkinmi? | Ko‘pchilik ayollar ozish muammosiga duch kelganda, qat’iy diyetalar, hatto och qolish, yog‘ va shirinliklardan butunlay voz kechish yo‘lini tanlaydi. Bu usullar samara keltirgan taqdirda ham gastrit, gemoglobinning pasayishi va sog‘liq bilan bog‘liq boshqa muammolarni keltirib chiqaradi. Avvalgidek ovqatlanishni boshlashingiz bilan vazningiz yanada ko‘proq bo‘lib qaytadi.
Ozish jarayoniga asta-sekinlik bilan o‘tish kerak —shakar, pishiriqlar, gazli ichimliklar va qovurilgan sho‘r taomlardan bosqichma-bosqich voz kechishni tavsiya etamiz. Eng muhim qoida — kuniga ikki litrdan kam bo‘lmagan toza suv ichish. Qahva ichishni minimum darajagacha kamaytirish lozim. Ko‘k choy esa ortiqcha vaznga qarshi kurashishda yordam bera oladi.
Kuniga besh mahal, kichkina porsiyalar bilan ovqatlanish. Nonushtaga bo‘tqa yoki bir nechta tuxum oqi va bitta sarig‘idan iborat qovurdoq tanovvul qilishingiz mumkin. Kunduzgi 12 ga qadar tez hazm bo‘ladigan uglevodlar — bitta kichkina bulochka yoki bir bo‘lak shokolad, 16:00 gacha sekin uglevodlar: grechka va tovuq to‘shi, bug‘doyning qattiq navidan tayyorlangan makaron va qattiq pishloq iste’mol qiling.
Sabzavotlarni yoddan chiqarmang. Taom mahallaridan biri foydali salat bo‘lsin. 16:00 dan keyin faqat tuxum oqi va xom sabzavotlar (masalan, qaynatilgan tuxum va salat bargi) bilan ovqatlaning. Mevalar tarkibida shakar ko‘p bo‘lganligi uchun ozishga yordam bermaydi. Biroq tongda olma yoki banan yeyish organizmni kerakli vitaminlar bilan ta’minlaydi.
Shuni unutmangki, har qanday yengil tamaddi besh mahal ovqatdan biri bo‘ladi. | 56 | 1,573 |
Ayollar | Bahorda hovliga nimalar ekish mumkin? | Yozgi mavsumda hamma ham sabzavot va mevalarni to‘yib yeyishni, butun yilga yetadigan vitaminlar g‘amlab olishni xohlaydi. Yozda o‘z mehnati mevalaridan bahramand bo‘lish uchun bahorda nimalar ekish kerak?
Polizni bog‘ ko‘katlaridan boshlaymiz. U hech qachon xalal bermaydi, yangiligida ham va muzlatilgan holatda ham kerak bo‘ladi. Piyoz, sarimsoq va boshqa ko‘katlarni ekishda ijodiy yondashishga harakat qiling – ularni unchalik katta bo‘lmagan aylana ichiga, spiral bo‘ylab, yoki qutilardan qilingan zinalardan foydalanib baland piramida shaklida eking. Yana nimalar eksa bo‘ladi?
Kunlar iliqroq bo‘lgandan so‘ng bemalol no‘xat, rediska, salat barglarining turli xillari va shuningdek kartoshka, piyoz, ismaloq, kinza, shivitlarni ham ekish mumkin.
Aprel oyi oxirlarining iliq kunlarida ertachi karam ekila boshlaydi. Uzunchoq qovoqchalarni ham ekib ko‘rish mumkin. Muzlash holatlarida esa ularning ustini yopishga to‘g‘ri keladi.
Shuningdek bryussel, savoy karamlari, brokkoli, pomidor urug‘larini bilan ekish mumkin. Tajribalarga ko‘ra, tuproq pomidorlari juda mustahkam, har xil kasalliklarga chidamli bo‘lib o‘sadi.
May oyi boshlarida birinchi bodringlarni ochiq tuproqqa ekishni boshlash mumkin. Bundan tashqari may oyida issiqlikni yaxshi ko‘ruvchi ekinlar: makkajo‘xori, tarvuz, qovun va qovoqlarni eksa bo‘ladi. | 37 | 1,324 |
Ayollar | O‘z qo‘llarimiz bilan kirigami — bo‘rtma otkritka yasaymiz (video) | Kirigami — qog‘oz, yelim, qaychi yoki pichoq yordamida bo‘rtma otkritka va figuralar yasash texnikasi. U origamining turlaridan biri hisoblanadi. Kirigami texnikasiga 1980-yillar boshida yaponiyalik arxitektor Masaxiro Chatani asos solgan.
Bo‘rtma otkritkani yasash uchun sizga quyidagilar kerak bo‘ladi:
Kirigami otkritkalari maxsus shablonlar bo‘yicha kesib olinadi, bunday shablonlarni internetda topish yoki o‘zingiz yasab olishingiz mumkin. Agar siz kirigamini birinchi marta yasayotgan bo‘lsangiz, oddiy shablonni tanlab, printerdan chiqarib oling. Sxemani biron narsa ustiga qo‘yib, pichoq yordamida kesmalar tushiring. Bunda, yaxshisi, metall chizg‘ich bilan qurollaning — kesmalar maksimal darajada aniq bo‘lishi muhimdir.
Sxemalarda kesiladigan chiziqlardan tashqari, bukiladigan chiziqlar ham bor. Adashib ketmaslik uchun ularni turli rangdagi qalamlar bilan bo‘yab qo‘yish mumkin. Kirigami san’atini o‘zlashtirishni videoyo‘riqlar bilan boshlash eng osonidir.
Oddiy sxemalarda o‘rgangan yaxshiroq. Bunday otkritkalarni hatto bolalar bilan birga yasash ham mumkin.
Oddiy shakl va otkritkalarga qo‘lingiz kelishib qolganidan keyin, yanada murakkabroq shablonlarga o‘tish mumkin.
https://youtu.be/zM_5c_5QqrY
Manba: Rambler Weekend | 66 | 1,242 |
Ayollar | AQSh birinchi xonimi Melaniya Trampning go‘zallik sirlari | Birinchi bo‘lib, Melaniya Trampning albatta tashqi ko‘rinishi ko‘zga tashlanadi. O‘zining 47 yoshida AQSh birinchi xonimining yuz terisi haddan tashqari ajoyib va sog‘lom bo‘lib ko‘rinadi. Biz sizni Melaniya Trampning go‘zallik borasidagi bir necha sirlari bilan tanishtiramiz.
Yuz terisini diqqat bilan parvarish qiladi. Melaniya Tramp ertalab va kechqurun yuz terisini tarkibida gialuron kislotasi bo‘lgan oziqlantiruvchi kremlar yordamida e’tibor bilan tozalaydi va namlantiradi. Har doim ko‘rinish yaxshi bo‘lishi uchun, Melaniya organizmning suv balansiga e’tibor berishni va kerakli miqdorda suv ichishni tavsiya qiladi.
Sog‘lom ovqatlanishga rioya qiladi. Melaniya Tramp o‘z taomnomasiga har doim antioksidantlarga boy ko‘plab sabzavotlar va mevalar qo‘shadi. Aynan shu oziq-ovqatlar tufayli uning terisi har doim sog‘lom va tetik ko‘rinadi.
Har kuni smuzi iste’mol qiladi. Melaniyaning ta’kidlashicha, har kuni ismaloqli smuzi, selderey, banan, yogurt, malina va omega-3 iste’mol qilish – sog‘lom terining garovi hisoblanadi.
Shuningdek, uning sipo va orasta kundalik makiyajiga ham e’tibor berish lozim. Melaniya Trampning har kuni makiyaj qilishda afzal ko‘radigan o‘z usullari bor:
Yaltiramaydigan yuz terisi. Melaniya Tramp yuz terisining yaltiramasligini ma’qul ko‘radi, shuning uchun uning pardoz-andoz buyumlari ichida har doim tonal asoslar va upalar ko‘rinishidagi yaltiramaydigan vositalar bo‘ladi.
Ko‘zlarga urg‘u berish. O‘zining kundalik makiyajida Melaniya qora, kulrang yoki jigarrang tonlardan foydalanib, ko‘kish tenlar surishni ma’qul ko‘radi.
Manba: Cosmopolitan | 57 | 1,593 |
Ayollar | Kuz uchun maqbul tanlov: Bichimi qomatni ixcham ko‘rsatadigan ko‘ylaklar (foto) | Garderobini qanday uslub va bichimli liboslar bilan yangilashni bilmayotgan ayol-qizlar uchun, ozg‘in ko‘rsatish xususiyatiga ega liboslar surati bilan bo‘lishamiz. Ushbu modellarga o‘xshash libos xarid qilish yoki tiktirish xohishingizga havola.
H&M brendidagidek tyul matosidan tikilgan, och ranglar umumlashmasidan tashkil topgan libos, kuzgi romantik obraz uchun ayni muddao. Baxmalli qalin “obodok”, oq yoki och rangli botfort yoki “kazaki” kiyish orqali yanada qiziqarli ko‘rinishga ega bo‘lishingiz mumkin. Tungi obraz uchun shunga o‘xshash libosni “polusapog” va baxmal yoki charm sumka bilan moslash tavsiya qilinadi. Kundalikda esa och krossovka, yopiq tufli, ustingizga esa plash yoki trench kiysangiz bo‘ladi.
“Snejnaya koroleva” brendi tomonidan taqdim qilingan suratdagidek midi uzunligidagi libos kundalik kiyish uchun universal variant hisoblanadi. Hech qachon urfdan qolmaydigan mazkur printli ko‘ylak, qalin “kolgotka”, uzun etik va botfort bilan chiroyli ko‘rinadi. Libos ustidan charm kurtka, uzun klassik uslubdagi palto kiyish mumkin. Qolaversa, tadbir yoki ziyofatlar uchun baland poshnali tufli, ish yoki o‘qish uchun esa qulay krossovka va oversize jinsi kurtka bilan moslasa bo‘ladi.
Mazkur bichimli ko‘ylak-libos bilan turli obraz yaratsa bo‘ladi. O‘zini libos sifatida yoki shim bilan kiyish, shuningdek, ustki kiyim sifatida foydalanish ham mumkin. Vertikal print qomatni ixcham ko‘rsatadi, belga urg‘u beradi. Oyoq kiyimlardan botfort, qalin krossovka bilan moslash tavsiya qilinadi.
Mayda gul printi tushirilgan libos nafaqat yozda, balki kuzda ham dolzarb. Stradivarius taqdim etgan model singari libosni to‘q ranglar bilan moslab o‘ziga xos uslubda kiyish mumkin. Qora tufli yoki bog‘ichli botinka bilan kuzga xos obraz egasi bo‘lasiz.
“Zapax” bichimli libos istalgan qomat egasiga yarashadi va qomatni chiroyli ko‘rsatadi. Xantal rangi esa kuz yaproqlarini esga soladi. Ingichka belbog‘ni, to‘q yashil qalin charm kamarga almashtirsa bo‘ladi.
“Jiddiy” uslub va klassik ko‘rinishni xush ko‘radiganlar uchun ushbu libos ayni muddao. Mazkur modelni ofisga ham kechki tadbirlarga ham kiysa bo‘ladi. Buning uchun aksessuar va tuflini moslash kifoya.
Mazkur libos egasini yanada jozibali ko‘rinishiga sababchi bo‘ladi. Uni zamsh botfort, palto va shakli o‘ziga xos bo‘lgan sumka bilan moslang. Yoki qalin botinka va oversize kurtka kiyib, vintaj uslubidagi kumush rang zirak taqing. Bo‘yin qismidagi tasmani bant qilib bog‘lashingiz yoki shundayligicha qoldirishingiz mumkin. | 79 | 2,510 |
Ayollar | Kraxmalning 9 ta mo‘jizaviy xususiyati | Kraxmaldan kisel pishirish va puding qilishdan tashqari ro‘zg‘orda universal vosita sifatida ham foydalanish mumkin. U quyidagi ajoyib xususiyatlarga ega:
Manba: “Heroine.ru” | 38 | 175 |
Ayollar | Noodatiy dekor: Yangi yil archasini quritilgan apelsin bo’laklari bilan bezang | Mazali apelsinlar bilan nafaqat bayram dasturxoni, balki Yangi yil archasini ham bezatsa bo‘ladi.
Buning uchun nima qilish kerak? | 78 | 130 |
Ayollar | 2017-yil yozida urfga kiradigan soch turmaklari (foto) | Bu yozda bob usulda kesilgan soch turmaklari, uzun chyolka, ko‘pqatlamli turmaklar urfga kiradi. Shuning uchun soch turmagini tanlashda bu trendlarga e’tibor qaratishni tavsiya qilamiz. Lekin bundan oldin sochingiz tuzilishi va yuzingiz shakliga qarab mo‘ljal oling – bu mukammal soch turmagini tanlashning eng to‘g‘ri yo‘li hisoblanadi.
Uzun chyolka. Bu soch turmagi yozgi xitga aylandi! Ko‘pchilik Gollivud yulduzlari: Sandra Bullok, Aleksa Chang, Xeyli Bolduinlar aynan shunday soch kesish usulini tanlashgan. U har qanday soch turmagini ham xilma-xil shaklga keltiradi.
Uzaytirilgan bob. Bu o‘zining stilini va qiyofasini tubdan o‘zgartirishni xohlaganlar uchun juda ajoyib variant hisoblanadi. Bunday soch turmagi hammaga mos tushadi. Uzaytirilgan bob nafaqat qiyofani o‘zgartirish xususiyatiga ega, balki yuzni ham ozg‘inroq qilib ko‘rsatadi.
Uzuq-yuluq sochli bob. Bu usulda kesilgan sochlarni hech qiyinchiliksiz oson turmaklash mumkin. Bunday soch kesish ham jingalak va ham ingichka sochli qizlarga mos keladi.
Ko‘p qatlamli bob. Bunday soch kesish qo‘shimcha turmaklashni va staylinglarni talab qilmaydi. Sochlarni biroz hurpaytirish va pala-partish shaklga keltirishning o‘zi yetarli bo‘ladi. Bu usulda kesilgan sochlar yig‘ib qo‘yish uchun juda uzun va gel yordamida orqaga tarab qo‘yish uchun esa kaltalik qiladi.
Bob-kare usulida kesish. Stilistlar bu kesish usulini 2017-yil yozida o‘z uslubini o‘zgartirmoqchi bo‘lganlar uchun ajoyib variant deb hisoblaydilar. Bunday soch kesish usuli yuzni cho‘zinchoq qilib ko‘rsatadi.
Manba: “Lady.tochka.net” | 54 | 1,569 |
Ayollar | Belga urg‘u beruvchi libos va aksessuarlar | Modellar olamida belning 60 santimetrdan oshmasligi ideal o‘lcham hisoblanadi. Biroq bel o‘lchamingiz mazkur raqamlardan farqlansa ham to‘g‘ri tanlangan libos yordamida xushbichimroq ko‘rinishga ega bo‘lishingiz mumkin. Quyida ana shunday libos va aksessuarlar bilan bo‘lishamiz.
Ensiz kamar tanlang. Keng kamar belga bir necha santimetr qo‘shgani holda ensiz kamar uzun ko‘ylakda (rubashka) ajoyib ko‘rinish hosil qiladi. Kuzda to‘qilgan kardigan ustidan kamar taqish mumkin. Yangi mavsumda noodatiy to‘qa va mixparchinli kamarlar urfda. Bel uchun mo‘ljallangan kamar tos qismda taqiluvchi kamardan kaltaroq bo‘lishiga ahamiyat bering.
Bel qismi yuqorida bo‘lgan djinsi belga urg‘u berishni istagan qizlar uchun haqiqiy topilmadir. Bunday djinsilarni kaltaroq ustki kiyim bilan kiyish yoki odatdagi futbolka yoki ko‘ylakni shim ichiga kirgizib qo‘yish mumkin. Bunday shimlar juda tor bo‘lmasligi lozim.
Agar uzun yubkalar kiyinish uslubingizga mos kelmasa, tizzadan pastga tushib turuvchi yubkalarga e’tibor qarating. Bel qismiga rezina tasma qo‘yilgan keng yubkalar nafaqat belga urg‘u berishga balki keng sonlarni yashirishga ham ko‘mak beradi.
Bel qismi keng etakli yoki bel qismiga to‘r qo‘yilgan ko‘ylak oqshom obrazi uchun ajoyib tanlov bo‘la oladi. Bunday ko‘ylak ixcham aksessuar, masalan bir rangdagi klatch bilan uyg‘unlik hosil qilishi haqida unutmang. | 42 | 1,365 |
Ayollar | Oftob urishining oldini olish va oqibatlarini bartaraf etish usullari | Yoz mavsumida issiqlik o‘tgani va oftob urishi o‘rtasidagi farqni tushunish, bu holatlarning oldini olish va kerak bo‘lganda o‘zingizga, yaqinlaringizga yordam berish juda muhim.
Oftob urishi qanday holat?
Oftob urishi — bu tananing haddan tashqari qizib ketishidir. Ushbu holat quyoshning inson tanasiga uzoq vaqt ta’sir etishi va nurlarning tanaga to‘g‘ridan to‘g‘ri ta’sir qilishi natijasida yuzaga kelishi mumkin. Bunday hollarda kompensatsion mexanizmlar issiqlik uzatilishiga bardosh bera olmaydi va tana harorati sezilarli darajada ko‘tariladi. Uning ta’siri quyosh nurlari tanaga tushayotgan paytda ham, oradan bir necha soatdan keyin ham sodir bo‘lishi mumkin. Oftob urishi tanadagi yallig‘lanish reaksiyalarini faollashtiradi va buning natijasida turli organlar, ularning tizimlari bilan bog‘liq muammolar yuzaga keladi. Masalan bu mushaklar, jigar, buyraklar, o‘pka va yurakning faoliyatiga ta’sir qilishi mumkin.
Oftob urishi va issiqlik o‘tganini qanday farqlash mumkin?
Ko‘p insonlar oftob urishini issiqlik o‘tgani bilan adashtiradi. Ular bir xil: issiqda uzoq vaqt turish natijasida ahvolning yomonlashishi hisoblanadi. Issiqlik o‘tishi boshqa issiq muhitda, masalan, hammomda, yopiq xonada yoki tirbandlikda qolgan mashinada sodir bo‘lishi mumkin. Issiqlik o‘tganidan farqli o‘laroq, oftob urishi inson tanasiga ultrabinafsha nurlarining bevosita ta’siri natijasida yuzaga keladi. Issiqlik o‘tishi ham oftob urishining bir turi bo‘lib uning oqibatlari sog‘lik uchun xavflidir.
Haddan tashqari issiqlik o‘tishi yengil alomatlarda sezilishi va og‘ir holatlarda yurak mushaklari, buyraklarga zarar yetkazishi mumkin. Ko‘p narsa issiq o‘tgan vaqtga va undan keyin birinchi yordam ko‘rsatilishiga bog‘liq. Oftob urishi ko‘ngil aynishi, terining oqarishi va xotirani yo‘qotish kabi alomatlar orqali yuzaga chiqadi. Issiqlik o‘tishi esa butun tanaga ta’sir qilishi mumkin.
Terlash — bu tananing tabiiy sovitish mexanizmi. Agar siz issiq havoda mashq qilsangiz, haddan tashqari issiq muhitda uzoq vaqt ishlasangiz va suvsiz bo‘lsangiz, o‘zingizni yaxshi his qilishingiz uchun zarur bo‘lgan optimal tana haroratini ushlab turishingiz qiyin bo‘ladi. Oftob urishi paytida infraqizil nurlanish miya tizimlariga kirib, uning bo‘limlarida o‘zgarish bo‘lishiga sababchi bo‘ladi. Bu esa kislorod yetishmasligi, ya’ni gipoksiyaga olib keladi.
Oftob urishining belgilari
Shifokorlar oftob urishi alomatlarini uch darajaga ajratgan:
Birinchisi: yengil darajada: holsizlik, ko‘ngil aynishi, bosh og‘rig‘i, pulsning tezlashishi, nafas olishining sekinlashishi yoki tezlashishi.
Ikkinchisi: o‘rta darajada: yengil simptomlarning kuchayishi, xotirani yo‘qotish, burundan qon ketishi, tana haroratining 38-39 darajagacha ko‘tarilishi.
Uchinchisi: og‘ir darajada: terining oqarishi, yuqori tana harorati, xotirani yo‘qotish yoki chalkashlik — gallyutsinatsiyalar, ekstremal darajada qizib ketish oqibatida oyoq-qo‘llarning ishlamay qolishi va o‘lim holatlari ham kuzatilishi mumkin.
Jismoniy harakatlarni baholash va haroratni o‘lchashdan tashqari, shifokor suvsizlanish darajasini, natriy va kaliy yetishmasligini aniqlash uchun siydik, qon testini o‘tkazishi mumkin. Ba’zida mushaklarning ishlashini bilish uchun vizual diagnostika testlari, ichki organlarning shikastlanishini aniqlash uchun rentgen nurlari buyuriladi.
Oftob urishi nafaqat yurish paytida, balki ertasi kuni 6-10 soatdan keyin ham o‘z ta’sirini ko‘rsatishi mumkin. Agar quyoshda uzoq vaqt bo‘lsangiz, uyga qaytganingizdan keyin tana a’zolaringizning og‘rig‘ini sezsangiz va isitma bilan uyg‘ongan bo‘lsangiz, darhol shifokor bilan maslahatlashing.
Oftob urishida birinchi yordam qanday ko‘rsatilishi kerak?
Agar sizda oftob urishining birinchi alomatlari kuzatilsa, daraxtlar soyasiga yoki soyabon ostida o‘ting. Salqin xonaga o‘tirsangiz yanada yaxshi. Keyin esa quyida keltirilgan ishlarni bajaring:
Oftob urganidan keyin nima qilmaslik kerak?
Birinchi yordamda kerak bo‘ladigan muhim jihatlarni unutmang:
Oftob urishidan qanday himoyalansa bo’ladi?
Oftob urishini davolashdan ko‘ra uning oldini olish osonroq: | 69 | 4,079 |
Ayollar | Bahorda eng aktual bo‘lgan 3 xil soch turmagi | Bahor – o‘zgarishlar fasli! Bizning maqolamiz bahorda eng aktual va urfda bo‘lgan soch turmaklari haqida.
Bu chiroyli va qo‘pol turmak bir qarashda oson bo‘lib ko‘rinsa ham, aslini olganda ancha qiyin.
Boshida stilistdan sochga shakl berishni so‘rang. Bu turmakda shakl berish — muvaffaqiyat siri. Soch o‘ramlarini biroz ko‘pirtirib turmakka yengillik baxsh eting.
Ukladka qilishda jingalak sochlar uchun qo‘llaniladigan vositadan foydalaning. Bu vositani ho‘l sochlarga suring va shakllanishni sochlarning o‘ziga qo‘yib bering.
Bob — kare asosidagi soch turmagi. Bu to‘g‘ri va ingichka sochli ayollar uchun mukammal variant hisoblanadi.
Iyakkacha keladigan uzunlikdagi bob soch turmagini qilish uchun sochlarning uchi tekis qilib kesilgan bo‘lishi kerak. Turmak ko‘p qavatli bo‘lmasligi lozim.
Turmak chiroyli bo‘lishi uchun to‘g‘ri ukladka qiling. Bu ishda sizga issiqlikdan himoya qiluvchi sprey va tekis nasadkali soch dazmolchasi yordam beradi.
Uzaytirilgan “sheg” — uzun sochlar uchun ko‘p darajali soch turmagi. Yuzni o‘rab turuvchi chyolka va soch o‘ramlari — turmakning asosiy elementlari hisoblanadi.
Stilistdan yuqori qovoqqacha tushib turadigan uzunlikda va notekis turadigan chyolka kesishni iltimos qiling. Yuzingizni o‘rab turadigan o‘ramlar va ko‘p qavatli turmak bo‘lishi uchun yondan, orqadan tushib turuvchi sochlar qo‘shing.
Bu turmakning o‘ziga xosligi hajmga bog‘liqdir. Boshingizni eging va sochlaringizni fen yordamida quriting. Quritilgan sochlarga jingalak bo‘lishi uchun o‘rtacha yoki kichkina o‘lchamdagi qisqichlar o‘rab qo‘ying. Keyin sochlaringizni silkiting va turmakni hurpaytiring.
Manba: “Popsugar.com” | 45 | 1,638 |
Ayollar | Pul tejashni xohlovchilar uchun 3 ta oddiy mashq | Bunday mashqlar budjetingizdagi pullar qayerga ketayotganini anglashga va ortiqcha xarajatlardan voz kechishga yordam beradi.
Haftaning siz pul sarflamaydigan bir yoki bir necha kunlarini tanlang. Yo‘l kirasi va tushlik uchun qilingan xarajatlar bundan mustasno. Bu sizni ishga borish va qaytish vaqtida yo‘lda o‘z-o‘zidan qilinadigan xaridlardan saqlaydi.
Siz qanchalik ko‘p ortiqcha narsalarni sotib olayotganingizni tushuna boshlaysiz.
Uyda ovqat tayyorlash uchun faqat sovutgichdagi oziq-ovqatlardan foydalaning. Bunday kunlarda pitssa va sushi haqida unuting.
Siz xaridlaringizni rejalashtira boshlaysiz, chunki kechki ovqatni o‘zingizda bor oziq-ovqatlardan tayyorlaysiz. Balki bir hafta uchun oldindan taomnoma tayyorlab qo‘yishga o‘rganarsiz, chunki bu ham pulni tejashning yaxshi usuli.
Xarajatsiz kunlar ancha mablag‘ni tejab qolishga imkon beradi.
Plastik kartani uyda qoldirishga va o‘zingiz bilan naqd pul olishga harakat qiling. Faqat qat’iy belgilangan miqdorda: masalan, 25000 yoki 50000 so‘m. Bu ortiqcha sarf-xarajatlarni yo‘qotishga va pullar aynan qayerga ketayotganini aniqlashga imkon beradi.
Bu savolga javob topish budjetni shakllantirish uchun juda muhim. Ko‘pchilik uchun tanish bo‘lgan holat: bir hafta oldin ish haqi olingan bo‘lsa ham, hamyondagi pul zaxirasi deyarli qolmagan. Biron-bir katta narsa sotib olmagan bo‘lsangiz ham, lekin hamma katta narsalar mayda-chuydalardan tashkil topgan bo‘ladi.
Agar siz budjetingizning katta qismini o‘pirib ketayotgan xarajatlar manbasini aniqlagan bo‘lsangiz, bu xarajatlardan bir oy voz keching. Balki bu internet, yoki buyurtma orqali uyga ovqat sotib olish, yoki taksida yurish xarajatlari bo‘lishi mumkin.
Bir oy bularsiz ham bemalol yashash mumkin. Ovqatni uyda tayyorlang, smartfoningizdagi taksi chaqirish dasturlarini o‘chirib tashlang. Natija juda ajoyib bo‘ladi: siz bunday mayda-chuydalardan ancha mablag‘ni tejashga muvaffaq bo‘lasiz.
Manba: Trendymen | 48 | 1,934 |
Ayollar | Tish cho‘tkasi yordamida kiyimdagi dog‘larni qanday ketkazish mumkin? | Bilasizmi, har yili milliardlab tish cho‘tkalari chiqindiga tashlanadi va ularning aksariyati sifatsiz plastmassadan ishlab chiqariladi. Ular qayta ishlanmaydi va chirib ketmaydi. Lekin ularning eskisidan ham unumli foydalanish mumkin.
Albatta, aksariyat xonadonlarda kir yuvish mashinasi mavjud: Uning oldidan esa tabiiy ravishda, kir yuvish kukuni konditsioner, sirka, ichimlik sodasi kabi oqartiruvchi vositalar o‘rin oladi. Juda ko‘p joy egallamaydigan tish cho‘tkasini ham ularning orasiga qo‘yish tavsiya etiladi.
Ishlab chiqaruvchilar bunday mahsulotlarning keng assortimentini taklif qiladi. Yumshoq va qattiq, turli xil uslubdagi tabiiy, kombinatsiyalangan yoki sun’iy cho‘tkalar mavjud, ammo aslida eski tish cho‘tkasi ham o‘z vazifasini bajarishi mumkin. U kiyimdagi qahva dog‘lar, yog‘ tomchilarini tez va samarali ravishda olib tashlashga yordam beradi. Bundan tashqari, u kattaroq cho‘tkaga qaraganda ancha yaxshi ishlaydi, ayniqsa, kichik dog‘lar bilan ishlashga qulay.
Tish cho‘tkasi bilan dog‘larni qanday olib tashlash mumkin?
Dog‘lar o‘ta chuqur bo‘lishi mumkin, shuning uchun ularni matoning tolalaridan imkon qadar tezroq olib tashlashga harakat qilish kerak. Shuning uchun ham tish cho‘tkasini kir yuvish mashinasi oldida saqlash kiyimlarni mukammal tozalashda yordam beradi. Sifatli kiyimlardan dog‘ni olib tashlashda ishqalashdan ko‘ra tish cho‘tkasidan foydalanish ancha samarali. Cho‘tka tozalash vositasining matoga chuqurroq kirib borishiga imkon beradi va tolalarni mukammal tozalaydi, bu esa dog‘ning iz qoldirmasdan yo‘qolishi va kiyimning yangidek ko‘rinishi ehtimolini oshiradi. Aytgancha, plastik tish cho‘tkalarini qayta ishlash mumkin, ulardan ruchka tayyorlanadi. | 69 | 1,702 |
Ayollar | Salkam 4 mln dollarlik aksessuar: dunyodagi eng qimmat sumkalar qanday ko‘rinishda? | Dunyo bo‘yicha juda qimmat bo‘lgan aksessuar — sumkalar haqida ma’lumot beramiz.
Mouawad 1001 Nights Diamond Purse
2011-yilda Mouawad 1001 Nights Diamond Purse sumkasi dunyodagi eng qimmat sumka sifatida Ginnesning rekordlar kitobiga kirgan. Yagona aksessuar Mouawad zargarlik uyi tomonidan ishlab chiqarilgan. Sumka 18 karatli tilladan yasalgan va 4517 ta olmos (105 ta sariq, 56 ta pushti va 4356 ta oq) bilan bezatilgan. Uni yasash uchun 8800 soat vaqt ketgan. Mazkur klatchning bahosi 3,8 million dollar.
Hermes Kelly Rose Gold
Zargar Per Hardi ikki yil davomida Hermes Kelly Rose Gold sumkasini yaratish ustida ishladi. Ushbu mini sumka butunlay pushti tilladan yasalgan va 1600 ta olmos bilan bezatilgan. Brend uch xil variantda faqat 12 tagina sumka chiqargan. Uning narxi 2 million dollarni tashkil etadi.
Hermes Birkin Bag by Ginza Tanaka
Ushbu noyob Birkin modeli yapon dizayneri Ginza Tanaka tomonidan 2008-yilda yaratilgan. Mini sumka platinadan yasalgan va 2000 dan ortiq olmos bilan bezatilgan. Markazda joylashgan 8 karatli nok shaklidagi olmosni ajratib olish va brosh sifatida taqish mumkin. Sumka zanjiridan ham marjon yoki bilaguzuk sifatida foydalanish mumkin. Ushbu klatch taxminan 1,4 million dollar turadi.
Hermes Chaine’d Ancre Bag
Hermes sumkalarining hammasi ham haqiqiy charmdan emas. Masalan, 2012-yilda afsonaviy brend oq oltindan yasalgan va olmos bilan bezatilgan cheklangan adaddagi Hermes Chaine’d Ancre Bag sumkasini taqdim etdi. Bu asarni yaratish uchun fransuz dizayneri Per Hardi ikki yil vaqt sarfladi. Aksessuarning narxi, taxminan, 1,4 million dollarni tashkil etadi, chunki 11 000 ga yaqin olmos ishlatilgan. Brend bu sumkalarning atigi 3 ta modelini chiqargan.
Hermes Niloticus Crocodile Himalaya Birkin
Himolaya Birkin modeli — timsoh terisidan tayyorlangan sumka. Aksessuar 240 ta olmos bilan bezatilgan, uning furnituralari esa 18 karatli oq oltindan qilingan. Sumkaning narxi 380 000 dollarni tashkil qiladi. 2016-yilda mazkur aksessuar Gonkongdagi Christies auksionida sotilgan.
Chanel Diamond Forever Handbag
2008-yilda Chanel brendi 13 ta klassik sumkadan iborat cheklangan modelni chiqardi. Sumka oq alligator terisidan qilingan va 334 ta olmos bilan bezatilgan. Ushbu aksessuar 261 000 dollarga baholangan. | 83 | 2,263 |
Ayollar | Organizmda tuz yetishmasligi qanday oqibatlarga olib keladi? | Hammamiz tuzli ovqatlarni ko‘p iste’mol qilish organizmga zarar keltirishi to‘g‘risida yaxshi bilamiz. Organizmda tuzning yetishmasligi esa nimalarga olib kelishini ko‘pchilik bilmaydi.
Tuz tanqisligi nimaga olib keladi?
Asab faoliyatining buzilishi
Tuz – organizmga asab tizimi me’yoriy ravishda faoliyat ko‘rsatishi uchun talab qilinadi. Tuz yetishmovchiligining asablar faoliyatiga salbiy ta’siri natijasida tomir tortishish xurujlari, dezoriyentatsiya va og‘ir behushlik holatlari yuz berishi mumkin.
Mushaklarni boshqarishning pasayishi
Organizmda tuz yetishmasligi – mushaklar harakatini boshqarishning pasayishiga ham olib keladi va shishlar, og‘riqli spazmlar, mushaklar zaiflashuvi ko‘rinishida nomoyon bo‘ladi.
Giponatriyemiya
Giponatriyemiya – organizmda tuz yetishmasligi oqibatida paydo bo‘ladigan yana bir kasallik bo‘lib, ko‘ngil aynish, qayt qilish, ishtahaning yo‘qolishi, charchash va tomir tortishish kabi belgilari mavjud.
Yurak xastaliklari
Tuz yetishmasligi xolesterin miqdorining 4,6 foizga ko‘payishiga olib keladi. Qon tarkibida yog‘larning yig‘ilib qolishi yurak-tomir kasalliklarini keltirib chiqaradi.
Miya shishi
Miya shishi – tuz miqdorining kamayishi oqibatida paydo bo‘ladigan eng xavfli kasalliklardan biri bo‘lib, tezlikda yotib davolanishni talab qiladi.
Bunday holatlarga tushmaslik uchun nima qilish kerak?
Parhez sohasidagi mutaxassislar tekshirishi natijalariga ko‘ra, organizmda kaliy-natriyli almashinuv me’yorini saqlash uchun bir kishiga bir sutkada 10 grammgacha tuz kerak bo‘ladi.
To‘g‘ri ovqatlanish – organizm uchun talab qilinadigan tuz miqdorining me’yorini saqlashda yordam beradi. | 60 | 1,632 |
Ayollar | Yoshlikni muzlatib qo‘yish: Go‘zallik uchun muz bo‘laklari | Mukammal tashqi ko‘rinishga erishish uchun ayollar qimmatbaho pardoz vositalari uchun ko‘p pul sarflaydi. Biroq ba’zida juda qimmat mahsulotlar ham uyda tayyorlangan vositalarchalik natija bermaydi. Terini mayin va nafis qiluvchi hamda ortiqcha xarajatlarni talab qilmaydigan shunday vositalardan biri muz bo‘laklaridir.
O‘tli damlamadan muz bo‘laklarini tayyorlashning universal retsepti — bir stakan suvga bir osh qoshiq gul yoki o‘t solib tayyorlashdir. O‘tlar qaynoq suvga solinib, yaxshilab aralashtiriladi. Qopqog‘ini yopib, biroz damlab qo‘yamiz. Damlama to‘liq sovigandan keyin uni shakllarga quyib chiqish mumkin.
Kosmetik muz bo‘laklarini terining alohida xususiyatlariga qarab tanlash lozim. Masalan, quruq yuz terisi uchun yalpiz va limono‘t foydali hisoblanadi. Mavrak, petrushka, bo‘yimodaron haqida ham unutmang. Qulmoq (xmel) va atirgul barglaridan ham foydalanish mumkin.
Yog‘li teri uchun sallagul va tuyatovon asosida tayyorlangan muz bo‘laklarini qo‘llash mumkin. Sachratqi, qizilpoycha, shuningdek, qirqbo‘g‘in ham ayni muddao.
Normal yuz terisi uchun bargizub, yalpiz, binafsha gul, mavrak, dastorboshdan tayyorlangan muz bo‘laklari foydali hisoblanadi.
Dorixonadagi moychechak ham universal variantlardan. Moychechak gullari ustidan qaynoq suv quyib, damlab qo‘ying, sovishini kutib, so‘ngra shakllarga taqsimlab chiqing.
Bunday muz bo‘lakchalarini bir necha marta qo‘llaganingizdan keyin teringiz muloyimlashgani va mayda ajinlarning yo‘qolgani, ko‘z ostidagi qora doiralar kamroq sezilayotganini payqaysiz.
Asosiysi, bunday damlama uchun vodoprovod suvidan foydalanmaslik (faqat mineral yoki distillangan suv) hamda terini haddan ortiq sovitib yubormaslik uchun ehtiyotkorlik bilan surish haqida unutmang!
Diqqat, diqqat! “Daryo”ning Telegram’dagi rasmiy kanali — “Toshqin ‘Daryo’”ga obuna bo‘lib, yangiliklardan ovozli ko‘rinishda bahramand bo‘lishingiz mumkin. | 58 | 1,888 |
Ayollar | Issiq va did bilan: kuz uchun zamonaviy obrazlar | Haqiqiy ayol har qanday ob-havoda zamonaviy ko‘rinishni istaydi. Afsuski, yilning sovuq kunlarida yengil ko‘ylak va ochiq rangdagi shimlarni chetga olib qo‘yishga to‘g‘ri keladi.
Biroq salqin ob-havo issiqqina sviter va paltolarga burkanish uchun ajoyib sababdir. Agar ko‘rinishingiz ajoyib ekanligiga ishonchingiz komil bo‘lsa, ishga borish, do‘konlar aylanish, hatto farzandingizni ortidan maktabga borish ham maroqli vaqt o‘tkazishga aylanadi.
Bunda bizning maslahatlarimiz sizga asqotadi deb umid qilamiz.
Oddiylik va qulaylik odatga aylansin. Sevimli djinsida ho‘l asfaltda tez harakatlana turib ular rasvo bo‘lmasligi uchun yengil qayirib qo‘yish mumkin. U bilan birga keng oversize (oversayz) sviter kiyish mumkin.
Oversize — bu yilgi kuzning eng zamonaviy tendensiyasi bo‘lib, bluzka, sviter yoki paltoni xuddi bir necha o‘lchamga kattadek qilib tanlashdan iborat.
Bunday keng liboslar sizga juda nafosatli ko‘rinish imkonini beradi va fransuz bashangligi obrazini yaratadi. Asosiy qoida — oversize liboslarning bir nechtasini uyg‘unlashtirmaslik, balki o‘zaro mos siymo yaratishdir.
Yoshingiz nechada ekani ahamiyatsiz, agar o‘zingizni qalban yosh his qilsangiz, bu mavsumda charm kurtka va platformadagi botilyonlarni o‘zingizda sinab ko‘ring.
Charm kurtkaning eng afzal jihati — uning universalligidir. Uni djinsi, keng yubkalar bilan bemalol kiya olasiz. Bu obrazga individuallikni joriy yilda urfda bo‘lgan keng soyabonli shlyapalar qo‘shishi mumkin.
Agar siz klassikani tanlasangiz, unga bir nechta yorqin chizgilar, masalan, charm bilaguzuk, yoki uzun arqonchali yirik kulon qo‘shishni tavsiya etamiz. Aynan ular haqiqiy uslubni ko‘rsatadi!
Diqqat, diqqat! “Daryo”ning Telegram’dagi rasmiy kanali — “Toshqin ‘Daryo’”ga obuna bo‘lib, yangiliklardan ovozli ko‘rinishda bahramand bo‘lishingiz mumkin. | 48 | 1,815 |
Ayollar | Bolalarga aytib bo‘lmaydigan 5 ibora | Hamma ota-onalar ham bu iboralarni biladi. Kayfiyatlari yo‘qligida, g‘azablangan paytlari va achchiqlanib aytiladigan bu gaplar bolalar shaxsiyatidagi rivojlanayotgan mukammallik va sog‘lomlikni cheklab qo‘yadi. Gaplaringizni o‘ylab gapiring, chunki bu iboralar bir umrga bolalarning yodida qoladi.
Psixologlarning tasdiqlashicha, bu ibora bolani shikastlaydi va oldindan omadsizlikka yo‘naltiradi. U o‘zini ahmoq va qo‘poldek his qiladi, onasi yana baqirishidan qo‘rqib, bundan keyin o‘zicha biror ish qilolmaydi.
Bolaning xarxashalaridan qutulish uchun har doim xohlaganini beraverish natijasida bolangiz xudbinlashgan va tarbiyasiz bir erkatoy bo‘lib yetishadi.
Bunday ibora bolalarda xafalik va taajjublanishni keltirib chiqaradi. Bolani qo‘rqitish yaxshi emas. Bola ikkala holatda ham nima kutilayotganini aniq bilishi kerak.
Bola bilan bunday keskin tarzda gaplashmang. Agar bexosdan qo‘pollik qilib qo‘ygan bo‘lsangiz kechirim so‘rang.
Ota-onalar bu gapni qaytaraverib bolani belgilangan taxlitga solib qo‘yishadi. Katta bo‘lganda bola o‘zining hissiyotlaridan noqulaylik sezadigan bo‘ladi. | 36 | 1,098 |
Ayollar | Sifatli jinsi shim qanday tanlanadi? | Uzoq vaqtlargacha jinsilar asosan Amerika kovboylari – oltin izlovchilar va fermerlarning kiyimi bo‘lib hisoblangan. O‘tgan yarim asr davomida jinsilar liboslarimizning asosiy qismiga aylandi. Maqolamizda sifatli jinsilarni tanlashda nimalarga e’tibor qaratish lozimligi to‘g‘risida aytmoqchimiz.
Sifatli jinsilarni tanlash matosini tanlashdan boshlanadi. Klassik paxta matolar qalin, g‘adir-budir va og‘irroq bo‘ladi.
To‘qilishi unchalik bilinmaydigan, teskari tomoni ham ustki tomoni kabi bo‘yalgan matoli jinsilar sifatsiz hisoblanadi. Klassik jinsi matolari tarkibi 100% paxtadan iborat bo‘ladi. Lekin oxirgi vaqtlarda unga 2—7% elastin qo‘shiladigan bo‘ldi. Elastin matoning cho‘zilish xususiyatini oshiradi.
Jinsilarning furnitura, etiketka, o‘ziga xos tikilishiga qarab sifatli yoki sifatsizligini bilib olsa bo‘ladi. Sifatli jinsilar furniturasi – zanjirsimon yopqichdan tortib tugmasigacha metalldan ishlangan bo‘ladi.
Sifatli jinsilar yorliqlari har doim qalin matodan, undagi yozuvlar esa kashta kabi tikilgan bo‘ladi.
Agar gazlama sifati va furniturasi joyida bo‘lsa jinsini kiyib ko‘rishingiz mumkin. Ishlab chiqaruvchi firmalar turiga qarab jinsilar o‘lchamlari ham turlicha bo‘ladi. Shuning uchun jinsini o‘lchab ko‘rmasdan turib tanlash qiyin.
Manba: “Mir24.tv” | 36 | 1,278 |
Ayollar | Mikroto‘lqinli pechda kapuchino tayyorlash va barchaga qo‘l keladigan boshqa 10 tavsiya | Deyarli barchaning xonadoni va ishxonasida bor ekaniga qaramay, ko‘pchilik mikroto‘lqinli pechdan faqat taom isitishda foydalanadi. Ammo ushbu texnika sizga ko‘p marotaba yordamchi bo‘lishi mumkin.
Isitish qoidalari:
Ziravorlar
Shivit, petrushka, rayhon va boshqa ko‘katlar so‘lib qolgan bo‘lsa, ularni qog‘ozga solib, mikroto‘lqinli pechda bir necha daqiqaga qo‘ying. Shundan keyin maydalab, ziravorlar turadigan idishga solib qo‘ysangiz bo‘ladi. Agar tayyor ziravorlar uzoq saqlanganidan keyin o‘z iforini yo‘qotadigan bo‘lsa, ularni mikroto‘lqinli pech ichiga 15—20 soniyaga qo‘ying. Keyin bemalol tayyor taomlarga qo‘shishingiz mumkin bo‘ladi.
Non va pishiriqlar
Non yoki qotib qolgan pishiriqni nam sochiqqa o‘rab 10 soniyaga mikroto‘lqinli pech ichiga qo‘ying.
Kapuchino
Mazali kapuchinoni qimmat qahva mashinasisiz ham tayyorlash mumkin. Buning uchun 2 foizli sutni banka ichiga soling, qopqog‘ini yopib, yaxshilab chayqating. Qopqoqni ochmasdan 30 soniyaga mikroto‘lqinli pechga qo‘ying, keyin esa qopqoqni ochib, yana 30 soniyaga qo‘ying. Ko‘pikli sutni tayyor qahvaga qo‘shib iste’mol qilishingiz mumkin.
Piyoz
Artish va to‘g‘rash davomida ko‘z yoshlanmasligi uchun piyozni bo‘laklarga bo‘lib, 30 soniyaga mikroto‘lqinli pechga qo‘ying.
Sarimsoq
Artish oson bo‘lishi uchun sarimsoq piyozni 15 soniyaga mikroto‘lqinli pechga qo‘yish tavsiya qilinadi.
Pomidor
Po‘stini artish oson bo‘lishi uchun pomidorni 30 soniya mikroto‘lqinli pechga qo‘ying.
Qovoq va qovoqcha
Ushbu mahsulotlarni artish qiyin bo‘lmasligi uchun mikroto‘lqinli pech yaxshi yordam bera oladi.
Greypfrut
Agar greypfrutni tez va bir zumda artishingizga hojat bo‘ladigan bo‘lsa, 30 soniyaga mikroto‘lqinli pechga qo‘ying. Ishingiz oson bo‘ladi.
Lavlagi
Yuvilgan va po‘sti artilgan lavlagini paket ichiga solib, mikroto‘lqinli pechga 10 daqiqaga qo‘ying. Lavlagi tayyor, uzoq vaqt qaynashini kutishingiz shart emas.
Yong‘oq
Istalgan yong‘oq va pistani mikroto‘lqinli pechda tayyorlash mumkin. Tarelkaga solingan pista ustidan biroz yog‘ soling, mikroto‘lqinli pechga qo‘ying. 10—15 soniya turganidan keyin qayta 3—5 marta pechga qo‘ying.
Asal
Qotib qolgan asalni eritish uchun ham bankani 30—40 soniyaga mikroto‘lqinli pechga qo‘yish tavsiya qilinadi. | 87 | 2,225 |
Ayollar | Go‘zallik salonlaridagi yuzni tozalash muolajalari bo‘yicha to‘liq qo‘llanma va teri turlari bo‘yicha tavsiyalar | Chiroyli ko‘rinish qora dog‘lar va husnbuzarlarsiz toza yuzdan boshlanadi. Quyidagi professional jarayonlar esa shunday natijaga erishishga yordam beradi.
Har kungi stress, nosog‘lom ovqatlanish, atrof-muhit omillarining salbiy ta’siri, havodagi chang, toksinlar, pardoz qoldiqlari teri sekretsiyasi bilan aralashib, teshiklarni asta-sekin to‘sib qo‘yadi. Bu esa yuz rangining xiralashuvi va erta qarishiga olib keladi. Yuzni muntazam to‘g‘ri tozalash terining yorqinligini tiklash va go‘zallikka yangidan qaytishga yordam beradi. Zamonaviy kosmetologiya terining turiga va bemorning ehtiyojlariga qarab, yuz tozalovchi vositalarni tanlashga imkon beradi. Yuz tozalash muolajasini quyidagi turlarga ajratish mumkin:
Mexanik tozalash
Ushbu muolaja yog‘li teri, husbuzar va teri teshiklari tiqilib qolgan mijozlarda qo‘llaniladi. Shuni ta’kidlash kerakki, ushbu muolajada shikast yetishi ehtimoli ko‘proq. Ko‘pgina mutaxassislar bu usulni allaqachon eskirgan, deb biladi. Sababi bugungi kunda kamroq shikast yetkazadigan hamda reabilitatsiya uchun ko‘p vaqt talab etmaydigan tozalash turlari mavjud.
Qurilma yordamida tozalash
Qurilma yordamida tozalashning bir qancha variantlari mavjud:
Ultratovushli tozalash
Maxsus qurilma yordamida kosmetolog terining muammoli joylarida yuqori chastotali tovush to‘lqini bilan harakat qiladi. U chang, yog‘li tiqinlar, kosmetik vositalarning qoldiqlarini teshiklardan chiqarib yuboradi. Shuningdek, o‘lik hujayralarni ham olib tashlaydi. U bilan birga amalga oshiriladigan mikromassaj teri to‘qimlarida qon aylanishini yaxshilaydi. Ammo buning o‘ziga yarasha kamchiligi shundaki, chuqur qora teshiklar tozalanmay qolib ketish ehtimoli mavjud. Ijobiy tomoni − shikast yetkazmaydi va reabilitatsiya talab etilmaydi.
Vakuumli tozalash
Ushbu jarayon xuddi changyutgich kabi teridagi kirlarni chiqarib tashlaydi. Vakuumli tozalash yumshoq va og‘riqsiz kechadi. Terida tirnalish holatlari kuzatilmaydi. Ushbu jarayon hujayralarni kislorod bilan ta’minlaydi va teri holatini yaxshilaydi. Ammo yallig‘langan husnbuzar, quruq sezuvchan teri, dermatoz va tomirlarning kengayishi kuzatilgan holatlarda qo‘llash mumkin emas.
Karbonli piling
Karbonli piling zararlangan qatlamni olish, terini silliqlash, sog‘lom terini tiklash va yuzdagi dog‘larni yo‘q qilishga yordam beradi. Qo‘shimcha ravishda korbon plyonkasi yallig‘lanish va mikroblarga qarshi ta’sirga ega. Lazer ta’sirida teridagi patogen muhit yo‘q qilinadi. Karbon piling og‘riqsiz muolaja bo‘lib, biroz ko‘proq vaqt talab etadi.
Kimyoviy tozalash
Bu kimyoviy tarkib yordamida o‘lik teri hujayralarini yo‘q qilishni o‘z ichiga olgan kometik muolajadir. Jarayondan so‘ng teri silliq va tekis bo‘ladi, yuzning avvalgi ko‘rinishiga nisbatan holati yaxshilanadi. Ushbu jarayonni to‘g‘ri o‘tishida shifokor tajribasi ham muhim rol o‘ynaydi. Shundagina muolajadan keyin yuz terisi turli xil asoratlar bilan azoblanmaslik mumkin.
Shuni unutmaslik kerakki, teri go‘zalligi, avvalo, ichkaridan boshlanadi. Shuning uchun birinchi navbatda ovqatlanish va sog‘lom turmush tarziga e’tibor berish kerak. Keyingina uy sharoitida to‘g‘ri parvarish va kosmetik vositalardan foydalanish ham yaxshi natijani ko‘rsatadi. | 112 | 3,188 |
Ayollar | Hamma gap tabiiylikda: Arab qizlari jozibasining siri nimada? | Arab qizlarining naqadar go‘zalligi tillarda doston. Sochlarining qalin va qora ekani, kiprik hamda qoshlari bilan o‘ziga jalb qiladigan husn egalarining go‘zalligi ularning tabiiy vositalardan muntazam ravishda foydalanishi va zamonaviy kosmetikalarga mukkasidan ketmaganida.
Soch parvarishi
Arab qizlarining yaltirab turadigan qalin sochlarining siri muntazam ravishda tabiiy niqoblardan foydalanishida. Sharq go‘zallari sochlarini yuvishdan avval bosh terisiga qatiq yoki nordon sut surtib qo‘yadi. Nordon sut mahsulotlari sochlarni tezda qayta tiklab, qalin va yaltiroq qilib ko‘rsatadi.
Soch bo‘yoqlari
Zamonaviy bo‘yoqlarni tan olmaydigan arab ayollari sochlarini tabiiy xinada bo‘yashni afzal biladi. Unga basma qo‘shilganda esa soch tim qora bo‘ladi. Rangsiz xina esa sochni mustahkamlovchi niqob o‘rnini bosadi.
Qora ko‘zlar
Abaya kiyganda faqat ko‘zlar ko‘rinib turgani uchun ham arabistonlik xotin-qizlar bo‘yoqlar bilan unga urg‘u berishni ma’qul biladi. Qora strelkalar surtish uchun surmadan foydalanadi. Bezashdan tashqari surma, qosh va kipriklarni mustahkamlab, ularni yorqinroq ko‘rsatadi.
Qosh va kipriklar
Arab qizlari bolaligidanoq tabiiy o‘sma yog‘ini qosh va kipriklariga surtgani sabab ham chiroyli ko‘rinadi. O‘sma qosh va kipriklarni o‘stirib, qalin va o‘ziga xos ko‘rsatadi.
Yuz parvarishi
Yuz terisini tozalash uchun tabiiy tonik — pushti suvdan foydalaniladi. Mitselyar suv o‘rnini bosishi mumkin bo‘lgan vosita teridagi yallig‘lanish va qizarishlarni oldini oladi. Qolaversa, yevropaliklardan farqli o‘laroq, arab qizlari terisini oqartirishni afzal biladi va buning uchun tabiiy oqartiruvchi limon kislotasidan foydalanadi. Po‘stlog‘ini esa skrab sifatida ishlatadi. Yuz niqoblarini ham tabiiy mahsulotlardan tayyorlanganini ma’qul biladi. Zarchavadan tayyorlangan niqob eng yaxshi hisoblanadi. Buning uchun zarchava, un, sut va pushti suv 2 osh qoshiqdan qo‘shib aralashtiriladi. Bo‘tqa holiga kelgan aralashma yuzga surtilganidan 20 daqiqa o‘tib yuvib tashlanadi.
Teri parvarishi
Hammomdagi bug‘lar salomatlik uchun muhim ekanini arab ayollari yaxshi biladi. Bug‘ ta’sirida poralardan kirlar chiqib ketgani hisobiga teri tiniq va tarang bo‘lib qoladi. Shu bilan birga ular qahvadan tayyorlangan skrablarni ham ishlatishni kanda qilmaydi.
Atir
Hatto Arabistondagi eng o‘ziga to‘q ayollar ham haligacha efir yog‘idan tayyorlanadigan tabiiy iforlardan foydalanadi. Vanil, jasmin va atirgul eng yaxshi ifor manbalari hisoblanadi. Atirlarning barchasi yog‘ asosida spirt qo‘shmasdan tayyorlangani sabab ham uzoq vaqtgacha ifori kelib turadi. | 61 | 2,570 |
Ayollar | Quruq lablarni parvarishlaymiz | Qayerda bo‘lsangiz ham, qurigan va yorilgan lablarga yordam berish uchun qo‘lingiz ostida kerakli vositalar bo‘lgani yaxshi.
Agar uyda bo‘lsangiz, labga suruvchi vositalar tugagan bo‘lsa ularga saryog‘ surib qo‘yishingiz mumkin. Saryog‘ tarkibidagi E vitamini tezda terini yumshatadi va namlaydi.
Haddan tashqari qurib, sho‘ralab qolgan lablarga shakar yoki qahva quyqumi ham yordam beradi. Ulardan birini biroz o‘simlik yog‘i bilan aralashtirib suring va labingizni atroflari bilan birga massaj qiling.
Quruq lablarga yog‘li smetana yoki qatiq ham yaxshi yordamchi bo‘la oladi.
Agar labingiz qurib yorila boshlagan bo‘lsa, moychechak, qichitqi o‘t yoki na’matak damlamasi bilan 5 daqiqa davomida kompress qiling va bodring, sabzi yoki qovoq sharbatini surib qo‘ying. | 30 | 768 |
Ayollar | Sovitgichda saqlash mumkin bo‘lmagan 20 ta oziq-ovqat | Ba’zi oziq-ovqatlarni saqlash uchun sovitgichga qo‘ysangiz ham, qo‘ymasangiz ham bo‘ladi — hech qanday farqi sezilmaydi. Lekin shunday oziq-ovqatlar borki, sovuq va namlik ularga mutlaqo to‘g‘ri kelmaydi. Qaysi oziq-ovqatlarni hozirning o‘zidayoq sovitgichdan olib boshqa joyga qo‘yish kerak?
Avokado — xona haroratida yetilib pishadi, sovitgich esa bunga yordam bermaydi, ularni buzilishdan saqlamaydi.
Bananlar — sovitgich ichida pishib yetilmaydi, po‘sti belgilangan muddatdan oldin qoraya boshlaydi.
Rayhon — sovuqda so‘lib qoladi va qoraya boshlaydi.
Non — sovitgichda tez qotib qoladi.
Qahva — sovitgichdagi yuqori namlik qahva donlarining ta’mini buzadi.
Baqlajon — xona haroratini ma’qul ko‘radi.
Asal — sovitgichda saqlash kristallarga aylanishni tezlashtiradi.
Qovun — shuningdek tarvuzlar ham o‘z ta’mini, hidini va antioksidantlar zaxirasini xona haroratida yaxshiroq saqlaydi.
Piyoz va sarimsoq — sovitgichlarni juda yomon ko‘radi! Namlik ularni yumshoq va so‘lg‘in qilib tashlaydi, o‘zagini tezroq tashlashga va buzilishga majbur qiladi.
Qalampir — bulg‘or va achchiq qalampirlar sovitgich sharoitida yetilib pishishni to‘xtatadi va siz istagan sifatlarni saqlab qola olmaydi.
Ananas, kivi, mango va boshqa tropik mevalar — issiq mamlakatlarda o‘sadi. Ularga sovuq to‘g‘ri kelmaydi.
Kartoshka — 7°C dan past harorat uning ta’mini yoqimsiz qiladi.
Shirin kartoshka — sovuqda saqlanganda uning ustida xunuk dog‘lar paydo bo‘ladi.
Pomidorlar — sovuqda so‘liydi va unli tarkibiy tuzilishga ega bo‘lib qoladi.
Qo‘zoqli loviya — sovuq sifatiga va tashqi ko‘rinishiga shiddatli zarba beradi.
Manba: “Xitrosti jizni” | 53 | 1,623 |
Ayollar | Yangi yil oqshomi uchun soch turmaklari | 2016-yilda maksimal darajada tabiiy soch turmaklari — yengil zulflar va tartibsiz hajmni tanlashni tavsiya etamiz. Soch ukladkasini ideal qilishga urinmang, u yengil va tabiiy bo‘lsin! Ideal soch turmagi tomon yo‘l parvarish qilingan va sog‘lom sochlardan boshlanadi. Shuning uchun bayram oldidan ularni, biroz bo‘lsa-da, kaltalatgan ma’qul.
Kalta sochlarga hamma soch turmaklari ham mos tushavermaydi. Biroq sochlaringizning bir necha kokillariga rangli tus berib, ommadan ajralib turishingiz mumkin. Asosiysi, bunday dadil soch turmagi siz yaratgan obraz bilan uyg‘unlik hosil qilishi lozim.
Agar bayram kechasi uchun tanlagan libosingiz bunday tajribaga yo‘l qo‘ymasa, unda sochlaringizni o‘ziga xos obodok, nevidimka yoki boshqa aksessuarlar bilan bezating. Hozirda turli-tuman zanjirlar, noodatiy soch to‘g‘nog‘ichlari urfda. Siz tanlagan bezak ko‘ylagingiz rangiga mos tushishiga ahamiyat qarating.
Agar sochlaringiz tabiiy qalinlikka ega bo‘lmasa, bayramdan bir kun oldin ularni yuvib, bir nechta kichikroq fransuzcha o‘rimlarni o‘rib qo‘ying. Tongda sizni ajoyib hajmga ega, ko‘rkam tabiiy to‘lqinsimon soch turmagi kutib oladi.
Romantik qizlarga esa katta-katta jingalak zulflar qilib, ularga qo‘shimcha kichikroq shlyapa yoki katta bezak tanlashni tavsiya etamiz.
Uzun sochlarga kelsak, turli-tuman o‘rimlar va o‘rilgan qismlarga ega bo‘lgan soch turmaklari hamon aktualligicha qolmoqda. Fantaziyangizni ishga soling, axir fransuzcha o‘rim bilan hech kimni hayron qoldira olmaysiz.
Retro uslubidagi soch turmaklari ham urfda. Agar retro soch turmagi ko‘ylagingizga mos tushsa, qo‘rqmasdan o‘tmishga yo‘l oling!
Diqqat, diqqat! “Daryo”ning Telegram’dagi rasmiy kanali — “Toshqin ‘Daryo’” (@toshqindaryo)ga obuna bo‘lib, yangiliklardan ovozli ko‘rinishda bahramand bo‘lishingiz mumkin. | 39 | 1,795 |
Ayollar | Nima uchun tirnoq milklari paydo bo‘ladi va ularni qanday yo‘qotish mumkin? | Tirnoqning milklari qo‘llarni xunuk ko‘rsatadi, kiyimlarga ilinib qoladi, yara va chipqonlar paydo bo‘lishiga olib keladi. Albatta, bu muammolarning sizga hech keragi yo‘q.
Ular paydo bo‘lishining asosiy sababi — terining suv, kimyoviy vositalar, qog‘oz, shuningdek shamol va sovuq ta’sirida quruqlashishi. Namlikning kamligiga muvofiq ravishda ovqatlanmaslik, aniqrog‘i — yog‘lar va A, E vitaminlarining yetishmasligi ham sabab bo‘lishi mumkin.
Tirnoq milklaridan tirnoqlarini tishlashni sevadiganlar ham aziyat chekadi, chunki bu xunuk odat tirnoq lojasini zaiflashtiradi va tirnoq yuzasi atrofidagi terining shikastlanishiga olib keladi.
Agar siz to‘g‘ri ovqatlanishga rioya qilsangiz, qo‘lingiz terisini parvarish qilib tursangiz va tirnog‘ingizni tishlash odatingiz yo‘q bo‘lsa, baribir tirnoq milklari yo‘qolmayotgan bo‘lsa, bu shifokorga murojaat qilish uchun jiddiy sabab bo‘la oladi.
Oldini olishning eng yaxshi vositasi qo‘llarni teri qurishiga sabab bo‘ladigan hamma narsalardan himoya qilish, shuningdek muntazam ravishda namlovchi kosmetik vositalardan foydalanishdir. Shuning uchun uy ishlarini iloji boricha rezina qo‘lqoplarda bajarish va kremni faqat uxlash oldidan emas, balki zarur hollarda ham surish kerak.
Taomnomangizda yog‘lar va vitaminlarga boy bo‘lgan oziq-ovqatlar: baliq, o‘simlik yog‘lari, yong‘oqlar, sabzavotlar, mevalar va ko‘katlar ishtirok etishiga e’tibor bering.
Muntazam ravishda gigiyenik manikyurlar qilib turing. Tirnoq chekkalarida paydo bo‘lgan ortiqcha teri bo‘lakchalarini kesib tashlamasdan, unga maxsus yog‘lar suring va apelsin cho‘p bilan tirnoqning asosi tomon suring.
Manba: “Layfxaker” | 75 | 1,638 |
Ayollar | Xayolingizga ham kelmagani aniq: Taom mazasiga ta’sir ko‘rsatadigan 8 xato | Taom mazasining qanday chiqishi nafaqat unga qo‘shilgan mahsulotlar sifati bilan, balki tayyorlanish jarayoni bilan ham bog‘liq.
Taom pishayotgan vaqti pech eshigini qayta-qayta ochish
Taom yoki ma’lum yegulikning qanchalik pishganini tekshirish uchun pech eshigini qayta-qayta ochish yaramaydi. Chunki har ochilganda pech ichidagi harorat pasayadi va tayyor bo‘lish jarayoni cho‘ziladi. Haroratning o‘zgarishi esa taomning mazasiga ta’sir qilmay qolmaydi, tort va piroglar esa kutilganidek shishib chiqmaydi, yaxshi ko‘tarilmaydi. Maffin, keks va biskvit pishirishning ilk 15-20-daqiqasida ochish kerak emas. Yaxshisi, qanday pishayotganini bilish uchun pech chirog‘ini yoqib, eshigidagi oynadan qarash kerak. Boshqachasiga iloji bo‘lmagan taqdirda, issiqlikni tashqariga chiqib ketmaydigan darajada tez tekshirib oling. Aslida esa taomning tayyorlanish retseptida keltirilgan vaqtdan keyingina uni ochib ko‘rish mumkin bo‘ladi.
Taom pishayotgan vaqtda ta’mini totib ko‘rmaslik
Taomni retsept asosida tayyorlagan taqdiringizda ham uni ta’mini totib ko‘rishni unutmang. Pishganidan keyin mazasi o‘ylaganingizdek bo‘lmaganiga ajablanish o‘rniga har gal yangi qo‘shimcha masalan, tuz yoki zira qo‘shganingizda tekshirib ko‘ring.
Retseptni noto‘g‘ri o‘qish
Qanchalik ajablanarli tuyilmasin, yangi taom tayyorlashdan avval retseptini diqqat bilan o‘qib chiqish kerak. Avval tayyorlab ko‘rilmagan yegulikni pishirish davomida adashib ketish oson. Shoshmasdan, diqqat bilan tayyorlanganda adashish ehtimoli kam bo‘ladi. Retseptda keltirilgan ma’lumotlarda yanglishlik bo‘lishi, to‘g‘ri yozilgan taqdirda ham mahsulotlar miqdorida chalg‘ib ketish mumkin. Shu sababdan yaxshisi bir taom retseptini 2 yoki 3 manbadan ko‘rib, solishtiring. Shunda o‘zingizga to‘g‘ri keladiganini topishingiz mumkin.
Qovurish uchun bir yog‘dan foydalanish
Aksari uy bekalari asosan o‘simlik yoki zaytun yog‘idan foydalanadi ammo hamma taomga ham bu mos kelavermasligi mumkin. Ba’zi hollarda uzoq qizib ketganidan keyin yog‘ tutab toksik xususiyatga ega bo‘lishi bu esa taom mazasi o‘zgarishiga ta’sir qilishi mumkin. Tanlov borasida cheklanmang, sariyog‘dan, kokos yog‘i va hatto g‘oz yog‘idan ham foydalaning.
Tovani to‘latib taom tayyorlash
Taom tayyorlash jarayoni sabrni talab qiladi. Unutmang, tovani to‘lib toshirib pishirish ovqat sifatiga ta’sir qiladi. Taomlar bir-biriga haddan ortiq yaqin bo‘lganida havo va issiqlik taqsimoti buziladi. Bu ham yetmagandek odatdagidan uzoqroq pishadi. Ovqatning yarmi bo‘tqa holiga kelib, qolgan mahsulotlar qovurilmasligi yoki pishmay qolishi mumkin. Yaxshisi ikkita tovada ikki portsiya qilib pishiring.
Ovqatni keragidan ko‘p aralashtirish
Sabrsiz uy bekasiga xos yana bir simptom ovqatni o‘z holiga qo‘ymasdan, aralashtiraverish hisoblanadi. Usti qizarib kisir-kisir bo‘lib chiqishi kerak bo‘lgan ayrim taomlarni aralashtiraverish ko‘ngildagidek chiqmasligiga sababchi bo‘lishi mumkin.
Ko‘z bilan mo‘ljallash
Tarozidan foydalanmaslik yoki tuz yoki shakarni qoshiqsiz o‘lchab solishni professionallarga qo‘yib bering. Natijadan hafsala pir bo‘lgandan ko‘ra, vaqtida o‘lchab solgan yaxshi. Ayniqsa tort va pirog tayyorlashda aniqlikka amal qilish kerak. Bunda faqat portsiya emas, mahsulotlar harorati va qo‘shish ketma-ketligi ham muhim rol o‘ynaydi.
Harorat rejimiga amal qilmaslik
Taom tayyorlashdan avval mahsulotlar haroratiga e’tibor qarating. Masalan steyk tayyorlanadigan go‘shtni muzlatkichdan avvalroq olib qo‘yish kerak. Yo‘qsa, qovurish jarayoni cho‘zilishi, usti kuyib ichi xom bo‘lib qolishi mumkin. Qat-qat va qumoq-qumoq xamirli yeguliklar uchun esa mahsulotlar harorati sovuq bo‘lgani yaxshi. Boshqa xamirli taomlar uchun esa mahsulotlarni muzlatgichdan ertaroq olib qo‘ygan yaxshi.
Mahsulotlarni o‘tmas pichoq bilan to‘g‘rash
O‘tmas pichoq bilan to‘g‘ralganda mahsulotlar shakli ko‘ngildagidek chiqmasligi masalan, pomidorga o‘xshash sabzavotlar ezilib ketishi bu esa taom ta’miga ta’sir qilishi mumkin. Qolaversa, bunday pichoqdan foydalanganda o‘zingizga ham shikast yetkazishingiz mumkin. | 74 | 4,029 |
Ayollar | Ofis uslubidagi moda trendlari | Shimli kostyumlar – jiddiy, rasm bo‘lgan va ishonchli ko‘rinishi bilan ish kiyimlari ichida eng yaxshi variantlardan biri hisoblanadi.
Hugo Boss, Carolina Herrera, Armani va boshqa ko‘pchilik dizaynerlar o‘z kolleksiyalarida bichimi keng va hilpillab turuvchi shimlarni taqdim qilishdi.
Aktual bo‘lgan printlar — tik va katak chiziqlilar hisoblanadi.
Ofis uslubining asosiy ranglari – qora, och kulrang, ko‘kimtir kulrang va to‘q kulrang.
Kostyum tagidan nafaqat kofta va ko‘ylaklar balki, trikotaj vodalazka va jemperlar ham kiyish mumkin.
Aslini olganda, ofis uslubi uchun shimli kostyumlardan tashqari yubkali kostyumlar ham juda mos keladi.
Qiyofangizni ulug‘vor ko‘rsatishda ish kiyimi uchun tanlagan material ham katta ahamiyatga ega ekanligini unutmang. | 30 | 763 |
Ayollar | Xona va buyumlarni changdan tozalashning eng to‘g‘ri usullari | Uydagi changni qanchalik tez-tez artishingizdan qat’i nazar, quyoshli kunda pardani ochishingiz bilan havoda chang zarralarni ko‘rasiz. Bu uy yaxshi tozalanmagan degani emas, bunday zarralar muqarrar ravishda paydo bo‘ladi, ayniqsa shaharda yashasangiz. Natijada changni qanday artsangiz ham, u bir-ikki kunda yana paydo bo‘laveradi.
Changdan tozalashda patli supurgidan foydalanmang
Bunday buyumlar changni yaxshi olmaydi, aksincha uni har tomonga yoyadi. To‘zg‘igan chang zarralari muncha vaqt o‘tgach, yana yuzalarga tushadi. Mebel va buyumlarni changdan tozalash uchun tuklari changni ushlab qoladigan aylanuvchi elektrostatik supurgi sotib olgan ma’qul. Har bir tozalashdan keyin tuklarini yuvish kerak.
Ventilyator va vityajkalarni ham changdan tozalashni unutmang
Ularda har doim chang to‘planadi, keyin esa havoga sochiladi. Barcha havo teshiklarini yumshoq cho‘tka bilan tozalang, konditsioner filtrlarini ham yuvishni unutmang. Muzlatkichning orqasini, LCD televizor va tizim blokining shamollatish teshiklarini har doim changyutkichda tozalang. Bu bilan nafaqat uyingizni changdan tozalaysiz, balki buyumlarni uzoq vaqt yaxshi holatda saqlaysiz.
Changni quruq mato bilan artmang
Bunday usuldan hech qanday foyda yo‘q. Mikrofibrali matoni suvda ho‘llab, yaxshilab siqib oling yoki changga qarshi tozalash vositasidan foydalaning.
Polirolni to‘g‘ridan to‘g‘ri mebelga sepmang
Agar shunday qilgan bo‘lsangiz, bir muncha vaqt o‘tgach, mebelda changni yanada ko‘proq tortadigan plyonka paydo bo‘lishi mumkin. Keyin uni ketkazish uchun ko‘p vaqt kerak bo‘ladi. Buning o‘rniga polirolni matoga sepib, yuza bo‘ylab artib oling. Keyin esa mebelni toza, quruq mato bilan arting.
Changyutgich filtrlarini doim tozalang
Filtr chang zarralarini ushlab turish uchun mo‘ljallangan, ammo u uzoq vaqt davomida tozalanmasa va almashtirilmasa, chang tarqatish manbai bo‘lib xizmat qilishi mumkin. Filtrni changyutgich ishlab chiqaruvchisi tomonidan tavsiya etilgan muddatda tez-tez o‘zgartiring.
Changni artgan ma’qulmi yoki changyutgichda tozalashmi?
Chang cho‘kishga moyil bo‘ladi, shuning uchun changyutkichda tozalashni eng yuqori sirtdan asta-sekin pastga tomon boshlash to‘g‘ri bo‘ladi. Oxirida esa pollarni changyutkich bilan tozalang (changyutgichlarning zamonaviy modellari chang zarralarini ushlab qoladi). | 61 | 2,309 |
Subsets and Splits